
E ) Cu aproa- 
£ În d pe patru ani în 
urmă, PNŢCD a fost făcut k.o. de elec- 
torat. De atunci, țărăniștii au alunecat în- 
truna pe toboganul popularității. Scan- 
dalurile interne s-au ținut lanţ și fiecare 
lider țărănist mai răsărit și-a făcut partid 
„creștin-democrat“. Radu Vasile — PPR 
(trei sferturi înghițit de PD), Victor 
Ciorbea — ANCD (întoarsă acasă cu 
peripeții), Vasile Lupu — PPC (fuzionat, 
între timp, cu AP), Emil Constantinescu 
— AP. Pînă și tinerii susținători de altă 
dată ai lui Constantinescu, din ASPEC, 
şi-au înființat un partid de centru-dreap- 
ta: URR. După o asemenea explozie 
partinică, nu-l de mirare halul în care a 
ajuns PNŢCD. Totuşi, a existat cel puţin 
un moment cînd partidul putea fi salvat, 
acela în care tandemul Lupu-Marga a 
preluat conducerea. Dar, ghinion, s-a 
întors Ciorbea și a stricat totul! 

Paradoxal, tocmai datorită rezulta- 
telor anemice din alegerile locale obți- 
nute de toate formațiunile mai sus po- 
menite, democrația creștină din Româ- 
nia are o nouă șansă de revigorare. Pînă 
acum, şefii acestor grupări se amăgeau 
că vor trece pragul electoral pentru 
Parlament. Însă, la locale, PNTCD, AP 
şi URR au primit de la români un aver- 
tisment limpede: uniți-vă sau vă uităm! 
Cele trei partide au obținut jenant de 
puţine voturi nu pentru că au emigrat 
toți țărăniștii, ci pentru că, separat, nu 
prezintă niciunul suficientă încredere. 
Condus fără competență, PNŢCD și-a 
împins la indiferență chiar și electoratul 
tradițional. Acţiunea Populară este 
dinamică, face dezvăluiri de presă, dar 
are un handicap uriaș: Emil Constan- 
tinescu. Fostul preşedinte este consi- 
derat marele vinovat al guvernării 
dezamăgitoare din 1996-2000. Şi nu va 
fi iertat. Mai ales că, fiind cam arțăgos 
şi infatuat, nu este în stare să reciștige 
simpatia populară. 

În fine, Uniunea pentru Recon- 
strucția României, bătăioasă, inventivă, 
cu destul umor, practică o altfel de po- 
litică, menită să prindă mai ales la tine- 
rii de calitate și cu performanțe mana- 
geriale — aşa cum sînt înşişi condu- 

cătorii partidului. Evoluţia URR este 
frînată însă de două neajunsuri majore: 
are slabe structuri teritoriale și nu are 
un lider-locomotivă. 

Pe lîngă palma luată de la alegă- 
tori, PNŢCD, AP și URR şi-au pierdut 
şi nădejdea în sprijinul Partidului Popu- 
lar European. PPE are interesul ca, 
odată intrată în UE, România să trimită 
în Parlamentul European cît mai mulți 
reprezentanți de centru-dreapta. Dacă 
nici un partid democrat-creştin nu răz- 
beşte în Parlamentul de la București, 
PPE se va orienta spre o altă grupare de 
centru-dreapta, pentru a o susține să 
devină o forță dominantă în România și 
un prieten devotat popularilor europeni 
în UE. Deocamdată, la acest statut rîv- 
nesc deopotrivă PNL, PUR şi PRM! 

În acest context, liderii democrat: 
creştini au fost siliți să accepte reali- 
tatea şi să încerce o salvare in extremis. 
Primul pas l-a făcut AP, care a anunțat 
că vrea să negocieze unificarea cu 
PNŢCD, URR și Partidul Creștin 
Democrat. Ceilalţi nu au răspuns pînă 
acum invitației. Dar ar fi cazul să o facă 
pînă cînd nu-i prea tîrziu. 

Cele patru partide nu au mult de 
discutat pe marginea platformei ideo- 
logico-doctrinare, căci le este comună. 
Nuanţele se reglează din mers. Singu- 
rele hotărîri de luat privesc conducerea 
viitoarei formațiuni și data congresului 
de unificare. 

Unificarea trebuie să se facă în ju- 
rul personalităților cele mai credibile ale 
acestor formaţiuni. Gheorghe Ciuhandu, 
primarul Timișoarei, ține deja cu o mînă 
friiele PNŢCD, şi este util să fie păstrat 
în fruntea noului partid democrat-creştin 
unificat. E] ar putea face tandem cu o 
personalitate de primă mărime a vieții 
publice românești, garantîndu-se astfel 
seriozitatea construcției. Îndrăznesc să 
sper că de la o asemenea responsabilitate 
nu s-ar da în lături, de pildă, un Andrei 
Pleșu. Și n-ar fi rău ca acel partid 
să-și proiecteze o imagine proaspătă și să 
capete un plus de credibilitate prin coop- 
tarea la virt și a altor nume — mai mult 
sau mai puțin cunoscute, cu precădere 
ale unor tineri — din societatea civilă. 

Între vicepreşedinţi s-ar regăsi fără 
îndoială Vasile Lupu şi Mugur Ciuvică 
(AP), Cosmin Alexandru (URR)... 


IEEE cca 
PNȚCD, a doua şansă 


De dragul binelui public, Emil 
Constantinescu, Zoe Petre, Victor 
Ciorbea, Remus Opriș, loan Avram 
Mureşan, lon Diaconescu, Cătălin 
Harnagea, Dorin Marian, Vlad Roşca 
sînt datori să renunțe la a pretinde vreo 
funcţie în viitorul partid. 

De asemenea, pentru a evita un 
blocaj previzibil, partidul rezultat din 
unificare trebuie să aibă un nume nou, 
chiar dacă el se va articula propriu-zis 
pe osatura PNŢCD (totuşi, cel mai bine 
structurat în teritoriu și cu voturile cele 
mai numeroase). De exemplu, Partidul 
Popular Creştin Democrat, care ar fi 
explicit în privința orientării sale și ar 
scuti noua grupare de povara numelui 
țărănist. În plus, s-ar putea lucra la o 
apropiere de PPCD-ul lui lurie Roşca 
din Republica Moldova, dovedind 
măcar așa că răminem împreună, chiar 
dacă încă ne despart granițele. 

Dacă șefii PNŢCD, AP, URR și 
PCD vor înţelege imperativele momen- 
tului şi vor acționa în consecinţă, există 
o firavă speranță ca democrat-creștinii 
să revină în Parlament anul acesta. În 
orice caz, măcar se creează premisele 
pentru o formaţiune puternică în 2008. 

În România este nevoie de un par- 
tid popular democrat-creştin, aşa cum 
este și de un partid conservator. Dar 
mai cu seamă în absenţa unei forţe con- 
servatoare de pe scena politică, se 
impune reconstrucția unui mare partid 
democrat-creştin. Astfel s-ar reechilibra 
spectrul politic, acum căzut într-o rînă, 
sub greutatea stîngii de toate nuanțele. 
Căci liberalii, oricît ne-ar fi de agre- 
abili, nu au un mesaj centrat pe vizi- 
unea creştină asupra politicului (oricît 
au vrut ufediştii să schimbe lucrurile) 
şi, prin urmare, nu pot ține locul demo- 
crat-creștinilor pe partea dreaptă. 

Evident, unificarea democrat- 
creștină nu e o treabă lesnicioasă. Iner- 
țiile sînt mari, orgoliile așijderea. În 
plus, timpul pînă la începerea campa- 
niei pentru generale este foarte scurt. 
Pentru a spera la o renaștere spectacu- 
loasă, țărăniștii din toate taberele sînt 
obligați să încheie procesul de fuziune 
în maximum două luni. Fructificarea 
acestei șanse este egală cu diferența 
dintre ceea ce va să zică om politic și 
politician. mi 


Capa ————— (III E EI 
Ştefan cel Mare şi Sfânt, 


atlet al credinței creştine 





În cadrul ceremonilor prilejuite de prăznuirea 
a 500 de ani de la strămutarea la veșnicele 
locașuri a Binecredinciosului Voievod Ștefan 
cel Mare şi Sfînt, Mănăstirea Putna a inițiat, 


organizat și găzduit, cu binecuvîntarea ÎPS Pimen, 
Arhiepiscop al Sucevei și Rădăuţilor, în perioada 18-25 
aprilie a.c., simpozionul „Ștefan cel Mare și Sfînt, 

atlet al credinţei creștine“. Gîndită inițial ca un seminar 
de lucru, reuniunea s-a transformat într-un adevărat 
simpozion internaţional. Istorici din Franţa, Grecia, 
Ucraina, Rusia şi România au venit la Putna cu 
descoperiri de ultimă oră legate de personalitatea 


şi epoca domnului moldav. 


Radu BĂLAŞA 





Simpozionul s-a deschis dumini- 
că, 18 aprilie cu un 7e Deum oficiat de 
ÎPS Arhiepiscop Pimen şi de PS Ghe- 
rasim, Episcop vicar al Arhiepiscopiei 
Sucevei și Rădăuţilor. După rostirea 
cuvintelor inaugurale, au fost proiec- 
tate, în premieră, imagini ale unor pa- 
gini de manuscris din vremea lui Ște- 
fan cel Mare. Cele două scrieri — 7e- 
traevanghelul dăruit de doamna Maria 
bisericii de la Pătrăuți, pe 30 septem- 
brie 1493 (dispărut fără urmă la 
începutul veacului XX) şi o Psaltire 
care a aparținut cîndva Mănăstirii Put- 
na — au fost descoperite de profesorul 
Virgil Cândea, în 1984, la Biblioteca 
Pierpont Morgan din New York. 

A doua zi au fost citite comu- 
nicări referitoare la istoria Mănăstirii 
Putna și la tezaurul său de odoare. 
Voica Maria Pușcașu (București) a 
vorbit despre Mormintele Putnei, va- 
lorificînd informaţii obținute în urma 
săpăturilor arheologice efectuate, în 
urmă cu peste trei decenii, împreună 
cu regretatul Nicolae N. Puşcașu, în 
interiorul bisericii ctitorite de Ştefan 
cel Mare. Fotografiile și planurile au 
dezvăluit o imagine cu totul nouă și 
neașteptată a necropolei de la Putna, 
cu multitudinea sa de morminte — 


adăpostind rămășițele unor membri ai 
familiei domnești, poate ale unor sfet- 
nici apropiați domnitorilor, dar și ale 
unor monahi, probabil egumeni ai 
mănăstirii și ierarhi —, descoperite în 
fosta cameră a mormintelor, în prona- 
os şi în pridvor. 

Comunicarea Mariei Magdalena 
Szekely (lași), Mănăstirea Putna — un 
loc de memorie, a încercat să reconsti- 
tuie, prin comparații și deducții logice, 
imaginea interioară a bisericii-necro- 
polă, așa cum va fi fost ea în vremea 
ctitorului său. Aspectul și semnificația 
sarcofagelor domnești — cu lespezile 
tombale adăpostite sub somptuoase 
acoperăminte şi cu socluri pictate —, 
ale arcosoliilor împodobite cu portrete 
funerare, ale baldachinelor din mar- 
mură sau piatră, pictate şi ele, chipul 
în care Ștefan cel Mare şi-a pregătit 
mormîntul, grija cu care a adunat, în- 
tre zidurile acestei biserici, felurite 
manifeste de putere, toate acestea au 
dus la concluzia că Mănăstirea Putna 
poate fi socotită un adevărat loc de 
memorie. 

Dumitru Năstase (Atena) a pre- 
zentat, în comunicarea Vulturii bice- 


fali de la Putna, cîteva exemplare ale 


acestui însemn imperial, reprezentat 
în diverse chipuri (brodat, ștanțat pe 


copertele din piele ale unor manu- 
scrise, sculptat în piatră), pe care l-a 
analizat prin comparaţie cu alte în- 
semne similare legate de numele altor 
domni ai Moldovei. Prezenţa acestui 
simbol al puterii suverane la Putna, pe 
parcursul a trei secole, de la Ștefan cel 
Mare la Mitropolitul Iacov Putneanul, 
nu poate fi întîmplătoare. 

În referatul lui Ştefan Gorovei și 
al Mariei Magdalena Szekely (laşi), 
Însemnele imperiale ale doamnei 
Maria Asanina Paleologhina, au fost 
explicate, pentru prima oară în istori- 
ografia română, simbolurile care apar 
pe acoperămîntul de mormînt al celei 
de-a doua soții a lui Ștefan cel Mare. 
Comparînd aceste însemne (monogra- 
ma  Paleologilor, vulturul bicefal, 
zvastica, modelul grilajului și modelul 
celor doi C) cu altele identice din 
lumea bizantină, cunoscute de bune 
decenii în literatura străină de specia- 
litate, cercetătorii au conchis că ele 
aparțin dinastiei Paleologilor. Bro- 
deria funerară de la Putna este singu- 
rul obiect pe care au fost reprezentate, 
laolaltă, toate însemnele paleologe. Pe 
de altă parte, unele dintre aceste sim- 
boluri apar şi pe alte două broderii — o 
nebederniţă şi un epitrahil —, ceea ce 
face ca Mănăstirea Putna să fie singu- 

rul loc din lume care adăpostește, în 
acest moment, cele mai multe piese 
conținînd respectivele simboluri de 
putere imperială bizantină. 


Soţiile domnitorului 


A treia zi a fost închinată primelor 
două soţii ale domnului Moldovei. În 
comunicare sa, Neamul doamnei Ev- 
dokia de Kiev în legătură cu descope- 
rirea pietrei sale de mormint la Sucea- 
va, Constantin Rezachevici (Bucu- 
rești) a înfățișat sintetic originea și în- 
rudirile celei dintii doamne a lui Şte- 
fan Vodă. Autorul a insistat pe însem- 
nătatea şi urmările acestei căsătorii 
care l-a introdus pe domn într-o struc- 
tură de înrudire de mari dimensiuni, 
deosebit de importantă în planul 
alianțelor politice. 

Tatiana Yashaeva (Sevastopol), în 
a sa lucrare Ținutul Cherson de la 
Sfirșitul sec. XIV pină în sec. XVI, 
însoțită de imagini, a arătat cum era 
acest ținut crimean din vecinătatea 
principatului de Theodore — locul de 
unde Ștefan cel Mare şi-a adus ce-a 
de-a doua doamnă. Chersonul, cunos- 
cut din izvoare drept „orașul lui 
Clement“, este locul în care s-a aflat 
mormîntul Sfîntului Clement, ce-l de- 
al treilea papă al Romei (mutat între 
timp în Basilica Sfintul Clement de la 
Roma). Datorită lui, Chersonul a 
devenit loc de pelerinaj şi de nevoire 
pentru monahi — dovada constituind-o 
cele 40 de biserici și mănăstiri 
descoperite de arheologi în zonă. 

O altă comunicare, Moldova și 
principatul Theodoro la 1475, a lui 
Alexander Gertsen și a cercetătoarei 
Nadezhda Gertsen (Simferopol), arată 
relația pe care a avut-o domnul 
Moldovei cu acest principat. El a tri- 
mis oşteni moldoveni în apărarea 
cetății Mangopul — asediată și în cele 
din urmă cucerită de otomani. În 
ruinele citadelei a fost găsită și o 
monedă emisă de Ștefan cel Mare. 

Părintele loan Moldoveanu (Bu- 
cureşti) a trecut în revistă cele mai în- 
semnate danii și ctitorii ale lui Ștefan 
cel mare. În lucrarea Anvergura ecu- 
menică a voievodului Ștefan cel Mare 
și Sfint. Protectoratul Locurilor Sfinte 
părintele Moldoveanu pune accentul, 
cum era firesc, pe legăturile cu Mun- 
tele Athos, domnul Moldovei fiind so- 

UCI TIL 


cotit protector al așezămintelor de la 
Sfintul Munte. 

În cea de-a doua comunicare cir- 
cumcisă aceleiași tematici, Ștefan cel 
Mare și mănăstirea Zografu de la 
Sfintul Munte, Florin Matinescu (Ate- 
na) și Nikolas Mertzemekis (Salonic) 
au adus noi dovezi ale legăturilor de 
durată dintre domnii Moldovei și 
această mănăstire atonită. Autorii s-au 
oprit mai cu seamă asupra pisaniei 
puse de Ștefan cel Mare la trapeza de 
la Zografu, construcție edificată în 
1495. Urmînd aceeaşi linie, fiul lui 
Ştefan, Bogdan al III-lea, avea să înal- 
țe, la 1517, turnul arsanelei, a cărui pi- 
sanie a fost, de asemenea, prezentată. 


Relaţiile cu tătarii 


Ziua de 21 aprilie a fost dedicată 
unor noi izvoare şi interpretării din 
perspective noi a unor evenimente 
politice din domnia lui Ștefan cel 

Mare. Ovidiu Cristea (București) a 
prezentat, sub titlul Războiul 
antiotoman al Iui Ștefan cel mare în 
context internaţional. Studiu de caz 
noi mărturii venețiene cu privire la 
anul 1484, rapoarte găsite în arhivele 
Republici Venețiene cu referire la ma- 
rea campanie din 1484, încheiată cu 
cucerirea de către sultanul Baiazid al 
II-lea a cetăților Chilia şi Cetatea 
Albă. Aceste documente confirmă 
faptul, doar intuit pînă acum de istori- 
ci, că otomanii au mizat pe marele im- 
pact psihologic pe care uriașa lor flotă 
avea să-l producă asupra apărătorilor 
moldoveni și că, într-adevăr, domnul 
Moldovei i-a aşteptat pe turci în inte- 
riorul țării. A fost dovedită, de aseme- 
nea, încercarea eșuată a lui Ștefan de a 
recuceri Cetatea Albă. 

Nagy Pienaru (București) a 
demonstrat, la rîndu-i, în Ștefan cel 
Mare și tătarii, că domnul Moldovei a 
avut relaţii cu nouă hani și cu patru 

hanate tătăreşti, că în cursul domniei 
sale au fost trei năvăliri tătare, între 
care prima (controversată în privința 
datării) a avut loc nu în 1469 sau 
1470, cum s-a crezut pînă acum, ci în 
primăvara lui 1471. Redatarea acestei 
invazii este importantă pentru că ea 
repune în discuţie anul sfințirii 
Mănăstirii Putna, dat fiind faptul că 
acest eveniment este relatat în leto- 
piseţe ca urmînd la scurtă vreme după 
victoria asupra tătarilor din Crimeea. 

Campaniile anuale de săpături 
arheologice în nordul Dobrogei i-au 
îngăduit Ralucăi losipescu (Bucureşti) 
să înfățișeze, în Ștefan cel Mare și Do- 
brogea de nord în vremea marelui răz- 
boi cu Imperiul Otoman, 0 viziune 
nouă asupra relațiilor dintre Moldova 
şi această regiune aflată în componen- 
ţa Imperiului Otoman. Cercetările de 
la Enisala au scos la lumină, într-un 
strat de cenușă (semn sigur al unui ma- 
re incendiu), monede emise de sulta- 
nul Mehmed al II-lea, toate anterioare 
anului 1481. Descoperirea confirmă 
informaţia din cronici conform căreia, 
după marea campanie din 1476, 
încheiată cu înfrîngerea de la Valea 
Albă (Războieni), Ștefan cel Mare ar fi 
atacat, ca răspuns, teritoriile turcești. 

În O cronică neștiută a Moldovei 
sub Ștefan cel Mare, Sergiu losipescu 
(București) a prezentat şi analizat o 
cronică spaniolă în care capitole între- 
gi se referă la evenimente din timpul 
domniei lui Ștefan cel Mare. Cronica 
se aseamănă pe alocuri cu Historia 
Turchesca, dar conţine și destule 
pasaje care nu se regăsesc în opera lui 
Donado da Lezze. Cercetarea lor 
viitoare va putea stabili legătura dintre 
cele două scrieri și poate filiația lor 
dintr-un izvor comun. 


Modelul constantinian 


În şedinţa din 22 aprilie, a fost 
citită comunicarea De la înscăunarea 
mitropolitului Teoctist I la înco- 
ronarea lui Ștefan cel Mare a lui Dan 
loan Mureșan (Paris), care nu a putut 
fi prezent la simpozion. După părerea 
sa ar exista suficiente date care 
întăresc tradiția consemnată de 
Dimitrie Cantemir privind originea 
bulgară a mitropolitului Teoctist, pre- 
cum și faptul că el ar fi fost un diacon 
al cunoscutului Marcu Eugenikos. 


CITI 


Totodată, autorul consideră că dispune 
de argumente pentru a plasa în anul 
1454 scoaterea din scaun a mitropoli- 
tului unionist loachim al Moldovei și 
instalarea efectivă a lui Teoctist. 

Ștefan Andreescu (Bucureşti) a 
propus, în Pătrăuții și Arezzo: O com- 
parație și consecințele ei, o analiză 
detaliată a scenei cunoscute sub 
numele de „„Cavalcada Împăratului 
Constantin“ din biserica lui Ștefan cel 
Mare, precum și a frescelor din ciclul 
„Legenda Crucii“ realizate de Piero 
della Francesca în biserica San 
Francesco din Arezzo. Subscriind mai 
vechii interpretări a lui Sorin Ulea, 
autorul a accentuat caracterul militant 
al scenelor, insistînd asupra mesajului 
pe care acestea îl transmit: îndemnul 
la luptă, sub semnul crucii, împotriva 
necredincioşilor. 

Liviu Pilat (laşi) a prezentat 
comunicarea Modelul constantinian și 
imaginarul epocii |ui Ștefan cel Mare, 
rezultat al unei autentice cercetări de 
istorie comparată. Pornind de la Pane- 
gericul Împăratului Constantin, text 
elaborat de patriarhul Eftimie al Târ- 
novei şi copiat în Mănăstirea Putna, 
de ieromonahul Iacov, la 1473-1474, 
autorul a făcut o minuțioasă com- 
paraţie înte conţinutul operei şi anu- 
mite gesturi şi acţiuni ale lui Ștefan cel 
Mare, aducînd în discuţie elemente de 
ceremonial sau reprezentări artistice 
cunoscute dar insuficient explicate. Pe 
temeiul tuturor acestora s-a conchis că 
unul dintre modelele de suveran pe 
care domnul Moldovei l-a urmat a fost 
acela oferit de împăratul bizantin 
Constantin cel Mare. 

Beniît  Joudiou (Toulouse) a 
reunit, sub titlul Ștefan cel Mare, 
moștenitor și succesor, o seamă de 
observaţii privitoare la moştenirea 
domniei şi la succesiunea la tron în 
Moldova secolului XV. Dintre ideile 
enunțate am reținut: importanţa ali- 
anţelor matrimoniale pentru studierea 
succesiunii, existența unei succesiuni 
reale şi a uneia spirituale, fidelitatea 
faţă de foştii domni — materializată în 
preluarea numelor lor la copiii lui 
Ştefan cel Mare —, atitudinile imperi- 
ale, apartenenţa la „neamul cel bun“ 
(familia suveranilor ortodocși, credin- 
cioși alianței cu Dumnezeu) şi mo- 
delul lui David ca suveran ideal urmat 
de domnul Moldovei. 


Comunicarea Gesta dei per 
Stephanum  voievodam ţinută de 
Ștefan S. Gorovei (laşi) a urmărit felul 
în care faptele lui Ștefan cel Mare au 
fost înfățișate în izvoarele vremii ca 
fiind lucrarea lui Dumnezeu și rolul pe 
care întîmplarea de la Șcheia (6 martie 
1486) l-a avut în schimbarea gîndirii 
marelui domn — strădaniile sale mate- 
rializîndu-se predominant după acest 
eveniment pe tărîmul construirii de 
lăcașuri de închinare. 

Au urmat alte comunicări intere- 
sante, Comerț, alianțe şi război în po- 
litica lui Ștefan cel Mare, 1457-1462 a 
lui Şerban Papacostea (Bucureşti), 
Din nou despre pictura exterioară a 
bisericilor lui Ștefan cel Mare și Sfint 
de Petre $. Năsturel (Paris), Filigra- 
nele manuscriselor ștefaniene — con- 
servare muzeală de Mihaela Puiu 
(ași), Aspecte inedite în conservarea 
coperţilor din piele ale manuscriselor 
aflate în colecția Mănăstirii Putna de 
Doina Creangă, „Patimile Mintu- 
itorului“ în iconostasul bisericii 
Adormirea Maicii Domnului din 
Mănăstirea Putna de luliana Nechita 
(Suceava). Asupra tuturor acestora nu 
mai zăbovim. Dar trebuie să 
menţionăm cîteva informații conținute 
în lucrarea Mormintele de la Kremlin 
ale urmașilor lui Ștefan cel Mare a 
Tatianei Panova (Moscova). Autoarea 
a urmărit destinul tragic al fiicei lui 
Ștefan cel Mare, domnița Olena: 
căsătoria acesteia cu Ivan cel Tînăr, 
fiul marelui cneaz al Moscovei Ivan al 
III-lea, naşterea fiului lor, Dimitrie, 
moartea lui Ivan, văduvia, încorona- 
rea lui Dimitrie ca mare cneaz, apoi 
căderea amîndurora în dizgrație și 
moartea. Mormîntul lui Dimitrie (14 
februarie 1509) se află şi astăzi în 
catedrala Arhanghelului Mihail din 
Kremlin — necropola marilor cneji 
ruşi. Domnița Olena (“18 ianuarie 
1505) a fost înhumată tot la Kremlin, 
în catedrala Înălţării, dar această bise- 
rică a fost distrusă în 1929, pentru a 
face loc unei şcoli militare. Între mor- 
mintele care au fost salvate și mutate 
în subsolul catedralei Arhanghelui 
Mihail s-a aflat şi sarcofagul fără 
inscripţie al fiicei lui Ștefan cel Mare. 

Comunicările simpozionului de la 
Putna vor apărea curînd într-un volum 
intitulat chiar Ștefan cel Mare și Sfint, 
atlet al credinţei creștine. m 

Mlzvraurii clssora siinrania 
li Şiafan cal Mare 





Un rol foarte important în canonizarea 
Sfântului Ștefan cel Mare l-au avut, după 1990, 
ÎPS Nestor Vornicescu, mitropolitul Olteniei, 

şi prof. acad. Virgil Cândea. În câteva din 


şedinţele Sfântului Sinod, aceste două personalități 
marcante ale istoriografiei bisericești au argumentat, 

cu multă competenţă, necesitatea canonizării voievodului 
moldav. De aceea ne-am gândit să publicăm în continuare 
câteva fragmente din „Cuvântul de preamărire pentru 
Sfântul Voievod Ștefan cel Mare“ scris de regretatul 


mitropolit al Olteniei în 1992. 


“> ÎPS NESTOR, Mitropolitul Olteniei 





După ce s-a aşezat lespedea pe mormântul de la Putna și 
s-a aprins candela care luminează și astăzi, după aproape 500 de 
ani, venerarea lui Ștefan cel Mare, manifestată chiar din timpul 
vieții, prin denumirea „,Purtător de biruinţă pentru credință “, 
„Atletul lui Hristos“, s-a păstrat şi s-a extins în întreg spaţiul 
românesc. Chipul său, locul atât de clar configurat pe care l-a 
ocupat în istoria țării noastre și a continentului au preocupat sta- 
tornic şi, departe de a cunoaște estompări, s-au limpezit tot mai 
mult, inconfundabil și nepieritor. 

În Cronica rusă de la Hust se menționează că „a murit 
Ștefan Vodă, Domnul Moldovei, oștean viteaz ca un al doilea 
Alexandru (cel Mare)“. La 3 februarie 1531, regele Sigismund 
al Poloniei îl numea „Stephanus ille Magnus“ — Ștefan acela, 
Mare!. Prin 1563, călătorul Graziani ştia că „biruitorul din 
Codrul Cosminului a fost moldavul rege, neînfricat şi neo- 
bosit“2, iar scriitorul francez Blaise de Viegenere aflase în 
Moldova că Voievodul Ştefan cel Mare a fost „cel mai viteaz și 
mai renumit comandant de oști din vremea sa, căci a înfăptuit 
lucruri mari împotriva turcilor, ungurilor şi chiar a polonilor“$. 

De o însemnătate deosebită pentru noi sînt mărturiile 
arhidiaconului catolic din Polonia Maciej Starykowski, care, în 
anii 1574-1575 a făcut parte din solia trimisă la Constantinopol, 
trecînd prin Moldova și prin Ţara Românească: „M-am silit cu 
stăruință ca, mergînd... să nu schimb numai aerul și cerul, ci... 
am descris... toate tradiţiile, obiceiurile... și le-am redat întoc- 
mai...“ (4). Despre Ștefan cel Mare a adunat ştiri de ce a mai 
mare importanță. A observat că în Moldova, ca și în Muntenia, 


! În Documentele Hurmuzachi, supl. 1, 1, p. 22 


cu prilejul unor sărbători, la mormintele oamenilor de seamă se 
istorisesc vitejiile, virtuțile, însușirile principale ale acestor 
bărbaţis. 

Solia cu care călătorea a fost pofiită la Bucureşti la un ospăț 
dat de domnitorul Alexandru al II-lea. Pe peretele „iatacului“ 
domnitorului a văzut chip zugrăvit pe lemn, după obiceiul 
vechi, „arătîndu-l pe acest Voievod Ștefan... șezînd cu coroană 
pe cap...“S. Despre Ștefan Vodă spune direct: „Acest Ştefan 
Voievod al Moldovei era iscusit şi norocos, căci într-un rînd a 
biruit o sută cincizeci de mii de turci, pe lîngă alte lupte dese și 
însemnate cu ei. De asemenea, a alungat pe Matias, regele 
Ungariei cel Viteaz, din Ţara Moldovei şi din cea secuiască, 
nimicind o mare oaste de unguri și rănind pe regele însuși cu trei 
săgeți, în dreptul orașului Baia, după izbîndă 1-a luat și Țara 
Secuiască. De asemenea și pe tătari 1-a biruit de cîteva ori, de 
asemenea pe regele Poloniei Albert l-a biruit în Bucovina... 
Orice istoric poate să-l preamărească cu drept cuvînt pentru 
acest slăvit noroc cu o țară aşa de mică“. A fost impresionat de 
cîntecele locului, în care este evocată vitejia Voievodului: 
„Ştefan... a bătut pe turci, a bătut pe tătari, a bătut pe unguri...“, 
după care, mențiunea cea mai importantă, arată că moldovenii 
„din cauza nespusei sale vitejii îl socotesc sfînt'“s, 

În prima jumătate a secolului al XVII-lea, pentru cronicarul 
moldovean Grigore Ureche figura centrală era Ștefan Voievod. 
Celebrul portret făcut de Ureche este fără pereche. 

În această atmosferă de perpetuă venerare a măritului 
Voievod a apărut în secolul al XVIII-lea acel inegalabil 
„panegeric“ al cărui autor rămîne pentru noi necunoscut. 


Z (Retragerea lui Laski din Moldova, octombrie 1563), în Călători străini despre Țările Române, vol. II, îngrijit de M. Holban, 


Bucureşti, 1970, p. 621 
3 Moldova, în Că/ărorii..., vol. II, p. 640 


+ Maciej Stryjkovski, Menţiuni despre călătoria prin Ţara Românească şi Moldova, în Călători..., vol. IL, p. 449-450 


5 Ibidem, p. 450 
6 Ibidem, p. 454 
7 Ibidem, p. 454 


8 Ibidem, p. 454. Vezi şi Extracte din cronica polono-litvană a lui M. Stryjkovski, în „Arhiva istorică a României“, tom. II, 


Bucureşti, p. 8 

Veneraţia pentru Voievodul Ștefan, 
veche de veacuri 


Cuvintul de îngropare a vechiului Ștefan Voievod a fost 
tipărit pentru prima oară la lași, în 1841, de Mihail 
Kogălniceanu și recent, în 1990, în revista „Mitropolia 
Moldovei şi Bucovinei“ (nr. 4, p. 136 — 149). 

În adevărate pagini de Sinaxar bisericesc s-a închegat un 
poem în proză închinat Sfîntului nostru Ştefan Voievodul. Este 
preamărit în termeni proveniţi din datele istorice şi ale tradiției, 
sînt prezentate faptele și virtuțile domnitorului. Se glorifică ast- 
fel, în plin regim fanariot, domnia luminoasă și pilduitoare a 
Voievodului Ștefan. 

Acest cuvînt de laudă arată ceea ce este şi trebuie să fie 
mereu Ștefan Vodă, „pildă de îndreptare celor vii“, care „toate 
lucrările lui cu crendința lui lisus Hristos le-a pecetluit“. Ștefan 
este comparat cu figuri biblice ilustre: „Ștefan, ca un alt Macaveu, 
stringea ostașii săi lîngă sine și prin singură a lui vitează 
îndrăzneală și inimile tuturora alina, și de nădejdea biruinței le 
umplea“ şi mai departe: „Acest înalt Dumnezeu, zic, carele 
vîntură ca pleava coroanele împăraţilor, iar pre Ștefan, sluga Sa, 
îmbărbătează inimile norodului celui pînă la moarte înspăimîntat 
şi pune biruinţa în mîna lui Ștefan...; în mijlocul luptelor, el, ca 
dinaintea altarului lui Dumnezeu a petrecut“. Ștefan Voievod 
„CuvIos şi drept se dovedea în viaţa de fiecare zi, drept judecător, 
ca ceea ce se cuvine să facă, s-a cunoscut. În zilele lui, 
strimbătatea era înăbușită și legată, dreptatea săracului cel bogat 
nu o putea întuneca, cel puternic nu o putea călca... Însuși și pînă 
astăzi țara aceasta cu dreptele lui așezări se ține...“. Pentru toate 
slăvitele sale fapte, Ștefan Vodă este în „sînurile lui Avraam“, este 
fericit în împărăția lui Dumnezeu, este sfint: toate faptele lui 
Ștefan, ori despre care se vor căuta, sînt minunate, toate darurile 
lui covârșitoare“. Ștefan Vodă a avut „o credință nesmintită, 
nădejde în Dumnezeu neschimbată, fapte bune necontenite, grijă 
de sfîrșit bun și după lege“. Panegericul termină proiectînd aure- 
ola asupra părintelui Moldovei: „O fericit suflet ...! O, pămîntean 
blagoslovit...! O, stăpînitor cuvios, căruia puterea şi averea spre 
împlinirea legii lui Hristos i-au slujit! Deşteptaţi-vă, stăpînitori ai 
noroadelor, ascultați, îndemnaţi-vă, urmaţi! “. 

Preamărirea, venerația faţă de Voievodul Ștefan cel drept și 
sfint au continuat în timpul ce a urmat, nu vor înceta niciodată, 
cît va fi sub soare neamul românesc și Biserica sa ortodoxă. 

Cu prilejul unor cercetări arheologice la mormintele 
voievodale de la Putna, părintele Iraclie Porumbescu, care 
văzuse cu emoție adîncă cinstitele relicve pămîntești ale 
Voievodului Ștefan, scrie despre simțămintele puternice trăite 
atunci, o emoție care cheama „națiunea întreagă să simtă acest 
moment sacru și maiestuos“. Apoi, își exprimă veneraţia: 


„Moldovă, Moldovă, veche și nouă, iată eroul tău, iată părintele 
tău, iată creatorul cununii tale““10. 

Din venerație adîncă pentru Ștefan cel Mare, Mihai Emines- 
cu și alți tineri de nădejde pentru neamul românesc au organizat 
cu mari strădanii festivitățile de la Putna din 1871. La vibrantele 
apeluri ale studenților de la Viena pentru sărbătoarea de la Putna, 
studenții românii de la Paris declarau în răspunsul lor că ei văd în 
personalitatea Voievodului Ștefan cel Mare „o figură supremă“, 
deoarece în el s-a întruchipat „concepția unei singure Românii“. 
Organizatorii memorabilei ceremonii de la Putna scriau despre 
Ștefan Vodă că a fost „cel mai apărător al românismului în Orient 
ŞI al civilizației creștine în secolul al XV-lea. EI a înfrânt incursi- 
uni barbare, nu numai spre gloria și fericirea națiunii române, ci 
şi spre binele Europei întregi“!!. Pe frontispiciul arcului de trimf 
ridicat de ei la intrarea în Mănăstirea Putna strălucea inscripția 
„Memoriei lui Ștefan cel Mare, mîntuitorul neamului“. 

Istoricul Dimitrie Onciul de la Bucureşti spunea atunci: 
„Stefane, măreață umbră, revarsă lumina ta asupra noastră și 
asupra neamului tău întreg și spre faptele iubirii de ţară, ale iubi- 
rii de neam, ale iubirii de lege, virtuți prin care tu strălucești în 
veacuri“. La puţin timp apoi, se făcea un îndemn care a și fost 
urmat, și va fi mereu urmat acum după cunoaşterea deplină a 
sfințenie Voievodului Ștefan: ,„... ar fi de dorit ca tot românul, 
cel puţin o dată în viaţa sa, să meargă la Mănăstirea Putna spre a 
se închina la mormîntul unde zac osemintele acestui mare erou“. 

Cînd se împlineau patru veacuri de la trecerea Voievodului 
la cele veşnice, în 1904, la Academia Română, preşedintele de 
atunci, lon Kalinderu, a rostit Cuvintul de slăvire, care, „ascul- 
tat în picioare de cei de faţă, a fost primit cu pioasă emoţiune“!?. 

Ziarele şi scriau: „De prin toate unghiurile unde se vorbeşte 
limba mumă au venit în pelerinaj pios nenumărați români, casă 
aducă prinosul lor de venerație moaștelor binecuvîntate ale lui 
Ştefan“ („Epoca“ din București, nr. 184 din 1904). 

Într-o aureolă de miracol prezintă Nicolae Iorga trecerea la 
cele veşnice a binecredinciosului Ștefan Voievod: „„... pe 
mormântul lui a ars atunci (la îngropare) timp de trei zile şi trei 
nopţi, o lumină pe care nu o aprinsese nimeni“!4. 

Principesa Martha Bibescu scria la sfîrșitul deceniului al 
patrulea: „Ștefan este și astăzi în Bucovina stăpînul netăgăduit 
al țării. El domnește singur. EI se află peste tot. Această prezență 
prelungită în absență, această viață ce urmează dincolo de 
moarte. ..“15, 

Minunat este Dumnezeu întru Sfinţii Lui! 


Temeiurile canonizării 


În legătură cu canonizarea Sfintului Voievod Ștefan cel 
Mare de către Biserica noastră prin Sfîntul Sinod în anul 1992, 


9 Grigore Ureche, Letopiseţul Țării Moldovei, ediţie îngrijită, studiu introductiv, indice și glosar de P.P. Panaitescu, ediția a Il-a 


(revăzută) Bucureşti, 1958, p. 120-121 


10 jraclie Porumbescu, Desmormintarea domnilor Moldovei în catacombele monastirei Putna, în „Calendarul pentru români“, din 


1857, p. 73-75 
!! Claudiu Paradais, op. cit., p. 108 


12 Viața şi faptele lui Ștefan cel Mare și Bun domnul Moldovei, de George Catană, Sibiu, 1898, p. 135; Cuvint de slăvire lui Ștefan 
cel Mare Domnul Moldovei, de loan Kalinderu (Bucureşti), 1904, p.6 


13 Cuvintarea Domnului Spiru Haret ținută la serbarea din București, în Sărbătorirea lui Stefan cel Mare şi Sfint, în „Biserica 


Ortodoxă Română“, XXVII (1904), 4, p. 447 
14 N. Iorga, op. cit., p. 310 


15 Principesa Bibescu, Afeltul lui Hristos..., în „Artă și tehnică grafică“, București, Caietul 6, dec. 1938 — martie 1939, p. 22 

trebuie să menționăm cîteva noţiuni de axiologie 
ortodoxă, de drept bisericesc, principii stabilite pe 
temeiul învățăturii dogmatice ortodoxe. 

Prin canonizare se înțelege actul solemn prin 
care Biserica recunoaște, declară și așază pe eroii 
dreptei credințe adormiți în Domnul în rîndul 
sfinților pe care ea îi venerează. Cuvîntul vine de 
la grecescul „canon“ — catalogul în care se înscri- 
au numele sfinților și ziua trecerii la cele veşnice. 
Acesta este sensul și în Biserica noastră — trecerea, 
înscriere sau aşezarea în canonul, catalogul 
sfinților, spre a li se face cu laudă și cinste 
pomenirea și spre a li se înălța rugăciuni, ca unor 
ajutători şi mijlocitori a1 darurilor celor dum- 
nezeieşti pe lîngă tronul Celui prea Înalt. 

În calendarul Bisericii, în cărţile de slujbă, 
găsim enumerați Sfinții Vechiului Testament, apoi 
Sfinții Apostoli, martiri, mărturisitori, Sfinţii 
Părinți și mari dascăli ai Bisericii, Părinții Cuvioşi 
din viața monahală, marii binefăcători ai credinței 
şi ai Bisericii, luptători pentru dreapta credință, 
simpli ostași sau domnitori, împărați. Dintre cei 
amintiți face parte și Sfîntul Voievod Ștefan cel 
Mare. „Luptătorii pentru Biserică sînt luptători 
pentru Hristos, sînt mari binefăcători a1 Bisericii şi 
opera lor, lucrarea lor binecuvântată a fost și trebuie 
să fie privită ca fiind un semn al credinței lor sfinte 
şi al proslăvirii lor de către Domnul cu puteri biruitoare asupra 
vrăjmașilor Lui“16. 

Istoria Bisericii ne arată că inițiativa pentru așezarea eroilor 
credinței creştine în rîndul sfinților a avut-o întotdeauna poporul 
drept-credincios prin evalvia sa curată și împreună- 
încuviințarea clerului și episcopilor. Evlavia poporului, ca și în 
cazul măritului Voievod Ştefan, a fost aceea care a identificat pe 
adevărații sfinţi luptători şi eroi!7. 

În baza doctrinei creştine, în baza rînduielilor consacrate de 
practica şi de tradiţia bisericească a Ortodoxiei, Sfîntul Sinod al 
unei Bisericii autocefale este pe deplin competent, deci 
îndreptățit, să procedeze la canonizarea Sfinților ei care răspund 
acestor rînduieli spre a fi așezați în rîndul sfinților. 

Condițiile de fond sînt: 1. Ortodoxia neîndoielnică a 
credinţei; 2. Proslăvirea lui de către Dumnezeu cel puțin printr- 
unul din următoarele daruri sau puteri: a) puterea de a suferi 
moartea martirică pentru dreapta credință; b) puterea de înfrun- 
ta orice primejdii sau chinuri pentru mărturisirea dreptei 
credințe, pînă la moarte; c) puterea de a-și închina viaţa celei 
mai desăvârşite trăiri morale și religioase; d) puterea de a săvârși 
minuni în viață sau după moarte și e) puterea de a apăra şi de a 
sluji cu devotament eroic credința şi Biserica ortodoxă; 3. 
Răspîndirea miresmei de sfințenie după moartea lui şi confir- 
marea acesteia prin cultul spontan pe care i-l acordă poporul 
credincios, numărîndu-l în rînd cu sfinții. De la îndeplinirea 
acestei condiții pot face excepție mucenicii dreptei credințe. 

Existenţa condițiilor de fond, şi anume, existența 
neîndoielnică a primei și celei de-a treia — care poate lipsi numai 

Sculptură relizată de profesorul Mihai Butnaru 


în cazul maritirilor —, ca și a oricăreia dintre cele enumerate la 
cea de a doua, îndreptățește autoritatea bisericească să pro- 
cedeze la actul canonizării!?. 

Prin canonizarea Sfîntului Voievod Ștefan cel Mare al 
Moldovei, în anul mîntuirii 1992, se pecetluiește sinodal cultul 
pe care, de veacuri, poporul român îl aduce slăvitului nostru 
domnitor, se toarnă pentru eternitate undelemnul dragostei, al 
proslăvirii și al venerației în cinstita candelă de la mormîntul 
Sfîntului Voievod şi erou de la Putna străbună. 

Sfîntul Ștefan cel Mare este de acum înainte așezat cano- 
nic ca un mărgăritar de mare preț în coroana Bisericii ortodoxe 
Române, din 1992, cînd Sfînta noastră Biserică a mai canonizat 
şi pe Sfîntul Cuvios Gherman din Dacia Pontică (Dobrogea), pe 
Sfîntul ierarh Ghelasie dela Rîmeţ-Transilvania; pe Sfîntul 
Daniil Sihastrul; pe Sfîntul ierarh Leontie de la Rădăuţi; pe 
Sfîntul Cuvios loan de la Prislop, pe Sfinții martiri Constantin 
Vodă Brîncoveanu cu cei patru fii ai săi, Constantin, Ştefan, 
Radu, Matei şi sfetnicul Ianache; pe Sfîntul ierarh martir Antim 
Ivireanul; pe Sfîntul ierarh losif Măruturisitorul din Maramureș; 
pe Sfîntul preot mărturisitor loan din Galeş și pe Sfîntul preot 
mărturisitor Moise Măcinic din Sibiel; pe Sfintul cuvios 
Antonie de la lezerul-Vilcea și pe Sfîntul ierarh Iosif cel 
Milostiv mitropolitul Moldovei și pe Sfîntul cuvios loan Iacob 
de la Neamţ (Hozevitul) — precum și proclamarea Duminicii 
Sfinților români, dumina a II-a după Rusalii. 

Minunat este Dumnezeu întru sfinții Lui! 

Mare eşti, Doamne, și minunate sînt lucrurile Tale, şi nici 
un cuvînt nu este de-ajuns spre lauda minunilor tale! Amin. m 


16 pr. Prof. Liviu Stan, Despre canonizarea sfinților în Biserica Ortodoxă, în „Ortodoxia“, II (1950), p. 265, 260-262 


17 Ibidem, p. 268 
18 Ibidem, p. 272-273 şi 278 

O tulburătoare întrebare: 


A fost călugărit Ştefan cel Mare 
inainte de moarte? 


Mormântul 
Sfântului 
Voievod a fost 
deschis până 
acum de două ori. 
Istoricii nu s-au pro- 
nunțat sau, mai degrabă, 
au evitat să se pronunţe 
cu privire la o problemă 
fundamentală: a fost sau 
nu Ștefan cel Mare 
călugărit înainte de 
moarte ? Tulburătoarea 
întrebare este generată 
de senzaţionala 
descoperire a faptului că 
marele domnitor a fost 
îngropat modest, fără 
sicriu, cu trupul așezat 
pe 13 bare de fier și cu 
capul pe un căpătâi de 
cărămizi, ritual ce ţine 
mai degrabă de cel al 
cinului călugăresc, decât 
de cel al credincioșilor de 
rând, oricât de smeriţi ar 
fi aceştia. 

Dumitru MANOLACHE 





Despre înmormântarea lui Ștefan cel 
Mare nu s-a păstrat, în mod misterios, 
nici o relatare. Grigore Ureche nu spune 
nimic despre aceasta. Nici Dimitrie 
Cantemir, nici Gheorghe Șincai, mai 
târziu, nici istoricul A.D Xenopol sau 
Nicolae Iorga. Nici cronicarii străini nu 
spun nimic despre momentul înhumării 
marelui domnitor. 

Când a murit Matei Basarab, arhidi- 
aconul de Antiohia, Macarie, care vizi- 
tase țările române pe la 1654, vorbea 
despre voievodul mort că „fusese așezat 
într-un sicriu împodobit ca al unui rege“. 
Ori, după cum apreciază și Silviu 
Dragomir, în volumul Mistere, 
„înmormântarea lui Ștefan cel Mare tre- 
buia să se desfășoare nu doar cu o pompă 
mai mare, dar îmbrăcămintea și sicriul 
era normal să fi fost măcar pe măsura 
rangului şi al prețuirii avute în viață“. În 
realitate, Ştefan cel Mare a fost 
înmormântat, fără sicriu, înveșmântat 
doar într-o mantie domnească. 

Prima deschidere a mormântului lui 
Ştefan cel Mare a fost făcută în februa- 
rie 1758, de către Mitropolitul Iacov al 
Sucevei, în fața preoților şi monahilor. 
În zapisul faptei sale, Iacov reţine că 
mortul fusese găsit foarte „misterios“, 
eliminând alte elemente care ne-ar putea 
duce cu gândul că mormântul mai fu- 
sese deschis. 

În noiembrie 1856, la stăruința egu- 
menului de Putna, Artimon Bortnik, o 
comisie oficială a autorităților austriece 
din Bucovina ocupată trece la deschi- 
derea mai multor morminte „aflătoare în 
biserica mănăstirii Putna... aparținând 
domnitorului Moldovei Ștefan cel Mare 
şi membrilor familiei sale“. Însărcinatul 
oficial al acestei misiuni a fost concepis- 
tul „guvernial“ Anton Schonbach, asistat, 
în calitate de comisar spiritual, de către 
Teoctist Blaezewicz, asesor imperial 
consistorial. Conducerea tehnică a 
operațiunilor a fost asigurată de inginerul 
Anton Rol, iar asistenţa sanitară de către 
dr. Vincențiu Szymonowicz. 


La sfârșitul operaţiunii a fost 
încheiat un amplu proces-verbal, care a 
fost publicat de FA. Wiekenhauser, în 
scurta sa Istorie a mănăstirilor Voroneţ și 
Putna, în 1886. Din acest document 
reiese că, la cea de a doua deshumare, 
osemintele domnitorului nu au fost 
atinse, dar, din așezarea lor „se putea sta- 
bili însă, cu toată siguranța, că 
mormântul fusese înainte încă o dată 
deschis, cu care prilej, rămășițele domni- 
torului au fost schimbate într-o altă 
poziţie decât fusese aşezate la început“. 


Înmormântat 
pe 13 bare de fier 


Prețiosul proces-verbal arată că în 
mormântul lui Ștefan cel Mare, „ca- 
davrul, cu totul descompus și acoperit de 
fărămiturile zidurilor mormântului, era 
așezat pe 13 bare de fier...ce erau așezate 
pe amândouă părțile laterale ale 
mormântului... Din partea de sus a cor- 
pului nu se mai vede nimic şi pe un 
căpătâi de zid, gros de 12 țoli, ce se gă- 
seşte în partea capului, se află partea de 
sus a craniului, încă destul de bine între- 
ținută, lipsit de orice acoperământ. Aces- 
te rămășițe ale craniului sunt așezate la o 
distanță de cinci țoli departe de celelalte 
resturi ale cadavrului... îndepărtate de 
osul frontal, cât şi de amândouă oasele 
laterale ale craniului, care, între timp s-au 
rotunjit prin putrezire... Această împreju- 
rare, ca și celelalte înainte citate..., lasă se 
se presupună cu siguranță că capul aces- 
tui cadavru ar fi fost schimbat pe cale 
mecanică din poziția sa naturală încă cu 
mult timp în urmă....Forma îmbră- 
cămintei cadavrului, ca și stofa grea și 
bogată a acestuia, întărea, la fel cu crucea 
de aur ce se afla în dreptul pieptului care 
nu se prăbușise, în chip neîndoios, și, prin 
comparația cu rămășițele cercetate de 
comisie în mormântul lui Bogdan și al lui 
Ştefan („cel Crud“ — nepotul lui Ștefan 
cel Mare, n.red), că era vorba de o 
îmbrăcăminte deosebită, de o mantie 
domnească şi de un mormânt domnesc 
cioplit din piatră.“ 

Călugărirea, practică 
printre domnii Moldovei 


În legătură cu mormântul în care a 
fost descoperit principele Ștefan („cel 
Crud'”), nepotul lui Ştefan cel Mare, pro- 
cesul verbal face o precizare foarte 
importantă: „printre resturile de 
îmbrăcăminte... apar câteva asemănări cu 
îmbrăcămintea călugărească, sau 
preoțească... întrucât în istoria Moldovei 
sunt cazuri în care principii, înainte de 
moarte, au pășit în monahism, lucru care 
se putea trece cu puţină vreme înainte de 
moarte sau chiar pe patul morţii, astfel 
încât este cu putință ca Ștefan, care purta 
porecla de „cel Crud“, și care, după 
arătările istoriei, a fost otrăvit de către 
soția sa, a trecut, la fel, scurtă vreme 
înainte de moartea sa, la monahism, pen- 
tru ispășirea păcatelor sale. Astfel se pot 
explica crucile în formă de schimă, care 
se găsesc pe resturile îmbrăcămintei din 
mormântul său, şi se poate explica de ce 
printre aceste rămășițe nu s-au găsit în 
mormânt inele, deoarece, pentru călugăr, 
portul acestora nu este îngăduit“. 

Ciudat este faptul că și principele 
Alexandru a fost descoperit înmor- 
mântat la fel ca și Ștefan cel Mare, adică 
fără sicriu, cu trupul așezat pe un grilaj 

UCI TIL 


asemănător, de fier, şi cu capul sprijinit 
pe un zid de cărămizi. Cercetătorii 
mormântului admit faptul că „așezarea 
şi poziția rămășițelor de îmbrăcăminte 
(în aceste două cazuri — n.n) au fost 
găsite cu totul în orânduială, pe când 
dacă s-ar fi scos sicriele sau s-ar fi mutat 
cadavrele... îmbrăcămintea s-ar fi deran- 
Jat“ și, totodată, că „sprijinirea capului 
pe un căpătâi de zidărie de 12 țoli“, în 
cazul ,„ îngropării cu sicrie, nu ar fi putut 
avea nici un rost... Trebuie acceptată 
părerea că trupurile lui Ștefan cel Mare 
şi Alexandru au fost înmormântate fără 
sicrie, îmbrăcate numai în bogatele lor 
veșminte domnești“. 

Documentul autorităților austriece 
de ocupaţie mai subliniază și faptul că 
obiectele de preț pe care le-a conținut 
mormântul lui Ștefan cel Mare ar fi fost 
scoase cu prilejul primei deshumări și 
folosite pentru confecționarea a două 
coroane, pentru icoanele făcătoare de 
minuni ale „Maicei Precista și Domnului 
Hristos“, după cum reiese dintr-o 
scrisoare adresată de Iacov, Mitropolitul 
Sucevei, către egumenul Mănăstirii 
Putna, Kir Venedict. Probabil, cu acel 
prilej, craniul Voievodului a fost aşezat în 
poziţia în care a fost găsit cu prilejul celei 
de a doua deshumări. 

A dus viață isihastă în 
Sfântul Munte 


În legătură cu modul în care a fost 
înmormântat Domnitorul Moldovei, 
Silviu Dragomir este convins că cele 13 
bare de fier reprezintă pe cei 12 apostoli, 
împreună cu Maica Domnului, și nu are 
îndoieli că acesta a fost călugărit înainte 
de moarte. Indirect, în acest sens, un 
argument foarte interesant aduce și scri- 
itorul Vasile Andru. În volumul Misticii 
din Carpaţi, scriitorul povesteşte un lucru 
care tulbură profund: în Sfântul Munte 
Athos circulă printre bătrânii pustnici o 
informaţie conform căreia în perioada 
copilăriei Ştefan cel Mare ar fi dus viaţă 
isihastă aici. Călugării bătrâni spun că au 
primit informaţia prin viu grai de la înain- 
taşii lor, din generație în generație. 

Ştefan ar fi ajuns în Athos la vârsta 
copilăriei și ar fi fost dat în grija unui 
pustnic. Acesta l-ar fi învăţat rugăciunea 
inimii. În lucrarea sa Ștefan cel Mare și 
Sfânt. Tradiţii şi cântece populare 
(1903), Gheorghe Teodorescu Kirileanu 
reţine o povestire populară despre perioa- 
da copilăriei Voievodului care, într-o pă- 
dure, a avut revelaţia „unei lumini care 
ardea nemișcată sub ploaie și vânt“. 
Copilul Ștefan atingea lumina, nimerind 
apoi într-o colibă, ca o chilie, ase- 
mănătoare cu cele ale călugărilor isihaști 
athoniți, unde adoarme, iar lângă el doi 
bătrâni se roagă prevestind că Ştefan va fi 
apărătorul credinței. Comentând acest 
episod, Vasile Andru spune că acesta 
putea să „preceadă intenţia lui de a se 
iniţia în puterile isihaste“. 

Faptele sale ulterioare pot să ateste o 
legătură specială cu Athosul, unde a con- 
struit biserici, pe care le-a dăruit cu 
icoane, cărți rare cu ferecături în aur Și 
podoabe de metal preţios. Într-o vreme în 
care Grecia era înrobită de turci, 
neputând să sprijine Athosul, Voievodul 
Ştefan era un fel de „protector politic și 
financiar al Sfântului Munte“, consideră 
Vasile Andru. 

Coroborarea faptelor duce la ideea 
că Sfântul Ștefan cel Mare a fost călugărit 
înainte de moarte. Acest lucru trebuie 
însă demonstrat de istorici, nouă 
rămânându-ne doar a da curs îndemnului 
lui Neculce care, în a sa Predoslavie 
spune: „Cine va citi și le va crede, bine va 
fi, iar cine nu le va crede, iar va fi bine, 
căci precum îi va fi voia, așa va face“. 
= 

În domnia Sfîntului Ștefan, odată cu anul 


1486, politica războinică face loc politicii 
așa-zicînd culturale: începe marea campanie 
constructivă, de pe urma căreia pămîntul 


Moldovei s-a acoperit repede cu multe lăcașuri 
de închinăciune. Șirul acestora începe în 1487, 
cu biserica de la Pătrăuți, al cărui hram, înălțarea 


Sfintei Cruci, arată că domnul nu încetase 


a se considera în stare de război cu dușmanii săi, 
chiar dacă în 1486 acceptase formula definitivă a păcii 


cu Poarta, devenind plătitor de haraci. 


LANDUL] 12435 = Ia 
Ejra o ele risesriusa 


Ştefan S. GOROVEI 





Ceea ce a precedat încheierea acestei păci merită o reflecţie 
mai adîncă, în spiritul mentalităţii acelei vremi. 

Ploaia de sînge din vara anului 1483, arderea Putnei în 
primăvara anului 1484, pierderea cetăților Chilia și Cetatea Albă în 
vara aceluiași an 1484 nu au putut fi interpretate de Ștefan cel Mare 
decît într-un singur fel: Dumnezeu își întorsese fața de la el, 
arătîndu-i că nu se afla pe drumul cel bun. Speranţele pe care le 
putea aduce restabilirea relațiilor bune cu Polonia, prin jurămîntul 
de la Colomeea, au fost umbrite de un eveniment petrecut simultan: 
ocuparea țării de trupele otomane conduse de Ali Pașa, beilerbeiul 
Rumeliei. E încă neclar dacă în acele împrejurări Ștefan nu a pier- 
dut cumva, pentru scurtă vreme, controlul asupra țării, așa cum 
spun cronicile otomane. Avem, de altminiteri, o mărturie sigură cu 
privire la gravitatea deosebită a situației din Moldova în toamna 
anului 1485. Cînd a plecat de lîngă regele Cazimir, Ștefan a primit 
un însemnat ajutor militar, constînd în 3000 de mercenari, cehi, ger- 
mani și polonezi, a căror comandă generală o avea panul Jan 
Kamkowski. Lupta de la Cătlăbuga, în noiembrie 1485 — cînd „a 
biruit Ștefan Voievod, din mila lui Dumnezeu“ —, nu a însemnat și 
restabilirea definitivă a situației în favoarea sa. O dovedește faptul 
că, după această victorie, cancelaria domnească nu-şi reia activi- 
tatea, întreruptă încă din primăvara anului 1484 și vor mai treace 
încă 10 sau 11 luni pînă să se producă această reluare. 

În aceste împrejurări, are loc lupta de la Şcheia, la 6 martie 
1486. Letopiseţele din grupul Putna menţionează sec amănuntul că 
în timpul luptei domnul a căzut de pe cal, dar „Dumnezeu l-a păzit“. 
În schimb apisodul se află povestit mai pe larg în cronica moldo- 
germană, din a cărei relatare se vede că Ștefan nu a fost biruitor pe 
cîmpul de bătăie. „Atunci a bătut Petru Hronoda pe Ştefan Voievod 
şi a cîștigat lupta și Ştefan Voievod a căzut de pe cal și a zăcut print- 
re morți de dimineață pînă la prînz. Atunci a venit călare un boier, 
cu numele Purice, care a recunoscut pe Ștefan Voievod. Atunci a 
scos pe Voievod de acolo, de și-a adunat oastea lui și a trimis la 
Petru Voievod un boier, anume Pîntece, care s-a supus lui Petru 
Voievod şi l-a scos afară din bătălie, după ce l-a convins că de acum 

cîștigase bătălia. Și cu ceata lui au tăiat capul lui Petru Voievod și 
au adus capul lui Ștefan Voievod. Astfel a rămas Ștefan Voievod 
stăpîn în țară cu ajutorul lui Dumnezeu“. 

Pasajul acesta merită toată atenția. EI arată clar că în acea zi de 
luni, 6 martie 1486, Ștefan a fost învins de pretendentul la tron Pe- 
tru (poreclit Hroiot, adică slăbanogul sau șchiopul), care, în partea 
a doua a relatării, are deja titlul de voievod! Este limpede că, fără 
devotamentul, prezenţa de spirit şi ingeniozitatea celor doi boieri, 
Purice şi Pîntece, amîndoi identificabili între personajele vremii, 
Ștefan cel Mare şi-a fi încheiat atunci, acolo, și domnia, și viaţa. 


Pedepsit pentru păcatele sale 


Întîmplarea de la Șcheia nu a fost cunoscută în istoriografia 
Moldovei medievale în tot dramatismul ei. Grigore ureche pare să 
fi avut la îndemînă o sursă suplimentară, de vreme ce adaugă şti- 
rilor luate din vechile cronici precizarea: „însă cu mare primejdie 
lui Ştefan vodă, că s-au pornit cu calul jos, puțin de n-au încăput pe 
miinile vrăjmașului său“. Este, de asemenea, posibil să avem aici 
un prim ecou al tradiţiei pe care, un veac mai tirziu, lon Neculce o 
va culege și o va însera între celebrele sale Cuvinte, alterată însă 
prin introducerea unei legende genealogice, menite să lege de sal- 
vatorul domnului Moldovei neamul strălucit al Movileștilor. 
Cuvintul lui Neculce, menționînd un Purice aprodul ca salvator al 
lui Ștefan, avea să fie confirmat abia în veacul XX, prin 
descoperirea cronicii moldo-germane, care dă acelaşi nume „boie- 
rului călare“, Puryiz, foarte probabil viitorul spătar Purice, atestat ca 
atare la 1491 şi devenit, ulterior, pîrcălab de Hotin (1493-1494). 

Ceea ce reprezintă, într-un alt plan, punctul central al relatării 
din cronica moldo-germană, este faptul că domnul Moldovei a 
„Zăcut printre morţi de dimineață pînă la prînz“, cînd Purice I-a sal- 
vat. Explicaţia istoriceşte admisibilă trebuie să ţină seama de data 
luptei, 6 martie, cînd probabil începuse dezgheţul şi pămîntul era 
moale, dar și de armura pe care, desigur, o purta Ştefan cel Mare. 

Aşadar, Ștefan rămăsese singur în momentul căderii de pe cal. 
Înţelegem că, în învălmășagul luptei, nimeni nu a mai observat o 
vreme absența domnului, fiecare crezînd, probabil, că se va fi pus 

deja la adăpost în vreun fel. Credincioșii săi s-au alarmat numai 
după cîteva ore, cînd bătălia era pierdută și, foarte posibil, Hroiot 
fusese deja aclamat de ai săi ca domn, devenind Petru Voievod. 
Abia atunci, cînd și vigilența învingătorului a scăzut, un boier și-a 
luat inima în dinți și s-a dus să-l caute printre morți. 

A fost, probabil, împrejurarea cea mai dramatică din viața 
sfîntului nostru strămoș. Cele cîteva ore petrecute printre cadavrele 
oștenilor trebuie să fi fost un răstimp de cumplită frămîntare 
sufletească: pentru păcatele sale, pierdea țara strămoșilor săi. 
Spusese el însuşi, în mesajul trimis Veneţiei la 1477, prin unchiul 
soției sale, loan Tzamplakon, că înfrângerea din anul anterior expri- 
mase „voia lui Dumnezeu, ca să mă pedepsească pentru păcatele 
mele“. Pentru cineva care gîndea și simțea ca el, întîmplările din 
ultimii ani nu puteau fi decât semne. Înţelesul lor i se înfățișa acum: 
era sfîrșitul. 

În anii care au urmat, în cei 18 cât a mai stăpînit Moldova, a 
ridicat biserici şi mănăstiri, le-a dăruit cărți, veşminte și odoare și 
le-a înzestrat cu averi însemnate. A mulțumit în felul acesta 
Domnului pentru biruințele, ca şi pentru înfrîngerile de pînă atunci, 
pentru salvarea sa miraculoasă pe care a înțeles-o, fără îndoială, tot 
ca o manifestare a milei și harului de Sus. 

O asemenea schimbare în mentalitatea domnului poate să 
explice nu numai îndreptarea atenţiei și a energiei sale în direcția 
construirii lăcașurilor de închinăciune, dar și chipul deosebit în care 
s-a comportat după victoria din Codrii Cozminului, amînînd 40 de 
zile ospăţul tradițional oferit oastei, împărțirea darurilor și insti- 
tuirea vitejilor și dînd întiietate sfințirii bisericii de la Tazlău și 
aceleia de la Neamţu. 


Așteptarea cobortrii lerusalimului ceresc 


După 1486, construirea lăcașurilor de închinare urmează un 
ritm care ar putea fi caracterizat drept febril: ca şi cum ar fi vrut să 
recupereze puțina sa activitate de pînă atunci în acest domeniu, 
Ştefan dispune ridicarea a cîte două biserici — uneori poate chiar trei 
— în același an. Șirul deschis de biserica de la Pătrăuți, în 1487, se 
va încheia în 1503, prin începerea zidirii biericii de la Reuseni, pe 


locul unde, în 1451, fusese tăiat părintele său, Bogdan II. 

După o neobișnuit de lungă întrerupere, cancelaria princiară 
şi-a reluat activitatea. În stadiul actual al cunoştinţelor, primul docu- 
ment emis după această pauză datează din 14 septembrie 1486, zi 
dedicată înălțării Sfintei Cruci. Se poate să fie o întîmplare. Dar, 
deopotrivă, se poate ca domnul să fi hotărît această zi anume pen- 
tru reluarea unei activități care reflecta starea de normalitate, 
acordînd acestui moment o semnificație deosebită. În mod curent 
monarhii medievali alegeau, pentru unele fapte ale lor, zile mari, de 
însemnătate deosebită pentru creştinătate. Cazurile cunoscute sînt 
numeroase: de la Carol cel Mare, care și-a rînduit încoronarea ca 
împărat în ziua Crăciunului din anul 800, pînă la Mihail VIII 
Paleologul, care a așteptat vreo trei săptămîni la porțile 
Constantinopolului eliberat de sub stăpînirea latină pentru a-şi face 
intrarea triumfală acolo la 15 august (1261), în ziua cînd se 
prăznuieşte Adormirea Maicii Domnului. 

Ştefan însuși era — lucru deja dovedit — foarte atent la rînduirea 
anumitor fapte sau acțiuni în raport cu zilele de sărbătoare creștină. 

La explicațiile care s-au dat momentului de cotitură marcat de 
anul crucial 1486 se adaugă aceasta de acum. Ea împletește cu alte 
lămuriri privind semnificația și consecințele schimbării. 
Interpretarea propusă pentu minunata cavalcadă a sfinţilor militari 
de la Pătrăuți sugerează că Ștefan cel Mare începea să pregătească 
Moldova pentru a aștepta pogorîrea Ierusalimului ceresc; pămîntul 
țării trebuia curățat de atita sînge vărsat; la rugăciunile prin cuvinte 
se adăugau rugăciunile prin imagini de pe zidurile bisericilor. O 
amplă acţiune de sfințire a pămîntului țării, care, prin aceasta, deve- 
nea un spațiu sacru. 

Lucrarea lui Dumnezeu prin Ștefan Voievod se vădea acum, în 
felul acesta, în toată strălucirea. În planul politic, izbînda cea mare 
a fost tratatul încheiat în iulie 1499 la Hârlău, prin care legămîntul 
de cruciadă era pecetluit de Ştefan. La patru decenii după tratatul de 
la Overcăuţi, regatele catolice acceptau că pacea din zonă era în 
mîinile domnului Moldovei, un Voievod ortodox. 

Cum ar fi spus cronicarul, se împlinea gîndul lui Dumnezeu cu 
Ștefan Voievod. 

„Mila lui Dumnezeu“ și 
Disputele privind sfințenia 
lui Stefan cel Mare 


Când vine 
vorba despre 
ereziile creştine, 
cercetătorii 
fenomenului au grijă 

să sublinieze că ele 

îşi au originea și se 
fundamentează pe 

o interpretare limitativă a 
textului biblic, care scoate 
în evidență numai un 
aspect al credinţei, iar 
acţiunea poate degenera 
chiar în tăierea unor 
pasaje sau capitole întregi 
din cartea sfântă, care nu 
slujesc convingerile 
ereziarhilor. Concepută în 
cea mai mare parte sub 
forma unei cronici care să 
mărturisească posterităţii 
despre prezenţa 
permanentă a lui 
Dumnezeu în lume, 
aspirând spre conturarea 
unei integralităţi, Biblia, 
prin frecventele atacuri la 
complexitatea sensurilor 
ei și atașarea în anumite 
momente la carul unor 
ideologii limitative, este 
numai cel mai relevant 
exemplu despre cum 
poate fi utilizat un text 
pentru construcția unui 
discurs legitimant, sau, 
mai rău, ideologic. 

Personalitatea lui Ştefan cel Mare, cu 
caracterul ei de efigie pentru sufletul nea- 
mului românesc, a suscitat în mod constant 
un larg interes din partea multora, istorici 
sau alți oameni de cultură. În efortul aces- 
tora de a-l defini pe marele domn, de neo- 
colit a rămas și va rămâne ceea ce Grigore 
Ureche, în al său Letopisef al Țării 
Moldovei, a scris despre Ştefan. Portretul 
literar făcut de cronicar domnului 
Moldovei rămâne fără putinţă de tăgadă cel 
mai complet dintre cele scrise, dar din 
păcate, puţin înțeles în profunzimile 
mesajului său. 

Mai toată lumea cunoaște pasajul în 
cauză: „Fost-au acestu Ștefan Vodă om nu 
mare de statu, mânios și de grabu vărsătoriu 
de sânge nevinovat; de multe ori la ospeţe 
omora fără județu. Amintirilea era om 
întreg la fire, neleneșu, și lucrul său îl știia 
a-l acoperi şi unde nu gândiiai, acolo îl 
aflai. La lucruri de războaie meșter, unde 
era nevoie însuși se vâria, ca văzându-l ai 
săi, să nu se îndărăpteze și pentru aceia raru 
război de nu biruia. Și unde-l biruia alții, nu 
pierdea nădejdea, că știindu-l căzut jos, se 
rădica deasupra biruitorilor.“ 

În epoca național-comunismului, când 
Ceauşescu se vedea pe sine drept urmașul 
unei ilustre galerii de domnitori şi voievozi 
apărători ai integrității şi suveranităţii statu- 
lui, drepți și iubitori ai neamului, vărsarea 
de sânge nevinovat pe care o practica 
Ştefan era un lucru care îi deranja pe 
politrucii care trebuiau să construiască 
portretele idealizate ale voievozilor ce 
urmau să-l prefigureze pe „geniul 
Carpaţilor“. După 1989, eforturile de 
îndepărtare a ideologiei ceauşiste de pe 
tărâm istoriografic s-au soldat însă și cu un 
veritabil contra-discurs demolator, extrem 
de virulent, imagine în oglindă al celuilalt, 
care, cu o patimă demnă de o cauză mai 
bună, pune în prim plan, în cazul lui Ștefan 
cel Mare, vărsarea de sânge nevinovat și 
multele sale relaţii sentimentale. În vi- 


ziunea celor care practică un asemenea dis- 
curs, a-l proclama pe Ștefan cel Mare sfânt 
este un act de hulă, semn al decăderii noas- 
tre și o dovadă că vechile mentalități comu- 
niste continuă să se manifeste. Acești 
„lucizi“, unii dintre ei de o calitate morală 
îndoielnică, oameni care nu trec pe la biser- 
ică ani în șir, pun în discuţie canonizarea 
marelui voievod după criterii preluate după 
ureche (cu „u“ mic) și acuză biserica de 
obediență față de structurile zise neocomu- 
niste şi naționaliste, ignorând însă că 
sfințenia lui Ştefan cel Mare nu este de ieri 
de azi şi că poporul i-a conferit această ca- 
litate cu 500 de ani în urmă. 

Iarăşi Grigore Ureche (cu „U“) vine să 
ne lămurească asupra acestui aspect: „lar 
pre Ștefan Vodă l-au îngropat țara cu multă 
jale şi plângere în mănăstire în Putna, care 
era zidită de dânsul. Atâta jale era, de 
plângea toți ca după un părinte al său, că 
cunoştiia toți că s-au scăpatu de mult bine și 
de multă apărătură. Ce după moartea lui, 
până astăzi îi zicu sveti (sfântul) Ștefan 
vodă, nu pentru sufletu, ce ieste în mâna lui 
Dumnezeu, că el încă au fostu om cu 
păcate, ci pentru lucrurile lui cele vitejeşti, 
carile niminea din domni, nici mai înainte, 
nici după aceea l-au ajunsu... Au domnitu 
Ştefan vodă 47 de ani și 2 luni și trei 
săptămâni și au făcut 44 de mănăstiri și 
însuși țiitoriu preste toată țara“. Ceea ce 
scrie cronicarul moldovean în aceste rân- 
duri nu este vreun lucru excepțional, ci un 
fapt cât se poate de firesc pentru mentali- 
tatea medievală, care are o perspectivă 
diferită de a noastră în ceea ce priveşte 
atributele și rolul conducătorului politic 
precum și relaţia acestuia cu divinitatea. Ea 
exprimă o concepție care se poate identifi- 
ca în vaste arii culturale tradiționale, dar și 
în scrierile biblice. 


Regi biblici 


În textele Vechiului Testament se 
poate regăsi o structură triadică - ea 
exprimă formele de autoritate din societatea 
iudaică antică: regele (inițial judecătorul), 
preotul și profetul (proorocul), fiecare din- 

tre ele exprimând și gestionând o formă 
specifică de apropiere de Dumnezeu a 
comunității credincioșilor. Există posibili- 
tatea ca aceste funcții să fie întruchipate 
într-o singură persoană (cum mai târziu va 
fi reprezentat lisus Hristos), dar acest lucru 
nu este câtuși de puţin obligatoriu. În timp, 
din cauze pe care nu le prezentăm aici, 
funcția profetică a căpătat o preeminență 
crescută, ajungând să fie considerată în 
anumite momente istorice drept singura 
formă viabilă de apropiere de Dumnezeu. 
Or, se consemnează în cărțile sfinte că regi 
precum David sau Solomon, cu haremuri 
numeroase, cu mulți oameni uciși la activ, 
cu atitudini care pot fi condamnate, au fost 
bineplăcuți înaintea Domnului, care le-a 
îndrumat paşii şi protejat atât timp cât 
aceştia i-au urmat la rândul lor calea. 
Funcţule regelui, așa cum rezultă din 
scrierile vetero testamentare, sunt foarte 
simple și clare: el este chemat să apere 
comunitatea de atacurile dușmane, să-i 
asigure ordinea, dreptatea și prosperitatea, 
iar toate acestea el trebuie să le facă în 
numele divinității, al cărei cuvânt trebuie 
să-l răspândească şi să-l respecte. Astfel, 
regele David, aflat pe patul de moarte, 
sfătuia pe Solomon: „Păzește poruncile 
Domnului, Dumnezeului tău, umblând în 
căile lui și păzind legile Lui, hotărârile Lui 
şi învățăturile Lui, după cum este scris în 
legea lui Moise, ca să izbutești în tot ce vei 
face şi ori încotro te vei întoarce şi pentru ca 
Domnul să împlinească următoarele 
cuvinte pe care le-a rostit pentru mine: 
«Dacă fii tăi vor lua seama la calea lor, 
umblând cu credincioșie înaintea Mea, din 
toată inima și din sufletul lor, nu vei fi lipsit 
niciodată de un urmaș pe scaunul de dom- 
nie al lui Israeby* (1 Regi, 2, 2-4). Saul, 
primul rege al evreilor, şi-a pierdut regatul 
şi viața pentru că nu a mai urmat căile 
Domnului, ci propria sa voință. Atunci 
Dumnezeu a ales pe David să fie rege, spri- 
jinindu-l pentru a deveni un mare împărat, 
atât timp cât acesta 1-a urmat căile și 
pedepsindu-l când nu le-a respectat (episo- 
dul cu Urie hititul, numărătoarea poporu- 
lui), fiind nevoie apoi de ispășire din partea 
regelui. David exprimă cel mai bine dintre 
toți funcția marțială a regalității, prin vitejia 
cu care a apărat și întins granițele statului. 
Urmașul său Solomon exprimă mai mult 
funcţia justițiară. EI cere de la Dumnezeu 
puterea de a face dreptate, iar din aceasta 
vor izvori toate binefacerile Domnului 
asupra lui și asupra Israelului. Semn al 
legăturii dintre Israel şi Dumnezeu, 

Solomon va ridica templul.: „„...tatăl meu 
David n-a putut să zidească o casă 
Domnului, Dumnezeul lui, din pricina 
războaielor cu care l-au înconjurat 
vrăjmașii lui, până ce Domnul i-a pus sub 
talpa picioarelor lui. Acum Domnul, 
Dumnezeul meu, mi-a dat odihnă din toate 
părțile; nu mai am nici potrivnic, nici 
nenorociri! lată că am de gând să zidesc o 
casă Numelui Domnului, Dumnezeului 
meu, cum a spus Domnul tatălui meu 
David, zicând: «Fiul tău, pe care-l voi pune 
în locul tău, pe scaunul tău de domnie, el va 
zidi o casă Numelui Meuy»“ (1 Regi, 5, 3-5). 
Solomon, cel atât de slăvit, va sfârși în cele 
din urmă rău pentru că, spre sfârșitul vieții, 
a început să se închine idolilor. Pierderea 
sprijinului divin va conduce chiar la 
scindarea regatului și, în condiţiile în care 
regii sunt tot mai departe de credința 
adevărată, sunt tot mai mulți profeții trimiși 
de Domnul să avertizeze pe oameni de peri- 
colele la care se expun dacă continuă în 
acest fel. Acum regii și profeţii sunt în dis- 
pută, nu ca pe vremea lui David şi 
Solomon, când cele două funcții colabore- 
ază armonios (vezi cazul proorocului Gad 
şi David). 


Sfinţenia unui domn creştin 


Funcţiile regelui, arătate mai sus, le 
vom regăsi și în creştinism, mai precis în 
imaginea lui Constantin cel Mare, devenită 
model pentru toți urmașii săi şi pentru toate 
societățile care vor asimila tradiţiile bizan- 
tine. Constantin devine isapostolos (egal cu 
apostolii), având misiunea să sprijine 
răspândirea cuvântului lui Dumnezeu nea- 
murilor, este protectorul bisericii, are grijă 
de ordinea socială, de justiţie, de apărarea 
statului. În faptele sale Constantin este con- 
dus de graţia divină. Celebrul eveniment al 
vederii pe cer a semnului lui Hristos, pe 
care apoi l-a pus pe scuturile armatei sale în 
bătălia de la Pons Milvius, punându-se sub 
protecția dumnezeului creştin, va deveni un 
model pentru toți conducătorii creştini de 
mai târziu. Constantin este considerat sfânt, 
cu toate că și-a condamnat la moarte soția 
Fausta și fiul Crispus, deoarece a fost bine- 
credincios în fața lui Dumnezeu: a protejat 
Biserica şi a apărat-o de erezii, a condus 
după dreptate și a refăcut granițele 
Imperiului Roman, oferind cetățenilor aces- 
tuia Siguranță. Strânsa asociere dintre 
împărat și divinitate se regăseşte și în titlul 
domnilor români, urmași ai Bizanțului: „lo 
(nume teofor)...cel în Hristos Dumnezeu 


binecredincios, din mila lui Dumnezeu 
domn“. 

Concepţiile de inspiraţie biblică s-au 
împletit cu idei de sorginte romană. După 
cum se știe, Octavian a fost denumit 
Augustus, subliniindu-se prin aceasta car- 
acterul fast al persoanei sale, care se revarsă 
şi asupra statului pe care el îl conduce. 
Tradiția imperială păgână și creştină va 
păstra, chiar dacă uneori în mod latent, 
ideea că binele unui stat depinde de 
calitățile persoanei aflate în fruntea lui, dar 
dincolo de vitejie, spirit de dreptate și alte 
calități care sunt o listă obligatorie în orice 
encomion antic, unele persoane au un des- 
tin care scapă simțului comun, și atunci 
apar aspectele supranaturale: norocul, soar- 
ta, grația divină, iar de aceste daruri person- 
ale beneficiază toți locuitorii statului. 

În opera lui Grigore Ureche Ștefan cel 
Mare nu este prezentat din perspectiva unui 
boier care iubeşte mai mult o ţară aşezată 
(aflată în pace cu toți vecinii) și în care 
boierii să aibă un cuvânt mai important de 
spus. Din contră, Ștefan, pus pe fapte mari, 
dar care pot fi şi riscante, se pregăteşte de 
război, și pedepsește pe cei ce se opun 
politicii sale. Pentru Ureche, Ştefan este 
„om războinic şi de-a pururea trăgându-l 
inima spre vărsare de sânge“, ceea ce nu e 
bine, „dar toate prin noroc i-au venit“. 
Ştefan este un om norocos, termen prin care 
Ureche vrea să sublinieze că prea i-au mers 
din plin toate acestui mare domn. Dincolo 
de calitățile lui Ștefan de mare conducător, 
Ureche simte că acesta a avut ceva în plus, 
acel ceva care l-a făcut să realizeze mai 
mult decât oricare înaintaș sau urmaş al său, 
şi nu găsește un alt termen decât cel de 
„noroc“. lar norocul lui Ștefan cel Mare s-a 
revărsat şi asupra țării, care a plâns când 
părintele ei a adormit întru Domnul. 

Însă norocul și toate calitățile lui 
Ştefan ar fi fost zadarnice dacă el nu ar fi 
fost credincios înaintea lui Dumnezeu. 
Grigore Ureche are grijă să sublinieze per- 
manent că alături de Ștefan în bătălii este 
divinitatea, căreia, drept recunoştinţă, 
Ștefan îi ridică biserici și mănăstiri. Astfel, 
victoria de la Lipinți împotriva tătarilor s-a 
datorat ajutorului dat de „Dumnezeu și de 
Preacurata Maica sa“, La Podul Înalt aju- 
torând puterea cea dumnezeiască, cum se 
vrea tocmi voia lui Dumnezeu cu a oame- 
nilor, aşa i-au coprinsu pe turci negura, de 
nu se vedea unul cu altul“. Mai apoi la 
Râmnic, în lupta cu Radu cel Frumos, „cu 
vrerea lui Dumnezeu fu izbânda la Ștefan 
Vodă“. „Şi într-aceia laudă și bucurie au 

ziditu biserica în târgu la Vasluiu, dându 
laudă lui Dumnezeu de biruinţa ce au făcut. 
Şi decii, s-au întorsu la scaunul său, la 
Suceava, cu mare pohvală și biruință, de la 
însuşi Dumnezeu de sus, ieșindu-i înainte 
mitropolitul și cu toți preoții, aducând sfân- 
ta Evanghelie și cinstita cruce în mâinile 
sale, ca înaintea unui împăratu și biruitoriu 
de limbi păgâne, de l-au blagoslovit.“ 
Despre cumplita bătălie de la Războieni 
scrie cronicarul că „au căzut Ștefan Vodă de 
pre cal jos, şi Dumnezeu l-a feritu şi nu s-au 
vătămat“. În bătălia din 1481 cu Țepeluş 
vodă al Ţării Românești, Ștefan biruieşte 
„cu mila lui Dumnezeu și cu ruga Preacistii 
și a tuturor sfinților și cu ajutoriul sfântului 
şi marelui mucenic al lui Hristos Procopie“. 
„lar Ştefan vodă, după războiu cu noroc ce 
au făcut, cu mare pohfală și laudă s-au 
întorsu la scaunul său, de la Suceava. Zic să 
fie arătat lui Ștefan vodă sfântul mucenicu 
Procopie, umblându deasupra războiului 
călare și înarmatu ca un viteazu, fiindu înt- 
ajutoriu lui Ştefan vodă și dându vâlhvă 
oștii lui... au zidit biserică pre numele sfân- 
tului mucenicu Procopie“. În sfârşit, în 
bătălia din Codrii Cosminului Ștefan a luat 
în ajutor „pre Dumnezeu și cu ruga 
Preacistii și a sfântului marelui mucenic 
Dimitrie“. 

Din toate aceste pasaje rezultă limpede 
legătura dintre Dumnezeu și Ștefan, credin- 
ţa lui și răsplata concretizată în victorii răsu- 
nătoare. Tot Ureche are unele pasaje în care 
face o judecată aspră a unor dușmani creş- 

tini ai lui Ștefan, Matei Corvin, regele Un- 
gariei, şi loan Albert, regele Poloniei, pen- 
tru faptul că au îndrăznit să atace o ţară 
creștină, fapt care nu este pe placul lui 
Dumnezeu: „Așa noroceşte Dumnezeu pe 
cei mândri și falnici, ca să se arate lucrurile 
omenești câtu sunt de fragede şi neadevăra- 
te, că Dumnezeu nu în mulți, ce în puţini 
arată puterea sa, ca niminea să nu nădăj- 
duiască în puterea sa, ce întru Dumnezeu 
să-i fie nădejdea, nici fără cale războiu să 
facă, cărora şi-i Dumnezeu împotrivă“. 
„Cunoscând sfetnicii lui crai (Albert), ales 
episcopii gândul că va să facă oaste 
împotriva lui Ștefan vodă, multu 1-au adus 
aminte să nu facă asupra direptăţii, să nu să 
întoarcă mânia lui Dumnezeu spre el“. 


Lipsurile lui Ștefan cel Mare 


Judecându-l pe Ștefan din perspectiva 
unei grile de calități ale conducătorului 
ideal, Grigore Ureche constată la Ștefan cel 
Mare unele lipsuri, dintre care cea mai 
importantă este absenţa temperanței, a 
măsurii. În rest, însă, calităţile domnului se 
apropie de superlativ, fiind uluitor cum a 
reușit un conducător al unei țări mici să facă 
atâtea lucruri. Ștefan este sfânt pentru că a 
reușit să păstreze hotarele țării, şi-a protejat 
supușii, şi a apărat biserica, a fost credin- 
cios, demn și drept. Cu alte cuvinte un nou 
David sau Constantin cel Mare. 

Personalitatea excepțională a acestui 
om nu l-a făcut numai pe Ureche să se 

exprime în felul de mai sus. Numărul mare 
de legende despre Ștefan vodă cel Mare, cel 
Bun și cel Sfânt, create de popor, adesea 
extrem de critic la adresa stăpânirilor, spune 
multe despre calitățile marelui domn. 
Obiecte ale sale vor avea un destin aparte: 
sabia va fi luată de Soliman Magnificul și 
se află în prezent la Istanbul, iar arcul său de 
la Putna va fi furat de cazaci. Evenimentele, 
aflate la un secol distanță, pot fi legate de 
credința că un obiect aparținând unei per- 
sonalități excepționale poartă o frântură din 
harul acesteia. Faptul că într-o epocă a 
nestăpânirii, moldovenii au păstrat armele 
lui Ștefan iar invadatorii le-au luat și le-au 
păstrat cu grijă spune multe despre posteri- 
tatea voievodului. Analizând legendele 
despre Ștefan, Vasile Lovinescu, într-o serie 
de studii fascinante, arăta prezenţa în aces- 
tea a elementelor mitului despre regele 
lumii, cel care pune lumea în ordine, se 
ocultează pentru a reveni apoi în lumea 
decadentă salvând-o de la pieire. Ceea ce se 
crede despre Ștefan sunt lucruri atribuite și 
altor personalități excepționale precum 
Alexandru cel Mare, Frederic Barbarossa, 
Alexandr Nevski etc. Într-o perioadă de 
decădere a societăţii românești, epoca glo- 
rioasă a lui Ştefan cel Mare era etalonul, ter- 
menul de comparaţie care sublinia și mai 
mult nevrednicia conducătorilor contempo- 
rani. Nenorocirile și lipsa orizontului i-au 
făcut pe oameni să-l invoce pe Ștefan, ca pe 
un adevărat rege al lumii, să se întoarcă și să 
refacă hotarele şi demnitatea țării. Într-un 
fel, ne sugerează Ureche, Ţara Moldovei a 
plâns încontinuu de la moartea lui Ștefan 
după marele voievod. 

Prin urmare, după criteriile medievale, 
pe care noi azi nu le mai înțelegem, sfințe- 
nia lui Ştefan cel binecredincios în fața lui 
Dumnezeu este autentică. EI a fost perma- 
nent considerat aşa de către popor, chiar 
dacă a lipsit mult timp actul formal al can- 
onizării sale. Trebuie spus că omologul său 
ungar, Ștefan cel Sfânt, nu are mai multe 
merite decât Ștefan al Moldovei, neducând 
câtuși de puţin viață de pustnic, ci este sfânt 
pentru că a întins hotarele statului și a pro- 
movat religia catolică. EI a fost însă canon- 
izat din vreme, încă din Evul Mediu, și este 
acceptat azi ca atare, scăpând de comentarii 
răuvoitoare sau de prost gust de tipul celor 
de are parte Ștefan cel Mare dinspre unii 
dintre decadenţii săi urmași. Dar suntem 
convinși că pe 2 iulie, la Putna, o mare de 
oameni îl va plânge, ca în urmă cu 500 de 
ani, pe Ștefan cel Mare, cel Bun și cel Sfânt, 
„însuși țiitoriu preste toată țara“. m 

Studențimea română 
il sarbatoreşte pe 


Ştefan cel 


În istoria neamului românesc, 
amalgamul schimbărilor 
politice, sociale, economice 

și culturale ale secolului 

al XIX-lea stă sub auspiciile „studenţimii 
universitare“. „Ioate idealurile sociale, 
toate năzuinţele mari ale neamurilor 

au fost îmbrățişate de studențimea 

care le-a adus la biruință odată cu 
maturizarea ei“ (Mircea Vulcănescu). 
Aceste idealuri au câștigat un plus de 
concreteţe, credem, în marile sărbători 
panromânești de la Putna din anii 1871 
şi 1904, cele mai însemnate momente de 
biruință ale „studenţimii universitare“ 
de la începuturile istorice ale României. 





Adrian PÂNTEA 
vicepreşedinte ASCOR București 





Rod al unei voințe sedimentate de veacuri, dar ali- 
mentate şi de noile idei ale epocii, pe care studențimea 
le-a împărtăşit cu deschiderea și receptivitatea caracteris- 
tice tinereţii, aceste sărbători sunt văzute peste timp drept 
expresia de maturitate a unor generaţii conștiente de im- 
portanţa și misiunea lor. Forţa creatoare a acestei înnoiri 
de conştiinţă a reprezentat-o tinerimea studențească. Ea a 
simțit cel mai acut nevoia unor prefaceri și refaceri ale 
culturii și civilizației neamului, care orbecăiau în agonia 
patronată de Curtea de la Istanbul sau erau reduse la sub- 
zistenţă de stăpânitorii ruşi, unguri ori austrieci. În ciuda 
faptului că ideile sale înnoitoare erau cele mai multe din 
import, studenţimea română, din marile universități 
europene, a știut să le convertească specificului auto- 
hton. Așadar, ea a făcut apel la tradiţie, singura care s- 
a dovedit în decursul istoriei capabilă de a conferi dura- 
bilitate oricărei construcții noi. 

Pentru generaţiile care au organizat serbările de la 
Putna în 1871 şi 1904, Voievodul Ştefan cel Mare a 
întruchipat cea mai desăvârşită icoană a aspirațiilor lor, 
care erau, de veacuri, şi ale întregului neam românesc. 
Astfel, el s-a impus prin aureola pe care i-au creat-o tim- 

are la Putna 


pul şi veşnicia pentru personalitatea și faptele sale, drept 
patronul spiritual de conștiință al celor dintâi sărbători 
ale tuturor românilor. Neamul românesc întinerit prin 
dinamismul studenţesc, pus pe înfăptuiri mari, l-a luat pe 
Sfântul Voievod Ştefan, drept model de împlinire istorică 
şi de sfințenie. 

Idealurile tânărului Ștefan, care a urcat pe tronul 
unei Moldove rănite, erau şi ale tinerilor studenți români 
care moșteneau pământuri pângărite și o conștiință ador- 
mită. Destinul pe care l-a avut Moldova sub domnia 
Marelui Voievod îl doreau și pentru România. 


Idealul studenţilor români 


Ștefan cel Mare devine idealul studenţilor români, 
prin dăruirea cu care acesta a apărat dreapta credință și 
neamul. lată ce găsim scris în presa de epocă: „Serbările 
de la Putna au făcut să se umple de mândrie și de entuzi- 
asm toate inimile românești; căci podoaba neamului nos- 
tru, măritul voievod Ștefan cel Bun, Mare şi Sfânt, 
înălțându-se din mormânt după patru sute de ani, pri- 
mit-a îngenuchierea unui neam întreg (...), mii de oraşe, 
sate şi cătune văzut-au icoana trecutului legendar 
defilând înaintea lor pentru a aprinde încrederea și 
vigoarea, spre a-și îndeplini misiunea în viitorii fii ai 
neamului românesc“ (Arad, „Tribuna“, nr. 128 din 7 iulie 
1904, articolul Plecați-vă neamuri). 

„Viitorii fii ai neamului românesc“ suntem și noi, 
studențimea anului mântuirii 2004, când se împlinesc 
500 de ani de la trecerea la cele veşnice a Marelui Ștefan. 
În ce măsură noi, românii, am împlinit misiunea neamu- 
lui nostru în ultimii o sută de ani este greu, dacă nu 
imposibil, de apreciat. Mai ales când aspirațiile înain- 
taşilor noștri, Eminescu, Slavici, Hurmuzachi, au fost 
trădate și pervertite timp de 50 de ani de întuneric infer- 
nal comunist. Abia mântuiţi prin jertfă de sumbrul regim 
străin de ființa, de neamul şi de credinţa noastră, suntem 
chemaţi astăzi să punem un nou început: în primul rând, 
unul de conștiință. Misiunea noastră nu pare a fi ușoară. 

Suntem datori să spunem împreună cu Mircea 
Vulcănescu, unul din liderii Asociaţiei Studenţilor 
Creștini Români din epoca interbelică, astfel: „Niciodată 
o generaţie nu-și impune singură misiunea ei. Ci această 
misiune se naște din chemarea vremurilor şi din nevoile 
societății, în care se ridică generația, desemnând ca un 
contur limitele de eficacitate ale acţiunii ei“. Înţelegând 

chemarea vremurilor şi nevoile societății, credem că, cel 
puţin spiritual, nu suntem într-o lumină mai fericită decât 
studenţii de acum o sută de ani. Urmându-le exemplul, 
gândim că, sărbătorindu-l pe Sfântul Ştefan la Putna, am 
putea pune un bun început. 


Pelerinaj Suceava — Putna 


Cum îl vom sărbători? 

Înainte de toate, având conştiinţa că sărbătoarea 
reprezintă prin ea însăși o înnoire, o prefacere, o regene- 
rare, deci un început. Apoi, fiind încredințaţi de sfințenia 
lui Ștefan cel Mare, căci, altfel, din sărbătoarea aceasta 
nu va rămâne decât festivismul, cuvântările, aplauzele și 
recepțiile, lucruri trecătoare. Numai așa icoana sa ne va 
umple de nădejde și de curaj, iar mormântul său ne va fi 
izvor de binecuvântare. 

Dincolo de trăirea duhovnicească, sărbătoarea pre- 
supune şi ritual. Vom aduce prinosul nostru de venerație 
voievodului printr-un pelerinaj de la Suceava la Putna, 
fiind îmbrăcați în costume tradiționale de sărbătoare, 
cântând şi purtând prapuri, steaguri, icoana sfântului 
erou şi o urnă votivă. Vom merge în pelerinaj în 
amintirea drumului pe care l-a făcut trupul adormit al 
Sfântului Ștefan din capitala Moldovei spre locul unde 
era hotărât mormântul său. Prapurii vor avea pictate 
icoane ale sfinților români, ca expresie a comuniunii 
sfinților pururea rugători pentru mântuirea neamului nos- 

tru, la care ne facem și noi părtaşi prin sărbătorire. Prin 
steaguri ne afirmăm identitatea noastră ca români și ca fii 
moștenitori ai Voievodului. Icoana mărturisește despre 
înveşnicirea prezenței Sfântului în mijlocul nostru. Urna 
votivă, în care vom colecta pământ din toate provinciile 
României întregite, reprezintă simbolul unităţii sufleteşti 
şi statale a românilor; ea va fi depusă — ca o mulțumire și 
ca o rugăciune aduse lui Dumnezeu — pe mormântul 
Marelui Ștefan, „altarul conștiinței noastre naționale“. 
Cântând „Deşteaptă-te, române,/ Din somnul cel de 
moarte“, nădăjduim să putem spune odată cu Eminescu : 

„Dacă o generaţie poate avea un merit, e acela de a 
fi un credincios sol al istoriei, de a purta sarcinile impuse 
cu necesitate de locul pe care-l ocupă în lănţuirea timpi- 
lor (...). Cum la zidirea piramidelor, acelor piedici contra 
păsurilor vremii, fundamentele cele largi și întinse purtau 
deja în ele intențiunea unei zidiri monumentale care e 
menită de-a ajunge la o culme, astfel în viaţa unui popor 
munca generaţiilor trecute, care pun fundamentul, 
conține deja în ea ideea întregului. Este ascuns în fiecare 
secol din viața unui popor complexul de cugetări care 
formează idealul lui, cum în sâmburele de ghindă e 
cuprinsă ideea stejarului întreg (...). De aceea, dacă ser- 
barea întru memoria lui Ștefan va avea însemnătate, 
aceea va fi o dovadă mai mult cum că ea a fost cuprinsă 
în sufletul poporului românesc şi s-a realizat pentru c-a 
trebuit să se realizeze...“. 

Eterna Putna. 


Ioan ALEXANDRU 


Fiecare neam are câteva locuri de în- 
chinare sfinte. Vechii evrei mergeau zeci și 
sute de kilometri acolo unde se afla sicriul 
legii, la Silo și apoi în cetatea sfântă a lui 
David, la Ierusalim; vechii greci luau dru- 
mul cu zilele pe jos în miez de vară către 
Olimpia și Delfi. Noi, Românii, de când ne 
ştim ca neam și popor — așa cum sunt alți 
frați latini ai noștri, aşa cum sunt spaniolii și 
francezii și italienii în jurul acelui sfânt loc 
de pelerinaj de la Santiago de Compostela, 
de la Chartres sau Assisi —, așa cum se știu 
fraţii din Răsărit în jurul Athosului, ne știm 
şi noi, Românii, mai ales atrași de acel om- 
phalos al lumii noastre, de această matcă a 
neamului care este Putna, mănăstirea unde- 
şi doarme somnul de veac Ștefan cel Mare 
Şi Sfânt în care „poporul românesc își  p3 
găsise cea mai curată icoană a sufle- 
tului său: cinstit și harnic, răbdător 
fără să uite şi viteaz fără cruzime, 
strașnic în mânie și senin în iertare, 
răspicat și cu măsură în grai, gospo- 
dar și iubitor al bucuriilor frumoase, 
fără nici o trufie în faptele sale, care i 
se par că vin printr-însul de aiurea şi 
de mai sus. Și cu cât se vede această 
icoană mai limpede, cu cât se înţelege 
mai desăvârșit și se iubeşte mai mult, 
cu atâta și viitorul se vestește mai 
bun, căci atunci neamul merge pe 
drumul strămoşului cuminte“ (lorga). 

Putna este Ierusalimul neamului 
nostru, o spunea Eminescu. 

Pomenim aceste vorbe cu nes- 
pusă bucurie, dar și cu oarecare strân- 
gere de inimă pentru puţinătatea 
operelor de exegeză pe care scriitorii și 
cercetătorii noștri le-au consacrat acestui 
loc sfânt prin veacuri. lorga la vremea lui 
deplânge această puţinătate. De atunci s-au 
scris încă lucrări, unele mai de luat aminte, 
dar suntem încă rămași datori. „Vor şti 
poeții, scriitorii de astăzi, să dea glas iubirii 
nemărginite cu care, de patru veacuri, miile 
de mii ale poporului au înconjurat, și mai 
departe decît hotarele Moldovei, chipul de 
viteaz bun, cuminte și sfânt al celui mai 
mare om ce s-a ridicat dintre Români? Se 
vor înfrăți ei înaintea acestui altar, măcar 
pentru clipa în care se va înălța liturghia 
recunoștinței de marile mulțimi care nu pot 
nici să vorbească, nici să cânte ?“. 








Imperativul lui lorga, această chemare 
a istoricului național al Românilor, străbate 
până în inima noastră, a celor de astăzi. (...) 

Putna este cel dintâi sanctuar central al 
neamului nostru devenit o permanenţă 
naţională care nu-i însoțit în așezarea lui de 
o mitologie cu reminiscenţe păgâne. 

Imolările de persoane vii la temelii, 
despre care astăzi se știe, în urma săpă- 
turilor arheologice, că au fost o realitate în 
diferite părți ale lumii, dacă sunt expresia 
unei vechimi și în acest sens au o valoare pe 
plan spiritual, nu adeveresc însă o deplină 
înduhovnicire, o autentică viețuire a adevă- 
rului evanghelic al întemeierii sanctuarului 
pe jertfa Laudei, pe jertfa nesângeroasă 
euharistică a bucuriei, pe jertfa rugăciunii, a 
Logosului întrupat în istorie. 





Putna este întemeiată curat pe această 
jertfă. Cele câteva știri prin cronicari și 
orale spun limpede acest adevăr. 

Ea s-a ridicat acolo unde în noapte 
ardeau trei lumânărele de ceară curată, la 
ceasul miezonopticii de priveghere. 

Putna păstrează pînă astăzi arătătorul 
de aur al Sfântului Daniel Sihastru. 

Pe acest osământ sfânt, pe această stâl- 
pare fragilă, pe acest sâmbur de candelă 
mistuitoare, pe degetul săgetător și rugător 
al sihastrului Daniel, pustnicul sfetnic al 
domnitorului, se înalță cel mai sfânt sanctu- 
ar al Românilor în care au înflorit artele cele 
mai grăitoare peste veacuri, o școală de 
muzică psaltică, ateliere de broderii, o aca- 


“în Comori ale spiritualităţii românești la Putna, de Claudiu Paradais 


rost nr. 17 


demie la un moment dat, caligrafi și copiști. 
Cât a ajuns până la noi prin cinci veacuri 
este încă de-ajuns să socotim — cum o fac 
toți cei care se ocupă de această moștenire 
— Putna lui Ștefan moment de seamă în afir- 
marea spiritualității de tradiție ortodoxă. 

Suntem după căderea Constantinopo- 
lului. Atmosfera de panică ce a cuprins Eu- 
ropa aici în lumea noastră este convertită 
într-un act creator fără seamăn. Este o Re- 
naştere în Moldova în acest sens, o 
Renaștere întru continuitate a tradiției care 
se ştie apostolică. 

Nu-i o ultimă înflorire a ceva ce se 
stinge, ci un nou răsărit cu puteri și nuanțări 
noi, neștiute până atunci. lese acum la 
suprafață evlavia şi vigoarea unei seminții 
care se ştie tânără, mereu gata de jertfă, așa 
cum s-a dovedit gata de luptă cu 
însuși cuceritorul Constantinopolului. 

Se reafirmă limpede, dogmatic 
se trage linia de demarcaţie clară față 
de imperiul otoman, dar şi faţă de tra- 
diția occidentală în pragul reformelor. 

Prin toată lucrarea sa, Ștefan 
cel Mare ctitoreşte țara din nou pe 
vechiul temei, dar cu vigoarea cea- 
sului de urgie care se ivește și spre 
Moldova. 

Se ştie că în asemenea ceasuri în 
alte neamuri și spiritualități se 
lucrează la fel. Izvoarele se adună, se 
fac ultime sinteze, se pun noi 
temeiuri. Așa s-a întâmplat cu textele 
scripturale în vechiul Israel, în preaj- 
ma captivităţii asiro-babiloniene, tot 
așa s-a întâmplat în ceasul strămutării 
Romei în mijlocul latinităţii răsăritene 
de către Constantin cel Mare. Căsătoria lui 
Ştefan cel Mare cu Maria de Mangop de 
neam bizantin are această semnificaţie; se 
preia o moştenire pentru a fi dusă mai 
departe ca spiritualitate. 

Toată această finețe a spiritului, aceste 
frunze scumpe de aur și argint, aceste 
broderii înveșmântând aceste voaluri litur- 
gice, toată această podobie în glas și port, în 
cuvânt și viețuire, sunt de acum atât de ale 
noastre, dureros de ale noastre, rămași fără 
mamă, fără Haghia Sophia. 

lar Ștefan după fiecare luptă înalță o 
mănăstire, fiecare jertfă este prilej de 
renaștere precum cea a păsării miraculoase. 


(...) 

CITI 


Păvrintele arhimandrit Melchisedec Yelnie, 
starețul Mănăstirii Putna 


„sa ne aparâm 
valorile spirituale“ 


- Părinte stareţ, ce reprezintă pentru Sfinția voastră 


sărbătoarea din 2 iulie 2004? 


- Pentru mine, mai întâi ca vieţuitor al sfintei 
mănăstiri Putna şi apoi ca stareț al acestei 
mănăstiri, serbarea din 2 iulie 2004 este, cred, cel 
mai important eveniment din viaţa mea. O altă 
măreață sărbătoare, o altă aleasă sărbătoare ca 
aceasta nu va mai fi. Este jumătate de mileniu de la 
strămutarea la locașurile de veci a Sfântului 
Voievod Ștefan cel Mare! Sper că nu numai pentru 
mine, ci pentru toţi vieţuitorii mănăstirii și pentru 
întreaga suflare românească, această sărbătorire 
este cel mai frumos popas duhovnicesc pe care îl 
putem face la mormântul marelui Voievod. 

- Cum s-a pregătit obștea Sfintei Mănăstiri Putna 


pentru un asemenea eveniment? 

- Mai întâi de toate aș vrea să spun că Preabunul 
Dumnezeu şi slăvitul Voievod Ștefan au fost cei 
care au pregătit obştea mănăstirii pentru această 
importantă aniversare. Dumnezeu a adus din vreme 
tineri la Putna, tineri bine pregătiți — unii cu studii 
superioare — ca să facă faţă cerințelor organizării 
acestei sărbători. 

Primul lucru pe care încercăm să-l împlinim în ve- 
derea acestui moment unic din istoria naţională 
este ca — printr-o bună vieţuire — să facem cinste 
celui care a apărat fără odihnă credința, neamul și 
țara. Încercăm prin exemplul nostru să păstrăm 
aprinsă lumina credinţei în sufletele credincioșilor, 
la fel cum nestinsă este și candela de la mormântul 
Sfântului Ștefan. Pe lângă partea Mariei, care este 
lucrul cel mai frumos din viața noastră, ne-am 
pregătit şi în partea Martei. Când am zis Maria, 
m-am gândit la legătura cu Dumnezeu, la vorbirea 
cu Dumnezeu — şi aici intră rânduiala sluj- 
belor, rugăciunea particulară —, precum și la cu- 
vintele de învăţătură transmise creștinilor care 
vin şi îşi pleacă genunchii în fața mormântului 
marelui Ştefan. 

Ne-am pregătit însă şi în partea materială și admi- 
nistrativă. Din îndemn dumnezeiesc și întăriți de 
Sfântul Ştefan, noi am purces, încă din 2001, la 
pregătirea acestei serbări. La 10 iulie 2001 s-a 
început pictura interioară a bisericii, care s-a dorit 
a fi un dar adus de obștea mănăstirii Bine- 
credinciosului Voievod cu ocazia acestei serbări de 


suflet. Apoi, călugării putneni au căutat să înfru- 
musețeze sfânta mănăstire prin reorganizarea 
muzeului, care adăpostește valori lăsate de slăvitul 
Ştefan. S-a lucrat de asemenea la reconstrucția 
Casei de pelerini „Mitropolit Visarion Puiu“, 
la realizarea unei preafrumoase icoane cu sce- 
na Adormirii Sfântului Ştefan, la restaurarea 
catapetesmei din secolul al XVIII-lea, la editarea 
de cărți, broșuri, pliante; au fost desigur și alte 
lucrări care s-au făcut cu osteneala de zi cu zi a 
monahilor de aici. 
Am spus părinților și fraților de mai multe ori că 
măritul Voievod va răsplăti fiecăruia pentru truda 
pe care o depune. Nici unul dintre cei care s-au 
nevoit la pregătirea acestei strălucite sărbători nu 
va rămâne nerăsplătit. 
- Este un privilegiu să fii contemporan cu o astfel 
de sărbătoare. Speraţi ca și acum să se producă o 
dinamizare a conștiinței ortodoxe și românești, aşa 
cum S-a întâmplat după serbările de la Putna din 1871 
și 1904? 
Mântuitorul ne-a dat pilda semănătorului: unele 
seminţe au căzut lângă drum, altele au căzut pe loc 
pietros, unele au căzut între spini, iar altele au căzut 
pe pământ bun. La marea serbare din 2 iulie, cuvân- 
tul de folos, cuvântul pentru redeșteptare, va veni 
prin lucrarea lui Dumnezeu și a slăvitului Ștefan. 
Dacă pământul va fi bun la neamul nostru, dacă 
sufletește românii vor fi pregătiți, atunci cuvântul va 
rodi, va fi un rod bogat, aşa cum a fost la 1871 şi la 
1904, poate chiar şi mai mult. Totul depinde de felul 
cum poporul va înţelege să-și deschidă inima pentru 
a primi, pentru a redescoperi dragostea de credinţă şi 
de țară. Căci prin Sfântul Ștefan ne redescoperim 
dragostea pentru valorile noastre autentice. Dacă 
unii nu vor avea smerenia de a-l vedea pe slăvitul 
Ștefan așa cum a fost el în realitate, așa cum a fost 
văzut de părinții noştri altădată — adică în primul 
rând ca un apărător al dreptei credinţe și al neamului 
— atunci desigur nu se vor împărtăşi din bucuria cu- 
vântului vieţii, care se va sădi la această sărbătoare. 
- Ce lucruri am putea învăța de la Sfântul Ștefan, 
noi, românii, care trăim în aceste vremuri atât de 
confuze? 
- Numai privind la icoana Sfântului avem de învăţat 
cel puțin două lucruri: să ctitorim în cinstea 

ULITIL 


Dumnezeului nostru cel Preaînalt şi să ne apărăm 
credința așa cum el a apărat-o. 

Să ctitorim nu numai locașuri sfinte, ci să ctitorim 
şi suflete, iar asta o spun în special pentru cler. 


dezbinaţi, nu ne vor uniţi, ci vor să răpească oile 
din staulul nostru. Prin urmare, avem multe de 
învăţat de la slăvitul Voievod Ştefan nu numai noi, 
românii... 


Astăzi se împodobește țara de la un cap la altul cu - În încheiere, ce îndemn adresaţi românilor care 
locașuri sfinte, dar să ctitorim şi suflete, să ridicăm vor veni, cu bucurie, din toate colțurile lumii, la această 
oameni de valoare, să trezim poporul la viaţa cea sărbătoare națională! 

întru Hristos, să ajutăm poporul să simtă sfintele - Să îngenunchem cu toţii în faţa icoanei acestui 


slujbe şi în primul rând să trăim noi Sfânta 
Liturghie. Cred că acesta ar fi primul mesaj pe care 
ni-l transmite slăvitul Voievod Ștefan: să nu uităm 
legătura cu Dumnezeu, căci neamul şi ţara parcă 
s-au abătut acum de la legătura personală cu 
Dumnezeu. 

Ce mai avem de învăţat de la slăvitul Ștefan? Nu 
numai apărarea dreptei credinţe, ci și înnoirea el. 
Parcă astăzi credința noastră ortodoxă este lăsată 
deoparte, valorile noastre spirituale parcă sunt 
acoperite de duhul lumii acesteia, de ispitele vea- 
cului acestuia. Când am zis înnoire, nu m-am gân- 
dit la a scoate ceva din credința 
noastră, ci la o redescoperire a 
tradiției noastre curate. Fără o 
întoarcere la sfintele noastre 
izvoare ale Ortodoxiei, nu se 
poate vorbi de o primenire în 
viaţa Bisericii. 

Îmi vin acum în minte cuvintele 
Măriei Sale adresate lui Ivan al 
III-lea, marele cneaz al 
Moscovei, prin solia pe care i-a 
trimis-o în 1498. A zis solul: 
„Ștefan Voievod ne-a mai 
poruncit să-ți vorbim: toți craii 
şi toți domnii creștini, câți sunt, 
şi toate părțile Apusului şi toate 
ţările Italiei se unesc şi se gătesc 
şi ar dori să meargă împotriva 
păgânilor. Ar fi bine să ai şi tu 
pace cu creştinii și să te scoli 
împreună cu toţi domnii creştini 
împotriva păgânătății.“ lată un 
sfat al Voievodului Ștefan care 
este valabil în ziua de astăzi 
pentru toate țările creștine, pen- 
tru toți aceia care se pretind a fi 
creştini și în mod deosebit pen- 
tru toţi conducătorii ţărilor orto- 
doxe. Căci trebuie să ne unim — 
așa cum frumos Patriarhul 
Alexei al Moscovei a lansat un 
apel la unitate către întreaga 
Ortodoxie — pentru că dreapta 
credință este ameninţată din 
toate părțile, prin duhul și min- 
ciuna acestui veac, prin viclenia 
celor care vin şi de multe ori pe 
față se arată că ne vor binele, 
dar pe de altă parte ne vor 

Părintele Arhimandrit Melchisedec Velnic 


mare ctitor de neam și de ţară! Să-i cerem cu toţii 
— într-un duh de pocăință şi de smerenie —, de la 
ierarhi până la simpli credincioși, de la 
conducătorii de stat până la cei mai mici, să ne 
ajute să mergem pe urmele lui, apărându-ne valo- 
rile spirituale naționale, apărându-ne identitatea 
noastră. Așa cum frumos stă pictat la Voroneţ, 
fiecare neam va merge înaintea Părintelui ceresc cu 
ceea ce a dăruit lui Dumnezeu, va merge împreună 
cu sfinții săi... 


A consemnat Daniil Simionescu 

o —————— IEEE 
Manifestari omagiale 


la Focşani 


Adrian Nicolae PETCU 





Anul 2004 reprezintă pentru poporul 
român un moment de rememorare al unui 
înaintaș — model al ostașului, al cârmui- 
torului și apărătorului dreptei credinţe — cel 
al lui Ştefan cel Mare. Nu spunem aceasta 
pentru că Biserica Ortodoxă Română l-a 
canonizat, act care trebuia să se întâmple 
încă din anul 1955, ci pentru că așa l-au 
identificat urmașii şi poporul român. 

După declararea Anului Ștefan cel 
Mare şi popularizarea unor ample mani- 
festări organizate cu această ocazie de către 
Ministerul Culturii și Cultelor, ne aşteptam 
la ţinerea de simpozioane, publicări de vol- 
ume omagiale şi alte manifestări care să ne 
readucă în atenţie şi să conştientizeze 
faptele marelui voievod moldav de 
apărător al creștinătății la poarta Europei. 
Însă, se pare că, lucrurile n-au stat chiar 
aşa. Nu căutăm acum răspunsuri la această 
situație, dar în cele de mai jos dorim să sur- 
prindem câteva evenimente care s-au con- 
sumat în această direcție. 

În acest sens, dorim să remarcăm aici 
publicarea unor importante volume, despre 
domnitorul moldav, de către Mănăstirea 
Putna, lăcașul de odihnă al acestuia, și 
îngrijite de prof. dr. Ștefan Gorovei: 
Bibliografia — Ștefan cel Mare și Sfânt; 
Ștefan cel Mare — portret în cronică; Ștefan 
cel Mare — în legendă şi Ștefan cel Mare în 
istorie. 

De asemenea, din ultimul număr al 
revistei „Glasul Adevărului“, scoasă de 
Episcopia Buzăului și Vrancei și dedicat 
marelui voievod creștin („Închinare 
Binecredinciosului Voievod Ștefan cel 
Mare şi Sfânt la împlinirea a 500 de ani de 
la naşterea sa întru veșnicie“), aflăm că, în 
Eparhia de la întorsura Carpaţilor, s-au 
desfășurat mai multe manifestări, mai ales 
la școlile buzoiene: Seminarul Teologic 
„Episcop Chesarie“, Liceul Pedagogic 
„Spiru Haret“, Colegiul Naţional „Mihai 
Eminescu“, Seminarul Monahal „Sf. lerarh 
Epifanie-mănăstirea Răteşti etc. 

În aceeași direcţie, în zilele de 18-19 
iunie a.c., la Focșani, la inițiativa Ministe- 
rului Culturii şi 
Cultelor, a Prefecturii 
Vrancea și a Episco- 
piei Buzăului şi Vran- 
cei, s-a desfășurat sesi- 
unea Comisiei de Isto- 
rie Ecleziastică Com- 
parată, cu tema „„Şte- 
fan cel Mare şi Sfânt - 
apărător al creștinită- 
ţii“. La această sesiune 
au participat Prea Sfin- 
țiții Episcopi Epifanie 
al Buzăului, Calinic al 
Argeşului și Casian al 
Dunării de Jos, repre- 
zentanţi ai autorităților 
locale şi membrii 
comisiei amintite. 

Manifestarea a 
debutat cu un e Deum 
la biserica „Sf. loan 
Botezătorul“ și a con- 
tinuat cu deschiderea 
sesiunii de comunicări 
de către Prea Sfințiții 
Episcopi participanți, 


Aduceţi-vă aminte de mai marii voştri, 
care v-au grăit vouă Cuvântul lui Dumnezeu... 


(Evrei 13, 7) 


urmați de o comunicare despre afirmarea 
identităţii europene a poporului român în 
epoca ștefaniană, susținută de academi- 
cianul Ștefan Ștefănescu şi de cea a prof. 
dr. Emilian Popescu, cu tema, contestată de 
necunoscătorii problemelor istorice și a 
răuvoitorilor, Chipul de creștin ortodox a 
lui Ștefan cel Mare. 

Contribuţii la cunoaşterea perioadei și 
faptelor lui Ștefan cel Mare au fost aduse 
prin susținerea comunicărilor în partea a 
doua a sesiunii, în care au conferențiat: 
prof. univ. dr. Teodor Teoteoi, despre me- 
moria marelui domnitor în tradițiile medie- 
vale; pr. prof. dr. Nicolae Chifăr, despre 
contextul politico-religios sud-est european 
la începutul domniei lui Ștefan; pr. prof. dr. 
Anton Despinescu, despre relațiile domni- 
torului moldav cu papa Sixt al IV-lea; pr. 
lect. drd. Mihai Spătărelu, despre relațiile 
comerciale ale lui domnitorului Ștefan cu 
imperiul de Trapezunt — ultimul bastion 
bizantin; pr. lect. dr. Mihai Săsăujan, 
despre o temă mai puţin discutată, cea a 
situației religioase din Moldova între sin- 
odul florentin (1439) și cel tridentin 
(1534); pr. lect. dr. Daniel Benga, despre 
memoria lui Ştefan cel Mare-modelul 
domnitorului şi cea lui Despot Vodă la 
poporul român; pr. conf. dr. lonel Ene (pro- 
toiereu de Focșani şi unul dintre organiza- 
tori), despre religiozitatea lui Ștefan cel 
Mare în documentele vremii; pr. lect. dr. 
Ion Rizea, despre binefacerile ştefaniene la 
Muntele Ahos; dr. Victor Bobi, despre 
localizarea cetății Crăciuna; pr. Eugen 
Drăgoi, despre prezenţa patriarhului ecu- 
menic Athanasie Patelarie la Galaţi; pr. 
conf. dr. Adrian Gabor, despre bisericile 
construite în Vrancea, atestate documentar 
în perioada lui Ștefan cel Mare; și sussem- 
natul, despre o categorisire a ctitoriilor 
ştefaniene. 

Manifestările s-au încheiat la Panciu, 
prin închinarea la moaştele Sfântului 
Teodosie al II-lea, mitropolit al Moldovei, 
de la mănăstirea Brazi și o vizită la hrubele 
lui Ştefan cel Mare, de la 1494. 

În încheiere, organizatorii au asigurat 
participanții de publicarea comunicărilor 
susținute într-un volum de ținută științifică. 
n 

RUSII ŞI SUA, 
În osie 





din ultima jumătate de secol. 


Adrian MARCU 





La 57 de ani din momentul în care George Kennan 
scria documentul programatic al Războiului Rece -— 
„Sursele comportamentului sovietic“ — National Interest 
insistă asupra metamorfozei neașteptate, dar decisive, 
resimţite atît de învinşi cât şi de învingători. Astăzi, Rusia 
şi America nu mai sunt nici pe departe ceea ce erau acum 
cîteva decenii, fenomene sociale, politice și culturale pro- 
funde obligînd pe liderii lor la revizuirea unor politici con- 
siderate pînă acum tradiţionale. 

Nikolas Gvosdev, într-un incitant articol, „Sursele 
comportamentului rusesc“, scris după modelul lui Kennan, 
decodifică atitudinea noii Rusii a lui Vladimir Putin. Fără a 
se implica într-o dispută pentru supremația mondială pre- 
cum în era sovietică, Moscova are acum obiective mai 
modeste dar realizabile. Acceptînd un sistem internaţional 
condus de la Washington, Rusia ar dori doar un rol de hege- 
mon regional în Eurasia şi menţinerea în ierarhia marilor 
puteri. Rusia contemporană e prea slabă pentru a influența 
decisiv relațiile internaţionale şi atenţia ei se concentrează 
doar în acțiuni defensive de consolidare treptată a pres- 
tigiului global, pînă în momentul în care va fi terminat pro- 
cesul de reforme interne. 

Acasă, rușii nu și-au definit încă, limpede, opțiunea. 
Deşi recunosc imensele valori ale unei societăți democra- 
tice, există totuși teama că un pluralism nelimitat ar fi dis- 
tructiv pentru țară. În plus, cetățenii de rînd aprobă activi- 
tatea lui Putin şi sunt prea puţin interesaţi de chestiuni tipic 
occidentale precum libertăţile democratice și drepturile 
cetăţeneşti. Statul, rămîne forța formidabilă care ine în pri- 
zonierat societatea civilă. ONG-urile, media, cultele reli- 
gioase, depind de fondurile de stat şi tot din acea sferă se 
controlează limitele dezbaterii publice sau gradul de 
deviaţie şi rebeliune de la normele sociale. 

America pare să sufere tot de boli care aduc mai 
degrabă disfuncţii interne, şi care ar pune în pericol tocmai 
gradul de coeziune şi de stabilitate al societății. O carte 
aflată în mare vogă, Cine suntem noi? Provocări la adresa 
identității naţionale a Americii, a lui Samuel Huntington 
(2004), e rezumată şi într-un articol terifiant din National 

Ultimul număr al celebrei reviste americane 
National Interest (Spring, 2004) ne oferă 

o plăcută surpriză prin materializarea 

unei idei formidabile, aproape uitate 

în deceniul nebun care a urmat căderii comunismului: 
analiza, în oglindă, a celor doi mari competitori 





Interest — „Suflete moarte. Deznaţio- 
nalizarea elitei americane“. Dezbaterea 
se concentrează pe două idei-forță: dis- 
tincția dintre popor și elite ca una din- 
tre naționalism şi cosmopolitism și 
marea problemă a imigrației care tinde 
să modifice nucleul identitar al 
Americii. 

Samuel Huntington atrage atenţia 
asupra imigranților latino-americani și 
a populaţiei ne-albe (care ating cel mai ridicat procentaj din 
istorie, din totalul populației SUA) care nu mai sunt 
dispuşi, ca în trecut, să accepte identitatea naţională con- 
figurată în jurul protestantismului englez, modificînd astfel 
dimensiunea culturală a Americii. În plus, însăşi elita libe- 
rală n-ar mai fi atașată valorilor naționale, devenind cos- 
mopolită. Ea este tratată cu dispreț de Huntington, care 
pare să aprecieze mai mult naționalismul sincer al poporu- 
lui, singurul preocupat de viitorul comunității. Falia dintre 
popor şi elită devine multidimensională, ea fiind prezentă 
în spaţiile cultural, politic și economic.(Avem oare impre- 
sia că același fenomen era întîlnit, acum aproape un secol, 
şi in Europa? lar America nu face altceva decît să se alin- 
ieze la ciclurile istoriei?) 

Criticii lui Huntington afirmă însă că acesta a renunţat 
la vechiul realism cu care aborda texte de o asemenea 
importanță, în favoarea unei nostalgii romantice anglicane 
care nu se mai regăsește azi în structura societăţii ameri- 
cane. Moralismul său popular, cu care flagelează o elită 
cosmopolită, nu ar oferi soluţii clare ci ar inflama doar o 
isterie locală, fără sens. Iar fraze de genul: „ SUA va suferi 
soarta Spartei, Romei şi a celorlalte comunități umane...“ 
sunt etichetate ca fiind mai mult fals apocaliptice şi 
neverosimil. 

Indiferent de exoticul comentariilor, se pare că marii 
rivali ai secolului XX, Rusia și America, traversează 
perioade serioase de criză identitară, iar tensiunea celor 
aproape 50 de ani de Război Rece a sfârșit prin a declanşa 
mutații sociale şi culturale profunde. m 

O falsă dilemă: 





Integrare în UE sau 
unirea cu Basarabia? 


S-a spus despre celebra ipoteză Belkovski” că ar fi 

o provocare a Moscovei, menită să îngreuneze 
negocierile noastre de integrare în UE, sau un balon 
de încercare, pentru a surprinde reacțiile autorităţilor 





Cristi PANTELIMON 





Dacă ruşii au vrut să sondeze 
gândurile conducătorilor români, au 
dar greș definitiv. În perioada în care 
celebrul de-acum analist rus perora 
la București (hotel Marriot, 9 iunie 
2004, ora Il fix) despre posibila 
unire a României cu Basarabia, 
minus Transnistria, oamenii politici 
români erau cufundaţi până la gât în 
iţele incredibil de încurcate ale 
alegerilor locale. „Chestiunea Van- 
shelie“, întoarsă de primul ministru 
pe toate feţele, se lăfăa pe ecranele 
televizoarelor. 

Nici o analiză, oricât de sofisti- 
cată, nu va putea surprinde tristețea 
şi neputința umană de a face istorie 
atunci când e posibil lucrul acesta. 
Pe de altă parte, dacă tot e să 
invocăm această ipoteză de-a drep- 
tul incredibilă (ceea ce nu înseamnă 
imposibilă, dimpotrivă!), a unirii cu 
Basarabia, trebuie să subliniem că 
nici un alt sentiment decât sinceri- 
tatea maximă nu poate ţine loc de 
focar şi catalizator al unirii. Cu ast- 
fel de probleme nu e de glumit, sau, 
cum spunea un participant (profe- 
sorul Ilie Bădescu) la conferința 
publică de la Marriot (organizată de 
cotidianul Ziua şi de Fundaţia 
România-Rusia), aceasta este o 
problemă necircumstanţială! Adică 
nu poate fi discutată doar în contex- 
tul integrării în UE, al aparteneței 


* . [9 . . . * a Au 3 A . . ._. 
potrivit căreia Rusia ar accepta unirea Basarabiei cu România în schimbul Transnistriei 

noastre la NATO sau al altor angaja- 
mente de ordin exterior. Pur și sim- 
plu aceasta este o problemă care ţine 
de rădăcinile românismului. Sta- 
nislav Belkovski (culmea ironiei, un 
om care vorbeşte parcă din punct de 
vedere românesc!) prevestea, prie- 
tenește, că unirea noastră cu Ba- 
sarabia va determina un adevărat 
boom energetic la nivel naţional: „În 
ceea ce priveşte obiectivele euro- 
pene ale României, care sper că va 
adera în 2007, pentru România, 
reunificarea cu Republica Moldova 
ar constitui un impuls colosal din 
punct de vedere economic (...) Sunt 
convis că în forma actuală, 
Republica Moldova nu va intra 
niciodată în Uniunea Europeană“. 
Mesajul este destul de clar. Mai 
mult, ambasadorul Rusiei la 
București, Alexandr Tolkaci, declara 
într-un interviu luat cu ocazia zilei 
Rusiei despre relațiile economice 
dintre cele două ţări: „Vreau să vă 
atrag atenţia că, spre deosebire de 
business-ul occidental, capitalul rus 
intră peste tot unde se ivesc oportu- 
nități reale, în timp ce firmele occi- 
dentale investesc preponderent în 
Transilvania, foarte puţin în 
Moldova şi Muntenia. Nu este pro- 
blema mea. Noi, la rândul nostru, nu 
facem această alegere specifică. 
Există un pur interes de afaceri şi 
este un lucru normal.“ Evident, nu 
toate firmele occidentale investesc 


noastre. Poate fi și una și cealaltă. Dar, în ce privește a doua 
variantă, trebuie să spunem că până în acest moment autoritățile 
române nu au avut nici o reacţie oficială la propunerile rusești. 


numai în Transilvania, ocolind 
Muntenia şi Moldova, dar e foarte 
adevărat că unele firme de prove- 
niență occidentală, sau, oricum, ve- 
nite din Vest, au această tendință de 
a privilegia o anumită provincie is- 
torică românească, cu consecinţe ne- 
faste asupra a ceea ce se cheamă 
echilibrul zonelor economice din 
țara noastră. Pe căi diplomatice, 
Rusia ne avertizează că nu este 
adepta războaielor antiromânești 
duse pe aliniamente economice. 
Dimpotrivă, din mesajul ambasa- 
dorului rus deducem că ţara sa ne 
ajută să contracarăm tendinţele cen- 
trifuge ale unor provincii seduse de 
capitalul occidental. E puţin lucru? 
Noi credem că nu. 

Acestea fiind spuse, cei care au 
participat la reuniunea de la Marriot 
nu se poate să nu fi observat aerul 
destul de glacial al luărilor de 
cuvânt ale analiştilor români sau ale 
personalităților vieţii politice şi pu- 
blice de la noi. Cele mai multe 
temeri se refereau, aşa cum poate 
era şi normal, la chestiunile de 
agendă ale României: putem împăca 
unirea cu integrarea? Dar unirea cu 
NATO? Din nefericire, scepticismul 
vorbitorilor, cu câteva mici excepții, 
nu era o prudenţă diplomatică, ci o 
sinceră inadecvare la tema semi- 
narului, o respingere a ideii unirii, 
pe considerentele amintite. România 
nu are acum timp de așa ceva, 

România nu este Germania de Vest, 
care şi-a permis să „înghită“ fosta 
Republică Democrată, ca urmare a 
unei economii de top, România nu 
se poate „încurca“ în proiectul basa- 
rabean tocmai acum, când Europa 
ne așteaptă cu brațele deschise. 
Toate aceste argumente sunt necin- 
stite şi false. România are timp de 
unire, România poate aduce Basara- 
bia în Europa (Basarabia singură nu 
poate trece Prutul spre UE!), Ro- 
mânia nu este Germania, dar nici nu 
trebuie să fie: nu a fost şi nu va fi 
Germania, dar asta nu înseamnă că 
nu se va rotunji în final în graniţele 
ei fireşti! 

Dar dacă toate aceste precauţii 
sunt, încă odată, justificate într-o 
anumită măsură de rigorile diploma- 
ției, era de aşteptat ca un alt eveni- 
ment, dedicat tot temei basarabene, 
să curgă spre alte limanuri. Este vor- 
ba despre conferința organizată la 
Muzeul Cotroceni, în zilele de 11 și 
12 iunie, de Institutul de Științe Po- 
litice și Relaţii Internaționale al 
Academiei Române, cu participare 
românească şi „moldovenească“, 
conferință care a purtat titlul de 

„Relaţiile României cu Republica 
Moldova în contextul integrării 
euro-atlantice“. Ne-am fi așteptat ca 
dezbaterile să abordeze frontal şi 
sincer ipoteza rusească de unire a 
Basarabiei cu România. Aceasta cu 
atât mai mult cu cât de faţă nu erau 
decât români și... frați de peste Prut. 
Scenariile podurilor de flori au tre- 
cut, e adevărat, dar să fi trecut odată 
cu ele și bucuria regăsirii românilor 
de pe cele două maluri ale Prutului? 
Căci trebuie să spunem că nici un 
„nor“ unionist nu a umbrit desfășu- 
rarea (altfel, extrem de corectă şi 
elegantă) a acestei conferințe: toți 
participanții şi-au făcut, conştiin- 
cios, datoria, toți şi-au ţinut discur- 
surile pregătite de acasă cu acribie 
de invidiat, dar nici unul nu a vrut 
parcă să riște și să aducă în discuţie, 
cu seninătate, tema unirii. Ocolită şi 
amestecată în tematica largă a inte- 
grării euro-atlantice (participanţii 
din Basarabia au preluat şi ei limba- 
jul de lemn integrist, adică al inte- 
grării europene a Republicii Moldo- 
va), tema unirii s-a refugiat adânc în 
sufletele participanţilor, dar nu s-a 
făcut observată. Elita politică pro- 


românească a Basarabiei, pe care nu 
ne-am sfiit s-o numim în altă parte 
elită eroică, a dat dovadă de pru- 
dență maximă: ipoteza Belkovski 
este o provocare, s-au grăbit să ne 
informeze frații noştri de peste Prut, 
care, fie vorba între noi, sunt 
„AMICI“ (sau îşi imaginează asta) cu 
europarlamentarii „populari“ de la 
Bruxelles și par a nu mai avea timp 
de unire. Act greu de realizat, 
într-adevăr, mai greu decât inte- 
grarea europeană, care e sinonimă, 
în mare, cu asumarea docilă a unor 
standarde. Act greu, care presupune 
răsturnări de mentalități, de cariere 
politice, ivirea eventual a altei elite 
care, fără a fi mai departe de 
Bruxelles, să se găsească tot timpul, 
cu sufletul, la Chișinău şi la Bu- 
cureşti. O singură consolare, tris- 
tă, ne rămâne: așa cum, cu uşor cin- 
ism la adresa elitei politice 
basarabene, spunea Mircea Popa, 
reprezentantul fundaţiei România- 
Rusia, noi, adică Bucureștiul, tre- 
buie să negociem direct cu 
Moscova, trecând peste Chişinău. 
Dacă ei nu ne vor, noi îi vrem! 

ca 

Legătură virtuală 
între românii 
de pretutindeni 


În vederea unei mai bune cunoașteri 
şi a unei mai bune comunicări 
între asociațiile românești 

de pretutindeni, Romanian Global 
News va prezenta profiluri 

de asociații şi personalități românești 
din lume. Romanian Global News 
aşteaptă informaţii pe această temă 
pe adresa redactia Orgnpress.ro 
sau pe adresa Fundaţiei 

Românilor de Pretutindeni: 
fundatia Oromanii.ro. 

Într-un anunţ pe site-ul 
WWW.renpress.ro, organizația 
precizează că doreşte să afle 
realizările, dar și din neajunsurile 
comunității românești din care 
faceţi parte, proiecte derulate, dar 
și programe pentru viitor. 

De asemenea, RGN așteaptă 
propuneri şi sugestii despre ce ştiri 
ar trebui să mai conțină pagina 
WWW.rgnpress.ro. 


Întâlnirea 
copiilor români 
din Balcani 


Festivalul „La fîntîna dorului“, 
organizat pentru 300 de copii 
români din Bulgaria, Ungaria, 
Serbia şi Muntenegru, Albania, 
Macedonia, Ucraina, Republica 
Moldova se desfăşoară 

la începutul lui iulie la Șimleul 
Silvaniei. Manifestarea se află 

la a IV-a ediţie şi cuprinde 

în program spectacole artistice 
susținute de copiii români 

din ţările vecine şi din România, 
parade ale portului popular 
românesc, dezbateri pe teme 

de folclor. Festivalul va continua 
la Năvodari, cu o tabără pentru 
micuţi. De menţionat este faptul 
că pentru prima dată copiii etnici 
aromâni din Albania și Macedonia 
vizitează România şi participă la 
un eveniment dedicat tuturor 
tinerilor din comunitățile 
românești din statele învecinate. 
Departamentul pentru românii 
de pretutindeni al guvernului 
român suportă toate cheltuielile 
din bugetul propriu. 

Însemnătatea politică, dar mai ales morală 
a Vechiului Regim — adică a orânduirilor 
politice și a mentalităților europene 

de dinaintea Marii Revoluții Franceze și 


a impunerii valorilor acesteia de către Napoleon, 

manu militari, peste o bună parte a bătrânului continent 
— nu mai poate fi înţeleasă și apreciată corect 

în ziua de astăzi. Gândirea politică, socială și economică 
a vremurilor noastre pare a fi confiscată definitiv 

de clişeele republicanismului și ale neo-liberalismului. 
Ne este greu să credem că lucrurile 


au arătat vreodată altfel. 


Sci) Buria 


părintele 
conservatorismului 


Mihai CÂȘLARIU 





Ne uităm ca la simple spectacole 
nevinovate de culoare şi lumină la ce- 
remoniile acelor Curți Regale care au 
mai supravieţuit în Europa şi în lume. 
Vedem acolo gesturi a căror semnifi- 
cație nu o mai înțelegem. Vedem cos- 
tume pe care le credem împrumutate 
din garderobele teatrelor. Vedem regi 
neputincioşi care zâmbesc protocolar. 
EI ştiu, şi ştim și noi că nu mai au nici 
o putere. Sunt doar simple piese de 
muzeu... Dar nu, nu a fost dintotdeau- 
na aşa: acești oameni de cea mai 
nobilă stirpe au condus odată lumea. 
Oameni ca ei nu se fereau de a primi 
onoruri în văzul lumii largi, dar aveau 
şi demnitatea de a conduce „la vedere“ 
destinele popoarelor. Regii și împărații 
nu se foloseau de concepte alambicate 
sau de alte abstracțiuni pentru a-și 
legitima puterea, tocmai pentru că pu- 
terea lor se legitima singură, prin drep- 
tul divin, dar şi prin vechime și 
tradiție. A existat odată un Ev al cava- 
lerismului. Un Ev în care nu puteau 
conduce decât cei nobili. Un Ev al 
dreptului și al ordinii divine. lar acel 
Ev s-a numit Vechiul Regim. 

Soarta valorilor Vechiului Regim 
a fost diferită de la un stat la altul, în 


funcție de structurile mentale ale 
naţiunilor, puterea tradiţiilor, solidi- 
tatea instituțiilor regăsite în sânul 
diverselor monarhii la sfârșitul secolu- 
lui al XVIII-lea şi începutul secolului 
al XIX-lea. Este drept, forma de orga- 
nizare politică nu a putut fi schimbată 
prin Marea Revoluţie decât în Franţa, 
şi pentru o scurtă perioadă de timp. Au 
existat o Restauraţie și o Sfântă 
Alianţă care au reimpus vechile valori 
în Europa. Dar revolta a izbucnit din 
nou, în Franța au existat o a doua, a 
treia și a patra Republică, iar în cele 
din urmă acest hibrid și forțat sistem 
de guvernământ a împânzit lumea 
întreagă. Fără îndoială, totul a pornit 
de la Marea Revoluţie Franceză. De la 
acea încercare de impunere cu forța a 
libertăţii, egalității și fraternității... 
Astfel încât, umanitatea trăieşte şi în 
ziua de astăzi cu sechelele unei iubiri 
impuse cu de-a sila. 

Albionul și-a dovedit de-a lungul 
istoriei geniul în materie de organizare 
socială și politică. Anglia are cel mai 
vechi Parlament din lume; totodată, în 
Regatul Unit, ordinea constituțională 
are şi ea o vârstă de invidiat: datează 
de pe la 1689, anul faimosului act Bi]/ 
of Rights, prin care s-a instituit, 
practic, monarhia constituţională, 

limitându-se  arbitrariul acțiunilor 
Regalității. Britanicii se pot lăuda că 
sunt posesorii unui uimitor 
Weltanschaung de factură empirică, 
care le-a permis să își consolideze și să 
îşi dezvolte organic instituţiile, fără 
cramponări ideologice de factură ra- 
ționalistă. A apărut astfel conserva- 
torismul britanic, prezent în subcon- 
ştientul colectiv, dincolo de diversele 
orientări politice de suprafață. 

Cel mai reprezentativ apărător al 
ordinii legitime din ţara sa — în speță, 
Imperiul Britanic —, dar și din întreaga 
Europă, în fața valului de schimbare 
care venea amenințător din Franţa re- 
voluționară, a fost Edmund Burke. Un 
gentleman în adevăratul sens al cuvân- 
tului, un creator de valori doctrinare, 
un om al ideii şi nu al momentului. 
Prin lucrarea sa Reflections on the 
Revolution in France (1790), el a înte- 
meiat ideologia politică de natură con- 
servatoare, fapt recunoscut în unanim- 
itate de storicii doctrinelor politice. 


Un rebel, 
apărător al Coroanei 


Edmund Burke s-a născut în 
Irlanda, la Dublin, în 1729. Tatăl său 

era protestant, de profesie sollicitor, 
iar mama sa romano-catolică. 

A urmat cursurile Colegiului Tri- 
nity din Dublin, apoi studii juridice la 
Londra, pe care ulterior le-a abandonat 
pentru a se dedica unei cariere literare. 

Scrierea Vindication of natural 
society (1756), primită cu destul 
interes de publicul larg, a marcat debu- 
tul literar al tânărului Burke. Este vor- 
ba despre o imitație satirică a stilului 
unui scriitor al epocii care se etala prin 
critica la adresa religiei revelate și prin 
îndemnul la „întoarcerea la Natură“. 

Cariera politică şi-a început-o în 
1765, ca secretar al Marchizului de 
Rockingham, unul dintre liderii liberali 
(ai facțiunii Whig) din Parlamentul 
Britanic. În același an a devenit mem- 
bru al Camerei Comunelor. 

În 1774 a fost ales ca reprezentant 
în Parlament al Bristolului, pe atunci al 
doilea oraş din Regat. Această demni- 
tate, pe care a deținut-o timp de şase 
ani, i-a permis lui Burke să arate prin 
fapte şi prin vorbe care este concepția 
sa asupra rolului pe care îl are un 
membru al Parlamentului: deși 
reprezentant al alegătorilor săi, el tre- 
buie să acţioneze potrivit propriei sale 
judecăţi și conștiințe, în armonie cu 

Decapitare politică 
la ICCJ 


Consiliul Superior al Magistraturii 
(CSM) a decis pensionarea șefului 
Înaltei Curți de Casaţie şi Justiţie, 
judecătorul Paul Florea, 

exact cînd acesta împlineşte 

70 de ani. Funcţia de președinte 

al Înaltei Curți de Casaţie 

şi Justiţie (ÎCCJ) este 

cea mai importantă din sistemul 
judiciar românesc. 

Mandatul lui Paul Florea urma 

să se încheie abia în anul 2006, 
dar solicitarea sa de a-și continua 
activitatea încă doi ani 

a fost respinsă în unanimitate 

de membrii CSM. 

Paul Florea a avut în mai multe 
rînduri contre puternice cu miniștii 
Justiţiei sau cu alte autorităţi ale 
statului, atrăgînd atenţia asupra 
unor fapte sau legi care vizau 
subordonarea politică 

a magistraţilor. Din cauza întîrzierii 
reformelor în Justiţie, judecătorii 
instanței supreme sunt numiți în 
continuare prin mecanism politic. 


UE nu-şi asumă 
creştinismul 


Liderii Uniunii Europene 
au adoptat formal Constituţia 
europeană, la Summitul de la 

Bruxelles. „Consiliul european 

a căzut de acord asupra 
Constituţiei“, a declarat el. 
Premierul irlandez Bertie Ahern a 
afirmat că din acordul referitor la 
Constituţia europeană „toată lumea 
cîștigă“, iar pentru președintele 
francez Jacques Chirac acordul 
celor 25 de țări membre ale UE 
privind prima Constituţie 
europeană marchează 

„0 zi importantă pentru Europa“. 
Tony Blair, premierul Marii 
Britanii, a apreciat la rîndu-i 

că documentul „va permite Europei 
să funcționeze mai bine datorită 
desemnării unui președinte stabil al 
Consiliului european şi a unui 
ministru al Afacerilor Externe“. 
Polonia şi-a exprimat însă 
nemulțumirea pentru faptul că 

din preambulul Constituţiei a fost 
eliminată referirea la creştinism. 

Capa ————————— IEEE 


Gigi Becali 
contra D.A. 


Şeful PNG, Gigi Becali, 

a ameninţat, de la altitudinea 
piticească a scorului electoral 
obținut de formațiunea sa, că va 
sparge Alianţa PNL-PD — D.A. cu 
dezvăluiri despre corupţia unora 
dintre liderii acesteia. Sărmanul 
Becali este lipsit total şi de simţ 
politic și de simţul ridicolului și 
nici bunul-simţ nu-l dă afară din 
casă. Întâi că, orice ar spune Becali, 
„baronii“ liberalo-democrați 

nu-i întrec în „inginerii financiare“, 
țepe, şmenuri şi alte ocupaţii ilegale 
sau imorale pe cei ai PSD (dintre 
care pe unii președintele PNG îi 
apreciază drept „buni“ — de pildă, 
Sechelariu), iar alegătorii vor 
prefera şi de astă dată răul mai mic. 
Apoi, PNG nu are nici specialiști 
(cum are Acţiunea Populară) şi nici 
firmă (de partid serios, trecut de 
pragul de 5%) ca să descoperi ceva 
şi să mai fie şi luat în seamă. 

Dacă tot a îmbrăcat „cămașa 
morţii“ şi a luptei împotriva 
corupției — tocmai dezbrăcată de 
Vadim —, Becali ar face bine să-i ia 
la întrebări pe de-alde Hrebenciuc, 
D.I.P şi Mitrea, amicii săi de fotbal 
sau poate doar politicii. 


Drumul Crucii, 
Chişinău - Putna 
Filiala Chișinău a Asociaţiei 
Studenţilor Creştini Ortodocși din 
România (ASCOR) şi PPDC din 
Republica Moldova organizează 
un Drum al Crucii din capitala 
basarabeană pînă la Putna și retur, 
ca omagiu adus lui Ștefan cel Mare 
şi Sfînt. Drumul Crucii, cu o 
lungime de peste 1000 km, va fi 
străbătut pe Jos de 11 români din 
Basarabia, dintre care opt membri 
ASCOR, care vor purta pe umeri 
o cruce pînă la Putna. 

Această iniţiativă este concepută 
ca o cinstire adusă Sfintei Cruci, 
pentru care voievodul Moldovei 

a luptat. Pe parcursul acestui drum, 
cei 11 pelerini se vor opri la 
mănăstirile din Moldova ctitorite 
de Ștefan cel Mare şi pe la cetăţile 
şi curţile domneşti ridicate sau 
întărite de marele Voievod. 

binele general al țării și nu slujind 
interesele constituenților săi ca simplu 
executant. O astfel de concepţie a dus 
în cele din urmă la retragerea sprijinu- 
lui pe care i-l acordaseră electorii săi, 
Burke pierzând mandatul pentru 
Bristol după şase ani. În continuare, el 
a supraviețuit în Parlament ca 
reprezentant al unui comitat de buzu- 
nar, Malton. În schimb, Burke nu s-a 
dezminţit și s-a făcut auzit în conti- 
nuare, în probleme arzătoare ce 
priveau interesul general. 

Gândirea politică a lui Burke se 
desprinde atât din scrierile sale, cât și 
din discursurile sale parlamentare, din 
care se conturează atitudinea sa privi- 
toare la evenimentele epocii și chestiu- 
nile de interes național: precizarea 
rolului monarhiei, în care a pledat, ca 
un adevărat whig, pentru menţinerea 
relativ restrânsă a autorității Coroanei 
asupra executivului; chestiunea colo- 
niilor americane, în care a militat pen- 
tru o îmbunătățire a raporturilor cu 
acestea prin îmblânzirea politicilor de 
taxare şi acceptarea unei relative 
autonomii a acestora; problema irlan- 
deză, în care a pledat pentru îm- 
bunătăţirea situaţiei irlandezilor catoli- 
ci, fapt care i-a atras unii duşmani și 
acuzația că ar aparține confesiunii 
romano-catolice; Revoluţia din Fran- 
ţa, prilejul celebrelor Re/letions on the 
Revolution in France. 

Edmund Burke a fost un whigl, 
ceea ce înseamnă că făcea parte din 
acea facțiune politică susținătoare, 
odată, a celebrului Bi// of Rights din 
1688, care îl forţa pe regele James II să 
respecte anumite limite de putere. 
Evenimentul Bi/] of Rights marchează, 
de fapt, începutul monarhiei constitu- 
ționale. Burke se dovedeşte de altfel 
tot timpul un înfocat apărător al 
Constituţiei, nefăcând nici o abatere de 
la acest crez. Este un aspect foarte 
important, întrucât şi în Re/lections on 
the Revolution in France €l laudă 
tradiția politică britanică tocmai 
datorită caracterului său constitu- 


țional, trăsătură ce i-a asigurat viabili- 
tatea și imunitatea în fața răbufnirilor 
populare sau populiste de tot felul. 

Edmund Burke credea în dreptul 
natural, dar nu astfel cum îl defineau 
raționaliştii de limbă franceză. În vizi- 
unea lui, dreptul natural nu este rezul- 
tatul unui contract social, ci a premers 
oricăror tendințe și încercări de crista- 
lizare socială convenţională a omeni- 
rii. Dacă a existat vreodată un transfer 
al puterii, acesta s-a realizat treptat, iar 
nu dintr-o dată, ca o ultimă soluţie a 
oamenilor aflaţi, ab origine, într-o pre- 
supusă stare de sălbăticie. Și mai ales 
omul nu a fost bun de la natură și ulte- 
rior corupt de societate, ci a fost din- 
totdeauna rău, societatea fiind modul 
ideal de fiinţare a speciei umane. 

Dreptul natural la Burke se con- 
fundă cu legitimitatea naturală a insti- 
tuțiilor, mentalităților şi tradițiilor. Și 
nu dreptul de fi egal, cu orice preţ, cu 
toți ceilalți membri ai societății, cu atât 
mai puţin prin eliminarea achiziţiilor 
milenare ale spiritului uman, fie ele de 
ordin practic sau metafizic. 

Burke a fost credincios propriilor 
sale idei. După ce a scris Ref/lections on 
the Revolution in France a fost contro- 
versat şi respins de mulţi contempora- 
ni, în genere pe temeiul unei presupuse 
lipse de consecvență — cel care anterior 
milita pentru menținerea în cadru 
restrâns a prerogativelor regale, acum 
devenea cel mai vehement apărător al 
Coroanei în faţa uraganului ideologic 
declanșat pe malurile Senei. Însă, 
Burke, posesor al celui mai caracteris- 
tic common-sense britanic, a ştiut şi a 
putut să își păstreze luciditatea și 
echilibrul, în condiţiile în care cona- 
ționali de-ai săi priveau seduși la sân- 
geroasele evenimente ce aveau loc din- 
colo de Canalul Mânecii. Luciditate 
care în astfel de condiţii este identică 
cu înțelepciunea: înțelepciunea de a citi 
în vremuri, înțelepciunea de a conserva 
ceea ce cu greu ai dobândit; înțelep- 
ciunea de a vedea că legile slujesc or- 
dinea, tradițiile și statul şi nu viceversa. 


! Termenul Whig provine din dialectul celtic irlandez si înseamnă hoţ de cai. Conotaţia 
sa în a denumi facțiunea liberală din Parlamentul britanic se identifică cu rebeliunea 
şi nonconformismul; 7ory înseamnă, în irlandeză, catolic proscris, şi inițial i-a desem- 
nat pe cei care susțineau monarhia ereditară a lui James 
al II-lea în ciuda apartenenţei la catolicism a acestuia. Ulterior, 7ory a devenit numele 
facțiunii conservatoare din Parlament. Paradoxal, întemeietorul doctrinei 
conservatoare, Edmund Burke, îmbrăţișată cu câteva secole mai târziu de partidul 
Tory, a fost un Whig autentic, ceea ce arată că politica nu s-a făcut niciodată 
în Marea Britanie pe bază de idei preconcepute sau pentru a sluji astfel de idei. 


rost nr. 17 


IEEE ca 


Piatra unghiulară 
a conservatorismului 


Societatea este un organism viu şi 
este o absurditate să vrei să îl vindeci 
omorându-l mai întâi. Conservatorul 
nu crede în minunile schimbărilor 
radicale din societate pe baza unor ide- 
ologii fabricate în laboratoarele 
filosofice ale gânditorilor progresiști. 
Nu poți părăsi o ordine natural-divină 
a lucrurilor pentru o întreprindere 
năstrușnică de instaurare la scară uni- 
versală și la modul absolut a egalității 
între oameni. Este un demers care 
frizează absurdul, motiv de aprigă 
satiră pentru Burke. În Re/lections..., 
Burke deplânge risipirea a tot ce a fost 
bun într-un stat anterior atât de 
strălucitor și de tradițional precum 
Franța, din cauza nebuniei sângeroase 
a Revoluţiei. Caracterul nefast al unei 
asemenea mișcări consta, după Burke, 
în lipsa unei conduceri responsabile 
din partea unei aristocrații ereditare. 
Din păcate, de atunci și până azi 
naţiuni după națiuni au pierdut din ce 
în ce mai multe dintre comorile pe care 
le aveau căpătate prin Pronia Divină, 
începând cu instituția regalității și până 
la simţul moral elementar. 

În contrast cu regimul egalitar- 
radical impus prin sânge în Franţa, 

Burke glorifică virtuțile regimului 
constituțional britanic: grija sa pentru 
menținerea continuității instituțiilor, 
precum și pentru dezvoltarea liberă, 
organică a acestora; respectul său pen- 
tru înțelepciunea tradițională a națiunii 
britanice şi pentru uzanţele acesteia, 
pentru drepturile conturate prin 
cutumă şi mai puţin pentru cele 
„inventate“, de natură abstractă; 
acceptarea unei ierarhii a rangului și 
proprietăţii, consacrarea religioasă a 
autorității seculare și recunoaşterea 
radicalei imperfecțiuni a tuturor 
invențiilor omenești. Aceste idei ale lui 
Burke au fundamentat, practic, gândi- 
rea conservatoare. Poate instinctiv, alți 
gânditori din sânul altor națiuni au for- 
mulat principii asemănătoare, care au 
consacrat la nivel local doctrina con- 
servatoare. Însă meritul lui Burke este 
acela de a fi primul care a relevat 
nevoia unei viziuni conservatoare, ca 
expresie a frământărilor epocii sale și 
care a expus cu acribie principiile unei 
noi viziuni asupra politicii: o viziune 
nouă care, paradoxal, urmărea conser- 
varea unor valori vechi. 

lată de ce Burke este un adevărat 
întemeietor de doctrină, opera sa — 
scrisă sau trăită — constituind piatra 
unghiulară a conservatorismului. 
a 


Sinodul BOR 
contra corupţiei 


Sfîntul Sinod al Bisericii 

Ortodoxe Române, reunit în 
perioada 15-17 iunie 2004, 

a adoptat, printre altele: hotărîrea 
de înființare a Episcopiei de Tulcea, 
cu reședința la Tulcea, în cadrul 
Mitropoliei Munteniei și Dobrogei, 
documentul final referitor la 
transplantul de organe 

şi sancţionarea simoniei (obținerea 
de foloase materiale necuvenite 
prin utilizarea statutului de slujitor 
al Bisericii). Așadar, BOR este 

de acord cu transplantul de organe, 
în condiţiile în care este respectată 
demnitatea persoanei, 

cînd nu se urmăresc scopuri 
mercantile și cînd transplantul 

se face în favoarea vieții. 

Prin definirea, prevenirea și 
sancţionarea simoniei, Biserica 
Ortodoxă dă un semnal clar că nu 
tolerează corupția în interiorul 
instituțiilor bisericești. 


Viaţa creştină, 

pe CD 

Recent, a apărut pe piață 
„Calendarul enciclopedic creştin 
ortodox“ pe CD, care oferă, 
într-un mod accesibil, cunoştinţele 
necesare pentru o educație 
religioasă de bază. 

Aplicația cuprinde şase secțiuni: 
Anul calendaristic (cu zilele lunii, 
sfinții prăznuiți și icoanele sfinţilor 
respectivi, praznicele împărăteşti); 
Lacaşul bisericesc (informații 
despre alcătuirea interioară 

şi exterioară a unei bisericii 
ortodoxe — ca exemplu fiind 
prezentată Biserica Sfîntul Nicolae 
Domnesc din lași), Așezăminte de 
credință (imagini și descrierea unor 
mănăstiri şi biserici ortodoxe din 
țără); Scrierile Noului Testament 
(toate cele 27 de cărţi, cu un cuvînt 
introductiv); Atlasul Biblic (care 
cuprinde cinci hărți biblice și harta 
călătoriilor misionare ale Sfintului 
Apostol Pavel); Lexicon (un 
dicționar alfabetic explicativ 

al principalilor termeni folosiți 

în calendar.) Produsul poate fi 
procurat şi on line de pe site-ul 
www.calendarortodox.ro 

Mică antologie conservatoare 


ihesBestăor; 
na. le Bueslay Ir, 


William F. Buckley s-a născut în 24 noiembrie 1925 în 
New York, al şaselea dintre cei zece copii ai unui bogat 
petrolist catolic. Studiile și le face în Franța, Anglia și în 
SUA, la Yale. După absolvire, în 1950, lucrează scurt timp 
pentru CIA, în cadrul unor operațiuni anticomuniste. 

În 1951 publică God and Man at Yale, lucrare în care 
demască îndoctrinarea ateisto-comunistă și spălarea de 
creier la care sunt supuși studenţii din universitățile 
americane. Cartea are un enorm succes și devine un vîrf 
de lance al mișcării conservatoare. În 1955 întemeiază 
National Review, cea mai importantă revistă conservatoare 
din SUA. În 1966 iniţiază talk-show-ul „Firing Line“, 
pentru care primește un premiu Emmy (1969) şi care 
devine cea mai longevivă emisiune de acest fel din istoria 
televiziunii americane, întrerupîndu-se abia în 1995. 
Editorialele sale apar în peste 300 de ziare. Articole 
publicate în The New Yorker, The New York Times, 
Foreign Affairs, Life, Harper's Bazaar etc. Premii: „Best 
Columnist of the Year“ (1967), „American Book Award 
for Best Mistery“ (1980 — pentru Stained Glass, unul din 
cele 11 romane de spionaj ale sale), „Presidential Medal 
of Freedom“(1991). Cărţi: Up from Liberalism (1959), 
Rumbles Left and Right (1963), The Jeweler's Eye, 

The Best of William FE. Buckley Jr. (1970) — carte din care 
am tradus aceste „bon-mots“. În prezent, William F. 
Bukley lucrează la cea de a 35-a carte a sa: Why I am still a 
Catholic. (Traducere de Mircea Platon) 


Un român 
pentru Parlamentul 
Canadei 


Thomas Ichim, un tînăr român, 
candidează pentru un loc 

în Parlamentul Canadei 

din partea Partidului Conservator 
Kitchener Center, scrie site-ul 
www. TheBans.com, 

al românilor din Canada. 

Thomas Ichim şi-a cîștigat 
prestigiul și recunoașterea 
internaţională prin cercetările sale 
privind cancerul şi transplanturile. 
De asemenea, românul luptă 
pentru protejarea bisericilor, 

fiind un puternic critic 

al căsătoriilor între persoane 

de acelaşi sex. 


Negocieri 
pentru fuziuni 


Alegerile locale au fost un duș rece 
pentru toată lumea. Dacă PSD 

dă semne că se trezeşte din beţia 
puterii, iar Alianţa D.A. s-a înviorat 
brusc, partidele democrat-creştine 
au înţeles că n-au nici o șansă 

de unele singure. „Performanţele“ 
PNŢCD (care, totuşi, a obținut 
cele mai multe voturi dintre toate 
formațiunile democrat-creștine), 
ale Acţiunii Populare (AP) 

şi ale Uniunii pentru Reconstrucția 
României (URR) sînt jalnice. 
Propaganda a mers strună, 

dar fără lipici la electori. 

Aşa încât, liderii celor trei grupări 
par să fi revenit la sentimente 

mai bune în privința unei 

posibile fuziuni (fapt preconizat 
de noi încă din iarnă). 

Iniţiativa aparține AP, 

care și-a mandat cîțiva lideri 

să poarte negocieri cu PNŢCD, 
URR şi Partidul Democrat Creștin. 
În viziunea AP numai acestea 

sînt partidele care împărtășesc 
doctrina democrat-creştină, 
PNG-ul lui Becali fiind lăsat 

în seama amatorilor de curiozități. 
Intenţia partidului condus de 

Emil Constantinescu este 
realizarea „unui partid popular 
puternic în România, 

care să reprezinte cu consistență 
Partidul Popular European“. 

Aeroflot 


Pe afiș...scrie, sub „„eroflot 
Soviet Airlines: — „Cea mai mare şi 
mai activă linie aeriană din lume. 55 
de milioane de pasageri în 1967.“ 
Pentru o clipă m-am gîndit că poate 
îmi scăpase ceva, că poate începuseră 
să-şi „zboare“ deţinuţii spre Siberia. 
(„On the Right“, 18 iulie, 1968). 


Antiintelectualism 


Nimic nu e mai comic decît 
nihilistul sau relativistul (cel care 


crede în tipul de libertate academică 
postulînd egalitatea ideilor) care se 
plînge de antiintelectualismul conser- 
vatorilor americani. Or, atît de mare e 
respectul nostru pentru mintea ome- 
nească, încît îi acordăm suprema 
onoare: aceea de a crede că a reușit să 
ajungă la cîteva importante concluzii. 
Credem că mii de ani de activitate 
intelectuală au slujit la ceva. Că unele 
probleme au fost rezolvate. Că la 
unele întrebări s-a răspuns: şi ţinînd 
cont de acest fapt înțeleg conservatorii 
să cumpănească viaţa lor și, în măsura 

în care împrejurările le-o îngăduie, pe 
cea a întregii societăţi. (Up from 
Liberalism). 


Relativism 


Noi, conservatorii, ştim că exact 
aşa cum experienţa atîtor generaţii a 
dus la anumite concluzii științifice, tot 
astfel a dus şi la anumite concluzii în 
ceea ce priveşte valorile. Sîntem la fel 
de siguri că comunismul e o rătăcire 
pe cît sîntem de siguri că întregul este 
egal cu suma părților sale. Și ne 
uimeşte antiintelectualismul celor 
care, în numele inteligenței, arată atât 
de puţin respect minții omenești încât 
nu pot crede că a ajuns la vreo con- 
cluzie solidă. („National Review“, 20 
aprile, 1957). 


Adevăr 


Conservatorii nu neagă existența 
unor adevăruri nedescoperite, însă 
consideră că acele adevăruri care au 
fost deja intuite sînt mai importante 
decît cele neaflate încă — refuzate curi- 
ozităţii liberale precum îi erau 
refuzate lui Tantalus fructele — dar în 
jurul existenţei cărora se învîrt toate 
teoriile academice moderne. 
Conservatorismul e tacita acceptare a 
faptului că tot ceea ce e important 
pentru neamul omenesc e în spatele 
nostru; că marile „explorări“ au fost 
întreprinse și că omul ştie deja care 
sunt adevărurile esenţiale — aflate la 
capătul drumului — şi trebuie să se 
comporte ca atare. Orice s-ar mai 
întîmpla de acum înainte nu poate 
depăşi în importanță ceea ce s-a 
întîmplat deja. (Up from Liberalism. 


Religie 


Tot soiul de oameni se înghesuie, 
în ziua de azi, să „revizuiască“ religia. 
(„Revizuirea“ fiind, în jargonul 
ştiinţelor sociale, un politicos şi „tole- 
rant“ eufemism pentru „azvirlirea la 
coş,,). Nu numai comuniștii care cred, 
împreună cu Marx, că religia e 
„opium pentru popor“ sau îmbicsiții, 
pozitivist-dogmaticii naturaliști și 
„umaniști“; creștinismul se află sub 
tirul multor noi facțiuni. Arnold 
Toynbee, de exemplu, zboară din 
sectă în sectă încercînd să compileze 


rost nr. 17 


un Esperanto religios care să convină 
tuturor, să nu stingherească pe nimeni. 
Colin Wilson vrea o Nouă Religie 
(Voltaire știa cum poți obține aşa 
ceva. Întrebat de un tînăr discipol, i-a 
răspuns: „Mai întîi mergi şi te lasă 
răstignit şi apoi învie din morţi.“). Dr. 
Lawrence Kubie de la Yale, prezicînd 
rezolvarea problemei morții, nu mai 
vede loc pentru „viața de după 
moarte“ a marilor religii. Aldous 
Huxley ne informa deunăzi că religia 
trebuie „re-examinată“ în lumina 
noilor descoperiri că drogurile pot 
„afecta comportamentul uman“. N-ar 
fi mai bine să se voteze o nouă religie 
în cadrul ONU, ca să se termine odată 
cu toată vorbăria asta? („National 
Review“, 17 noiembrie, 1956). 


Religie şi politică 


E o mare distanţă între modul în 
care Hilaire Belloc candida pentru 
Parlament şi felul în care John FE. 
Kennedy lupta pentru Preşedinţia 
SUA. Un regres. În 1960, John F. 
Kennedy îi ruga pe fraţii săi creștini, 
protestanți adică, să nu ia în serios 
faptul că era, „prin accidentul 
naşterii“, romano-catolic. În 1906, 
Hilaire Belloc, în timp ce răspundea la 
întrebări cocoţat pe o platformă, a fost 
întrebat de o doamnă dacă „e adevărat 
că e papistaș,,. „Doamnă“, a tunat el, 
scoțînd din buzunar un rozariu, 
„vedeţi aceste mătănii? Le spun în 
fiecare dimineață, imediat ce mă 
trezesc, și în fiecare seară, înainte de a 
merge la culcare. Şi dacă aveţi ceva de 
obiectat, doamnă, nu pot decît să mă 
rog la Dumnezeu să mă scutească de 
ruşinea de a vă reprezenta în 
Parlament!“  Belloc a triumfat, 
cîştigînd, pe lîngă un loc în Parlament, 
ceva mult mai de preț. („Saturday 
Evening Post“, 17 octombrie, 1964). 


Catolicism şi politică 


Liberalii îi acuză într-una pe fraţii 
lor conservatori că nesocotesc doctri- 
na socială romano-catolică şi, deci, că 
sînt răi catolici. De cealaltă parte li se 
răspunde, din cînd în cînd, cu aceeași 
monedă — şi „National Review“ 
făcîndu-se vinovată de aceeași 
greșeală şi publicînd cîndva un articol 
intitulat „Poate un liberal să fie 


Scandal la PSD 


Se apropie dezastrul PSD. 

La locale a fost începutul. 
Evident, marii boşi de la București 
nu au chef să-şi asume eșecul 

și să facă un gest responsabil: 

să demisioneze. Pe de altă parte, 
şefii de clanuri din interior cer tot 
mai insistent capetele unor 
vicepreşedinţi. Cei mai vulnerabili 
sînt marii baroni naționali ale căror 
organizaţii de bază au obţinut 
rezultate slabe: Hrebenciuc, 

D.I. Popescu, Geoană (el însuşi 
înfrînt ruşinos în alegeri). Se fac 

şi se desfac tabere, cresc presiunile 
de jos în sus, se măreşte agitația 

la centru. Năstase a anunţat deja 
că PSD va face mari schimbări 
pentru a recăpăta 

bunăvoința populaţiei. 

PSD seamănă acum cu un vapor 
imens în derivă și pîrîind la 
încheieturi. Acuș, acuș 

se dezmembrează. Să ne amintim 
câţi șobolani au părăsit corabia în 
1996, cînd partidul lui Iliescu a luat 
pentru prima dată apă la bord. 


Bate vintul 
remanierii 


Preşedintele executiv al PSD, 
Octav Cozmîncă, a declarat că 

e posibilă o remaniere 
guvernamentală cît de curînd. 
Ciracii tandemului de neuitat 
Iliescu-Năstase au intrat în panică 
după alegerile locale și încearcă în 
ceasul al 13-lea să răscumpere 
cumva o parte din aroganța și din 
nepăsarea față de români, precum 
şi din jaful la care au supus vistieria 
țării. Își zic că dacă dau satisfacție 
mulțimii prin tăierea cîtorva capete 
vor mai prinde patru ani de 
guvernare. Probabil că vor da 

şi o mulțime de bani pe protecţie 
socială şi vor face frumos 

la electorat. Dovadă că n-au învăţat 
nimic din lecţia luată de 

Dumitru Sechelariu în Bacău. 

Pe român nu-l poţi amăgi 

şi cumpăra la nesfârșit. 

Din cînd în cînd se înfurie și 

după ce s-a pornit îşi duce treaba 
la capăt. Deci, PSD ar face bine 

să se pregătească de opoziţie. 

Secretul revoluției 
trebuie păstrat 


Preşedintele Ion Iliescu spune 

că împreună cu Dumitru Mazilu 
şi Claudiu lordache va colabora 
la înfiinţarea Institutului Revoluţiei 
Române, organism care va da 
„temei unei analize corecte, nu 
improvizaţiilor unor neaveniți“, 
care tratează revoluţia „de o 
manieră execrabilă“. El a adăugat 
că „scenariile KGB-iste“ aparțin 
unor „minţi bolnave“, constituind 
atitudini „antinaționale, lipsite de 
respect pentru poporul român“. 
Dumitru Mazilu şi-a exprimat și el 
dezaprobarea față de cei care, prin 
„mijloace politicianiste evidente, 
încearcă să denigreze revoluţia 

Şi pe cei care au condus-o“. 

Ei se refereau la recentele 
dezvăluiri despre implicarea KGB 
în revoluţia română făcute 

de celebrul dizident rus Vladimir 
Bukovski şi de istoricul 

Marius Oprea, coordonator 

de programe la Institutul Român 
pentru istorie recentă. 

Una peste alta, înainte de a-și 
încheia mandatul, Iliescu mai pune 
la cale un mijloc prin care 

să se opună aflării adevărului 
despre revoluţie. 


Vlad Oprea, 
primar la Sinaia 


Inginerul Vlad Oprea, membru al 
conducerii Asociaţei Romfest XX, 
a fost ales primar al orașului Sinaia. 
Vlad Oprea este patronul unei 
firme de construcții și liderul PNL 
Sinaia. EI a cîștigat alegerile din 
20 iunie, după o luptă strînsă cu 
pesedistul Ion Dilirici, un mic 
baron de provincie, propietar al 
unei firme pline de datorii la stat. 
În ciuda atacurilor mizerabile 
asupra lui Vlad Oprea date prin 
intermediul presei de partid 

şi de stat, Dilirici nu a reuşit 

să-i convingă pe sinăieni. 

Din păcate, majoritatea în Consiliul 
Local este deţinută de PSD, 

aşa că noul primar va avea destule 
probleme în a-şi îndeplini 
programul. Însă, aşa cum îl 
cunoaştem noi, Vlad Oprea va fi un 
primar exemplar. Doamne ajută! 

catolic?“. Articolul în sine era foarte 
bun, în afară de titlul cu pricina, con- 
ceput în redacţie, în rutinata și veșnica 
goană după senzațional. Titlul corect 
era: „Poate un liberal să ajungă în 
Rai?“. („National Review“, Il sep- 
tembrie, 1962). 


Educaţia: o abordare 
conservatoare 


Școlile nu trebuie să fie neutre. 
Şcolile nu trebuie să procedeze ca și 
cum înțelepciunea strămoșilor noștri 
ar fi prea șubredă pentru a sluji ca 
bază educațională. Decalogul nu tre- 
buie să aștepte, timid, inevitabila lui 
„refutare“ de către vreun sclifosit pro- 
fesor de etică. Cîteva mari principii au 
fost stabilite deja. În domeniul 
moralei știm care sunt adevărurile de 
bază şi pe acestea trebuie să le 
predicăm, să le apărăm și să arătăm 
cum cei care nu le respectă cad uşor 
pradă comunismului, fascismului sau 
liberalismului. Avem un scop în viață. 
Știm care e acest scop, în parte 
datorită faptului că ne-a fost revelat, în 
parte fiindcă omul e înzestrat cu 
mecanismul rațional prin care îl poate 
afla. Educatorii ar trebui să transmită 
aceste adevăruri și să-i înzestreze pe 
tineri cu toate datele asupra proceselor 
prin care au fost recunoscute ca atare. 
E cel mai bun lucru pe care îl poate 
face o instituţie de învățămînt, scopul 
întregii educaţii, toate celelalte lucruri 
fiind subordonate și derivative. Dacă 
şcoala îi poate înzestra pe elevi cu dis- 
cernămîntul etic și rațional care să îi 
facă să înțeleagă și să îmbrăţişeze 
marile certitudini ale Occidentului, 
vom reuși să avem o naţiune care să 
facă față provocărilor unei lumi în 
continuă schimbare. („„Rumbles*). 


Etichetă 


La începutul anilor "30, în toiul 
unei aglomerate recepții la Kremlin, 
Lady Astor s-a întors brusc spre Stalin 
şi l-a întrebat: „Cînd veţi înceta să mai 
ucideți oameni?“ Episcopul Sheen l-a 
sunat odată pe Heywood Broun, pe 
care nu-l întîlnise niciodată dar ale 
cărui nihiliste articole le citea în 
fiecare zi, şi 1-a spus că vrea să-l vadă. 
„În ce chestiune?“ s-a răstit Broun. 
„În chestiunea sufletului tău“, i-a 


răspuns Episcopul Sheen. Cine nu ştie 
că nu trebuie să-i vorbeşti de eșafod 
călăului, mai ales dacă e și şeful statu- 
lui? Şi ce cunoscător al codului 
manierelor elegante va aduce vorba 
despre Iad într-o conversaţie cu niște 
păcătoşi? Totuşi, eticheta nu repre- 
zintă suprema valoare decît într-o 
societate văduvită de valori, deca- 
dentă. Uneori, nesocotirea obligaţiei 
de a fi „drăguţ“ ne poate pune faţă în 
față cu realități pe care, în obsesiva 
noastră dorință de a fi lipsiţi de griji, 
încercăm să le ocolim. Cum ar fi fap- 
tul că Stalin era un criminal, iar Broun 
un cinic... („Up from Liberalism-). 


Sigmund Freud 


Cît de clarvăzător a fost cel care a 
observat că Sigmund Freud a făcut 
mai mult pentru a le fura oamenilor 
intimitatea decît oricine altcineva. 
Cum? Popularizînd un set de categorii 
de dezechilibre comportamentale pe 
care avem tendința să le aplicăm 
tuturor celor la care recunoaștem 
vag anumite simptome, renunțînd să 
mai ţinem cont de infinitele nuanțe 
ale personalității umane. („National 
Review“, | iunie, 1965). 


Catolicii irlandezi 


Profesorului Eric Goldman, 
Princeton University. Dragă profesore 
Goldman, în recenzia lucrării 
„Senator Joe McCarthy“ de Richard 
Rovere scrii că popularitatea lui 
McCarthy s-a datorat în parte şi faptu- 
lui că „romano-catolicii irlandezi dau 
crezare teoriilor conspirației“. Oare nu 
ar trebui să respingem ideea că irlan- 
dezii cred în conspirații la fel cum o 
respingem pe aceea că evreii le țes? 
Ei, Goldman? („National Review“, | 
august, 1959). 


Jean-Paul Sartre 


Sartre se consideră existențialist. 
El e, în primul rînd, un superverbalist, 
care îşi tot contorsionează roiurile de 
gînduri în piese, romane, memorialis- 
tică, filosofie, biografii, eseuri, critică. 
Este unul dintre cei mai inventivi lite- 
rați ai epocii noastre și, deși în centrul 
filosofiei sale stă importanţa individu- 
lui, e un ateu înverşunat — lipsind 

astfel ființa umană de scînteia divină 
care e cea mai sigură întemeiere a per- 
soanei — și un feroce socialist — lipsind 
astfel individul de intimitatea care 
reflectă cel mai bine demnitatea 
condiţiei umane. Aceste confuzii 
filosofice şi sociale fac din Sartre, în 
ultimă instanță, un tolomac, un debu- 
solat a cărui preocupare pentru indi- 
vidualism tinde să se reducă la un fel 
de hedonism ascetic; nu e, deci, de 
mirare că „tovarăşa sa de viaţă“ a scris 
apologia Marchizului de Sade și că el 
i-a luat apărarea perversului Genet. 
(„National Review“, 17 noiembrie, 
1964). 


Intelectuali 


Mă simt obligat să mărturisesc că 
mai degrabă aș trăi într-o societate 
guvernată de primii două mii de 
oameni din cartea de telefon a 
Bostonului decît de cei două mii de 
membri ai universităţii Harvard. Nu, 
ferească sfîntul, fiindcă aș dispreţui 
inteligența, erudiţia, generozitatea sau 
afabilitatea corpului profesoral de la 
Harvard, ci din cauză că mă tem foarte 
mult de aroganţa intelectuală, și asta e 
una din trăsăturile de bază ale univer- 
sitarilor, care refuză să accepte orice 
premisă de bun-simţ. În cursul dezba- 
terilor purtate între două mii de 
cetățeni din Boston cred că s-ar putea 

găsi un grăunte de respect pentru 
legile lui Dumnezeu și pentru înțelep- 
ciunea înaintaşilor. Înţelepciune care 
nu e aceeași cu cea a profesorilor de la 
Harvard care, în ipoteza că ar crede în 
Dumnezeu, sigur ar fi convinși că El a 
făcut cîteva teribile greșeli pe care ei 
le-ar putea îndrepta; şi care, atunci 
cînd omagiază înțelepciunea 
înaintaşilor, o fac cu aerul, condescen- 
dent, că i-au depășit demult. 
(„Rumbles"). 


Rai și lad 


Îmi amintesc cu plăcere de un 
schimb de replici pe care jurnalistul 
Ralph de Toledano l-a avut acum 
cîțiva ani cu editorii săi. Aceştia îi 
trimiseseră lui Toledano şpalturile 
noului său roman. Corectîndu-le, el a 
observat că Rai şi lad nu fuseseră 
culese cu majuscule, așa cum era în 
manuscris, ci cu litere mici. Toledano 
a corectat minuţios totul și a trimis 
înapoi volumul. A doua zi primește un 
telefon. „Ralph“, îi spune editorul, 
„există un set de reguli ortografice pe 
care trebuie să le respectăm. De ce 
insişti să scrii cu majuscule Rai și 
lad?* „Pentru că“, i-a răspuns 
Toledano calm, „sunt nume de locuri, 
ştii... cum ar fi Scarsdale.“ („Up from 
Liberalism”). 

m 





O revistă buzoiană: 
Vrednicia 


Vrednicia. Ortodoxie și românism, 
publicaţie a Fundaţiei „George 
Manu“ — Buzău, a ajuns la numărul 
7. Revista apare o dată la două luni, 
în 16 pagini format A4, îndeosebi 
prin strădania tînărului preot lulian 
Gavriluţă. În ciuda numeroaselor 
stîngăcii mai cu seamă de ordin 
grafic, Vrednicia promite mult prin 
conținutul său. Am reținut cîteva 
titluri din sumarul numărului pe 
iunie-iulie a.c.: „Francmasoneria şi 
Biserica“, „Chipuri de sfinți și mari 
duhovnici“, „Tehnici de manipulare“. 
Le dorim colegilor noștri viaţă lungă 
ŞI spor în ceea ce şi-au propus. 


Anti-Lenin 


PPDC se opune, prin marșuri 

de protest și memorii înaintate 
instituţiilor europene, 

reinstalării monumentului lui Lenin 
în centrul orașului Bălți. 
Vicepreşedintele PPCD 

Vlad Cubreacov a spus că protestul 
este justificat, fiind bazat pe 
Hotărîrea Guvernului și Hotărîrea 
Parlamentului din 1991 cu privire la 
demontarea simbolurilor comuniste, 
precum și pe Rezoluţia 1096 a 
Adunării Parlamentare a Consiliului 
Europei cu privire la demolarea 
moștenirii regimurilor totalitare 
comuniste, aprobată în iunie 1996, 
după aderarea Republicii Moldova la 
Consiliul Europei. 


Proiectul Naţional 
Conservator 


Un grup de tineri încearcă 

să închege, cu mijloacele 
tehnologiei moderne, o rețea 

de acțiune civică pe direcţia 
conservatoare. Site-ul lor, intitulat 
Proiectul Naţional Conservator, 
poate fi accesat la adresa 
www.pnc.ro. Mesajul este unul 
echilibrat de dreapta. Deocamdată 
sînt la început și cu organizarea 

ŞI în privinţa construcției site-ului. 
Cum valorile şi principiile de care 
sînt atașați ne sînt comune, credem 
că Romfest XXI și Proiectul 
Naţional Conservator ar putea face 
front comun, mărindu-și astfel 
şansele de a-şi atinge obiectivele. 

Bisariez (n too 


Corolarele unei sminteli 


Născuţi în 
ambiguitatea 
unui veac 
marcat de 
multiple schimbări și 
tranziţii de tot felul, noi, 
cei mai tineri (şi, vai, 
uneori atât de naivi!), 
vom trata în mod 
inevitabil și justificat 
problemele de istorie 
naţională ori universală 
punîndu-ne următoarea 
întrebare: ce succesiune 
de factori a dus, tocmai 
în colţul acesta de lume, 
la apariţia unor 
fenomene derutante care, 
sub masca normalității, 
tind să corupă și cele mai 
nobile conștiințe? 

Răzvan ANDREI 





Student la Facultatea de Teologie 
Ortodoxă Bucureşti 


Se vorbește tot mai mult despre 
necesitatea reformei în Biserică sau 
despre faptul că aceasta nu s-ar 
implica îndeajuns în mersul soci- 
etăţii. Aceste idei, repetate cu ener- 
vantă emfază şi lipsite de orice 
nuanțare, grăiesc multe despre 
mecanismul epistemologic al unor 
persoane care şi-au asumat vulgara 
aflare în treabă. 

Pe de altă parte şi oarecum în 
contradicție cu cele de mai sus, 
auzim tot mai des că Biserica se află, 
cu Armata, în topul încrederii popu- 
lației, pe locul din frunte, acesta 
schimbîndu-se în clasament direct 
proporţional cu grijile ori lipsa de 
griji ale unora sau altora. În definitiv 
ce poate rezulta din acest mod de 
raportare a românului la Biserica sa, 
decât o sminteală căreia îi subscriu 
oportunist mulți dintre „predicatorii“ 
indigeni? 

Întâi de toate, mesajul Bisericii 
este Mesajul lui Dumnezeu Întrupat 
în Istorie, pe care ni-l transmite prin 
mijlocirea diverselor forme de cul- 
tură, cu valorile lor întotdeauna par- 
ticulare. Această Revelaţie, care 
comportă mai multe aspecte, asu- 
mată şi oferită moștenire viitorului, 
din mijlocul Synaxei Euharistice, 
constituie premisa comuniunii ne- 
mijlocite, personale, a credinciosului 
cu Dumnezeu. 

Un alt aspect, în perfectă 
legătură cu cel dintâi, priveşte opera 
socială a Bisericii (Filantropia), care 
nu-și propune drept finalitate 
dobândirea vreunui „portofoliu“ 
confortabil în topurile de încredere, 
clasamente ori statistici, deşi, trebuie 
spus cu responsabilitate, „modelul 
cantinei sociale“ ar putea postula şi o 
astfel de hermeneutică. 

De asemenea, preotul are 
menirea lui, bine determinată, în 


această rânduială: aceea de a fi 
părinte. 

Să le analizăm pe rând, raportîn- 
du-ne mereu la „exigenţele“ invo- 
cate de cei mai de sus pomeniţi. 

1. Renunțînd fie și numai la unul 
dintre aspectele deja menţionate, 
care prezintă Biserica, ființa şi des- 
tinul ei, ne lipsim, implicit, de toate. 
Conservatorismul Bisericii, atât de 
înfierat astăzi, rezidă tocmai în 
apărarea cu vehemență a acestei 
predanii. 

Evanghelia nu trebuie refor- 
mată, cum dintr-un instinct deloc 
venial sugerează unii, ci trăită, adică 
asumată continuu: încercînd să 
obiectivezi în carnea trupului tău 
conținuturile posibile ale vieții din 
ea; iar nemijlocirea vieții este trăită 
de omul credincios sub toate 
aspectele ei. Aceasta este dovada 
peremptorie că ideii de „reformă în 
Biserică“ îi lipseşte conţinutul ori că 
este funciar legată de interese cel 
puţin suspecte. 

2. În ce priveşte opera filantro- 
pică a Bisericii, mă voi referi strict la 
„modelul agapei creștine“ (datînd 
încă din perioada Apostolilor), în 
opinia mea putînd intui aici paradig- 
ma unității dintre semeni — promisi- 
unea rezolvării acelei tensiuni 
dialectice dintre prezenţa deja și nu 
încă a Împărăției Cerurilor, temă 
recurentă în literatura patristică şi în 
abordările teologilor contemporani. 

Esenţial este faptul că agapa 
avea loc după Cina Euharistică, 
membrii comunităţii creștine pri- 
mare  împărtăşindu-şi bucuria 
cuminecării la masa dragostei. 
Astăzi, cei care se bucură de roadele 
milei credincioșilor, prin cantinele 
sociale, nu numai că lipsesc din bise- 
rici, dar se întorc la obișnuitele lor 
cotidiene (prostituția, furtul, con- 
sumul de droguri etc.) revenind iar și 
iar la sursa de hrană, oferită, parcă 
întâmplător, de o „bucătăreasă în 
sutană“. 

Această înțelegere eronată a 
intensei cereri de „umanizare a 
Bisericii Ortodoxe“ după modele 
protestante, traduse în faptă trunchi- 
at, a dus la naşterea unei mentalități 
cu caracter empiric, deopotrivă con- 
fuză şi păguboasă. 

Trebuie amintite aici, cu toată 
aprecierea, orfelinatele și grădinițele 
aflate în grija Bisericii sau me- 
ditațiile pe care profesorii, în bi- 
serică, le acordă elevilor fără posi- 
bilități materiale, în vederea pre- 
gătirii examenelor de capacitate ori 
de bacalaureat. Din aceste două 
situaţii putem observa limpede, pe 
de o parte, unde ne duce modelul 
importat, iar pe de alta, ce înseamnă 
actualizarea tradiției ortodoxe auten- 
tice, moştenire care leagă ființial 
comunitatea de Împărtăşire, modelul 
şi forța motrice fiind lisus Hristos 
cel Înviat, iar nu obsesia insidioasă 
a topurilor. Principiul transfigu- 
rator este Trupul Euharistic al lui 
Hristos Care S-a jertfit pentru Om, 
din iubire. 

3. În final, voi zăbovi asupra 
însemnătăţii pe care o are preotul în 
comunitatea credincioșilor, raportînd 
persoana și menirea acestuia la 
sminteala generalizată a ultimelor 
zile, anume implicarea în viața 
politică. 

Ipoteza mea se va rezuma la o 
abordare principială, încercînd, pe 
cât se poate, o judecată în absolut, 
mai ales că Sfântul Sinod al Bisericii 
Ortodoxe Române a luat, cu înţelep- 
ciune, o decizie categorică în această 
direcție. 

Spuneam la început că menirea 
preotului este aceea de a fi un 
părinte, după modelul Părintelui 
Ceresc aşteptînd îngrijorat „venirea 
în fire“ a pruncului risipitor. 

Constantin Noica sesiza într-o 
lucrare, aproape ignorată astăzi, 
modalitatea de raportare la uman a 
reformatorilor (id est, a politicie- 
nilor, am zice): „Reformatorul con- 
temporan vrea să schimbe masele. 
Unuia singur nu se mai sileşte 
nimeni să-i vorbească“. (De Caelo. 
Încercare în jurul cunoașterii şi indi- 
vidului; 1937). Recitind aceste vorbe 
profetice ale lui Noica m-am tulbu- 
rat; eram constrâns să-i dau crezare. 
Totuşi, nu suntem abandonaţi într-o 

aporie a istoriei; deci filozoful con- 
tinuă: „Cu toate acestea, dragostea 
unuia singur este mai puternică decât 
indiferența tuturor“. 

Am certitudinea că Noica nu se 
gândea la persoana ce mi s-a revelat 
mice, însă o înrudire de calități poate 
exista. În ce mă priveşte, consider că 
preotul, ca mijlocitor între mine şi 
Dumnezeu pentru mai buna mea 
aşezare pe drumul mântuirii, este 
acel „unul singur“ a cărui iubire 
anulează indiferența tuturor, redîn- 
du-mă în deplină libertate comu- 
nității, transformat sau cel puţin mai 
îmbunătățit. 

Cerînd preoților să adere la viața 
politică li s-ar sustrage implicit şi 
calitatea de a fi permanent în preaj- 
ma credincioșilor. Ar renunţa în con- 
secință la relația cu fiii spirituali, 
abordînd un tip de discurs ce nu are 
nimic în comun cu omilia ori cate- 
heza, mereu împlinite în Euharistie. 

Argumentul tare al promotorilor 
acestei idei este formulat în spiritul 
unui platonism gregar, la auzul 
căruia Sir Karl Popper s-ar sinucide: 


„O țară trebuie condusă de oamenii 
ei înţelepţi, buni, morali, verticali 
(recte, sacerdoții?!). Unii oameni, 
caracterizați de o mentalitate pornită 
să amestece totul cu totul prin 
încercări disperate, chiar cred într-o 
atare împlinire. 

Viziunea unei unități a trupului 
comun al Bisericii, cârmuit de o 
dualitate de structuri - Biserica şi 
politicul — este într-adevăr măreaţă. 
Realitatea, ne învaţă istoria, este 
departe de a corespunde cu ceea ce 
evocă ea. În fapt, interese sordide au 
dat naștere mediocrităţii și au can- 
grenat trupul. 

În altă ordine de idei, preotul și 
Biserica au Calea Iubirii și trebuie să 
vegheze ca nici un suflet să nu se 
piardă. Nu deţin — şi nici nu ar avea 
cum — armele unor justiţiari care fac 
dreptate după lege, imparțial. 
Biserica se situează totdeauna în 
metaxy, în interval, omul politic 
aplică legile, sau așa ar trebui să 
facă. Căile sunt cel mult asimptotice. 

„Și nu ne duce pe noi în 
ispită... “m 

ef ——————— IEEE III 
Argumente moral-religioase 
impotriva dezincriminării 
prostituţiei 


Pentru creștinii ortodocși, 
care formează majoritatea 
cetăţenilor din ţara noastră, 
prostituţia reprezintă 
manifestarea publică a unui păcat 
abominabil, iar legalizarea ei — o sfidare 
a oricărei conștiințe tradiţionale. 

Una dintre caracteristicile de seamă 

ale tendinței de surpare a ordinii morale 
tradiţionale, ordine cunoscută ca atare 
de veacuri pe pământul românesc, este 
aceea de a se pretinde pentru astfel de 
„devianţe“ o legitimare juridică. 

Ele apar ca niște „drepturi“ ale unora, 
pe care Statul, mai ales în condiţiile 
democraţiei contemporane, ar avea 
datoria să le recunoască, întrucât 
posesorii lor au calitatea de cetăţeni 

ai lui. Ba mai mult, i se cere Statului 

să le asigure deplina desfășurare, fără să 
se mai aibă în vedere afrontul pe care îl 
aduc altor categorii de cetăţeni, de data 
aceasta majoritari, atingându-le cele mai 
nobile și sfinte sentimente. 

Legalizarea prostituţiei se înscrie, 

astfel, pe linia aceeași linie cu legalizarea 
avortului și a homosexualității, 

cu care face un front comun. 





Pr. Prof. Ilie MOLDOVAN 





Chiar fiind vorba despre o gravă încălcare a ordinii 
morale, se consideră adesea că legea civilă nu poate pretinde 
ca toți cetățenii să trăiască la un nivel de moralitate mai ridi- 
cat decât acela pe care ei înșiși îl recunosc şi îl împărtășesc. 
Rămâne însă întrebarea: nu se cuvine oare ca legea să exprime 
opinia şi voința majorității cetăţenilor? Ba mai mult: poate 
legea să fie transformată într-un simplu surogat al moralității 
sau chiar într-un instrument al imoralității? În interesul con- 
viețuirii civile şi al armoniei sociale, poate să renunţe la orice 
cod moral, să părăsească orice concepție etică, bine ştiind că 
acest lucru înseamnă, în cele din urmă, subminarea propriei 
sale autorități? Desigur, presupoziţiile apărătorilor legiferării 
prostituţiei sunt mai multe, dintre toate însă una se evidențiază 
cu mai mulți sorţi de izbândă. Este aceea care susține că 

interzicerea şi pedepsirea publică a prostituţiei, care de fapt 
există în societate într-un mod latent, ar duce inevitabil la 
sporirea practicilor ilegale, iar acestea nu ar mai fi supuse con- 
trolului social necesar şi s-ar săvârși fără siguranța medicală 
adecvată. E presupoziţia care solicită o examinare mai pe larg, 
asupra căreia vom reveni. Sigur este faptul că acceptarea ei 
constituie im eșec al legii înseși, însuşirea ei fiind lipsită de 
unicul său fundament solid, datorită căruia legea e lege și pe 
ea se sprijină întreg eşafodajul social. Surparea unei singure 
norme aduce după sine disoluția unei întregi rânduieli umane. 

Datoria legii este aceea de a apăra viața, în vreme ce 
legalizarea prostituţiei nu poate însemna decât promovarea 
unei promiscuități prin care se risipesc energiile vitale ale unui 
popor. Atunci când o majoritate parlamentară, deși nu tot- 
deauna în numele majorității sociale, decretează legitimitatea 
suprimării vieții umane (bună-oară prin liberalizarea avortu- 
lui, sau, în cazul nostru, prin „liberalizarea“ desfrâului), nu ia 
oare o decizie „tiranică“ faţă de existența unui neam? 
Conştiinţa etnică reacționează pe drept cuvânt în fața 
fărădelegilor care atrag după ele pieirea neamului românesc 
din istorie, nu prin năvăli-rea altor popoare asupra lui, ci prin 
el însuşi. Oare această modalitate de dispariţie încetează de a 
se mai numi o crimă dacă, în loc să fie întreprinsă de barbari 
sau de tirani fără scrupule, ar fi legitimată de consensul popu- 
lar? în conjunctura în care ne aflăm astăzi noi, românii, ca 
popor, constatând că ne piere neamul, și în urma crimelor 
împotriva umanităţii, care au constituit experienţe atât de triste 
în ultima sută de ani, conștiința noastră etnică nu poate 
reacționa decât într-un singur fel: opunându-se acestor 
fărădelegi. Este reacția față de prostituție din perioada crești- 
nismului primar, care coincide cu perioada genezei poporului 
român. 


Sisteme juridice 
privitoare la prostituție 


Legislaţiile ce se referă la prostituție se împart în trei ca- 
tegorii principale: a) sisteme juridice prohibiioniste; b) sis- 
teme juridice reglementariste, c) sisteme juridice abolițio- 
niste. Deşi compartimentate în categorii diferite, distincția 
dintre aceste sisteme rămâne totuşi relativă, câtă vreme nu ne 
referim la ele dintr-o perspectivă religios-morală autentic 
creștină. Deoarece numai un criteriu moral absolut poate opri, 
în cursul vremii, trecerea de la un sistem juridic la altul. În 
cazul cel mai fericit, trecerea de la un sistem reglementarist la 
unul prohibiționist, chiar dacă nu se face din motive ce ţin de 
o prescripţie etică, cum ar fi bunăoară sancţionarea acostării 
„clienților“ de către prostituate în locuri publice, e un câștig în 
cauză. E firesc, aşadar, ca Biserica să apere un sistem pro- 
hibiţionist, care interzice practicarea prostituţiei, aşa cum este 

cel din Japonia, China, Thailanda etc., care au reglementări ce 
sancţionează atât prostituatele, cât şi proxeneții, cu condiția 
însă ca prohibiția să meargă până la capăt, „clienții“ fiind și ei 
pedepsiţi, și nu numai în cazuri excepționale. 

În ce priveşte sistemul juridic reglementarist, el pleacă de 
la premiza că prostituţia este un „rău necesar“, motiv pentru 
care trebuie tolerată și, în același timp, supusă unor reguli 
stricte de exercitare. Ideea „răului necesar“ este marea derută 
pe care o aduce cu sine iluminismul european apusean, 
zdruncinând profund gândirea creștină și atingând în zilele 
noastre o culme prin înființarea unor „case de plăcere“ pentru 
uzul femeilor, în care femeile sunt „clienţii“, iar bărbaţii „pros- 
tituatele“ (de exemplu, la Hamburg), precum și case dedicate 
dorințelor perverse ale bărbaților (de exemplu, la Amsterdam). 
Dacă încă din Renaștere atitudinea tolerantă față de prostituție 
a sporit riscul ineficienței combaterii altor delicte, precum 
adulterul și incestul, promiscuitatea morală de la începutul 
noului mileniu atinge cote nebănuite, revărsându-se până în 
şcoli şi internate. și toate acestea sub emblema „răului nece- 
sar“! Solidaritatea dintre prostituție și porno-grafie a ajuns să 
fie o notă comună a uneia și aceleași nelegiuiri, sub ochiul 
amorțit al legii. 

În fine, sistemul juridic aboliţionist, care refuză de fapt să 
recunoască dreptul Statului de a stabili reglementări privitoare 
la acest fenomen, constituie o noutate specifică vremii noas- 
tre. Criticând sistemele juridice care recunosc statutul legal al 
prostituţiei, aboliţionismul militant apreciază că „sub pretextul 
protejării legii sau ordinii, reglementarismul permite înflorirea 
unei industrii lucrative, în condiţiile unui dispreț flagrant faţă 
de drepturile umane ale lucrătoarelor care activează în indus- 
tria sexului“. Pe această linie, în sensul liberalizării depline a 
desfrâului față de orice condamnare morală, care ar core- 
spunde unei „sclavii“ degradante a femeii, se promovează un 
gen de emancipare aşa-zis „democratică“. Ca urmare a 
acțiunilor aboliţioniste, în anul 1940, a fost adoptată de multe 
state Convenţia pentru Eliminarea Traficului de Persoane și 
Exploatării Prostituatelor. Întrebarea este, totuși, dacă statele 
care au aderat la Convenţia respectivă au făcut acest lucru în 
mod sincer sau numai formal, pentru că promovarea sistemu- 
lui presupune coroborarea acestuia cu încă multe alte rân- 
duieli, scăpate și ele de sub egida legii morale. Se înțelege, e 
vorba în primul rând de liberalizarea avortului. Chiar dacă 
recunoaștem o oarecare aparență de adevăr într-o astfel de 
gândire, e greu să nu vedem că, fără o ancorare morală obiec- 
tivă, nici acest regim al unei libertăţi considerate depline nu 
poate asigura ordinea socială și acordul dintre interese, care de 
fapt revine legii, cu atât mai mult cu cât această armonie, ce 
nu se mai măsoară după valorile demnității fiecărui om şi ale 
solidarității dintre toți oamenii, este adesea iluzorie. 


Atitudinea Bisericii Ortodoxe faţă de 
evaluarea juridică a prostituţiei 


Atitudinea Bisericii Ortodoxe, care îşi întemeiază morala 
ei pe o moștenire scripturistică și patristică inalterabilă, 
măsoară valoarea sistemelor juridice privitoare la prostituție 
pe coordonatele acestor trei principii de con-știință: 1) gravi- 
tatea păcatului de moarte pe care-l săvârşesc prostituatele și 
„clienţii“ lor; 2) complicitatea la săvârşirea acestui păcat, 3) 

responsabilitatea ce revine fiilor Bisericii strămoșești în 
apărarea zestrei spirituale a neamului nostru. 

1. Gravitatea păcatului curviei și preacurviei în Tradiţia 
Ortodoxă 

A. Caracterul grav al desfrâului în perspectiva Sfintei 
Scripturi (în Vechiul Testament: Ieșirea 20, 14; Pilde 6, 32; 
Naum 3, 4,lleremia 13, 27; în Noul Testament: Matei 15, 19; 
21, 30; Marcu 7, 21; Luca 15, 13, loan 8, 41; Fapte 15, 20; 
Romani 1, 29; I Corinteni 6, 18; Galateni 5, 19, Efeseni 5, 3; 
1 Tesaloniceni 4, 3; I Petru 4, 3; Apocalipsa 22, 15) 

Sfânta Scriptură ne descoperă păcatul desfrâului ca pe o 
undiță cumplită a iadului aruncată de gâtul bietului om, pentru 
a-l trage într-o prăpastie fără ieșire. Dacă în Vechiul 
Testament cuvintele „Să nu fii desfrânat!“ (Ieșirea 20, 14) 
reprezintă a şaptea poruncă din Decalog, în Noul Testament 
avertismentele ce privesc gravitatea şi urmările acestui păcat 
sunt mult mai accentuate: „Orice păcat pe care-l va săvârşi 
omul este în afară de trup. Cine se dedă însă desfrânării 
păcătuiește în însuşi trupul său“ ( Corinteni 6, 18) — ne spune 
Sfântul Apostol Pavel. „lar desfrânarea și orice necurăţie nici 
să nu se pomenească între voi, după cum se cuvine unor sfinţi“ 
(Efeseni 5, 3). „lar partea celor fricoşi și necredincioși și spur- 
Caţi... și desfrânați... este iezerul care arde, cu foc și cu 
pucioasă...* (Apocalipsa 21, 8) — ne avertizează Sfântul 
Apostol şi Evanghelist loan. 

B. Desfrâul — trădarea castității, destinului şi neamului 

Dacă la înmormântare bocim trupul părăsit de suflet, prin 
căderea în desfrâu se cuvine să plângem sufletul părăsit de 
Dumnezeu. Căci profanarea unei biserici de lemn sau de zid 
aproape că nu se poate compara cu pângărirea templului viu 
care este trupul feciorelnic, tânăr și curat. Trădarea castității 
mai înseamnă și trădarea haru-lui care se inaugurează prin 
taina căsătoriei. De asemenea, este un act de trădare a neamu- 
lui. Toate lucrurile care sprijină valorile morale ale vieții - în 
tinerețe şi în familie - se constituie în fapte patriotice, după 
cum toate cele ce le stau împotrivă, cum sunt multiplele feţe 
ale des-frâului, se prefac într-o lucrare a marilor trădări. 

C. Adulterul — căderea din harul căsătoriei 

Fenomen abominabil, adulterul este infidelitatea care 
atrage voința unui soț spre neant, una dintre faptele cele mai 
grave care pot murdări conştiinţa religioasă. Fiind o înfrân- 
gere, o dărâmare a unui templu (cel al trupului nostru, destinat 
să fie sălaş al duhului), păcatul se introduce acolo unde a dom- 
nit harul căsătoriei și în locul plinătății dumnezeieşti se cască 
o prăpastie de neființă în însăși zidirea lui Dumnezeu, 
deschizându-se astfel în viața conjugală porțile iadului. 
Călcând în picioare drepturile cele mai sacre înscrise în suflet 
de Dumnezeu însuși, adulterul, pe cale de trădare şi sperjur, 
răpește și prostituează un trup ce este proprietatea altuia, 
aduce dezolare și ruină în societatea domestică, otrăveşte 
izvoarele vieţii, dispreţuind legile privitoare la perpetuarea 
neamului omenesc, corupe bucuriile şi satisfacțiile paternității, 
pervertește natura. 

D. Atitudinea față de adulter și prostituție la Sfinţii 
Părinţi, în canoane și în legislația împăraților creștini 
(la Hippolyt, Ciprian, Origen, Calist, Constantin cel Mare, 
Clement, Sfântul Vasile cel Mare, Sfântul Grigorie de Nyssa, 
în canoanele Sfinţilor Părinţi, în alte colecţii de canoane 
și legi) 

m 

Pentru a-şi apăra credincioșii de primejdiile adulterului, 
ca şi ale tuturor formelor pe care le poate îmbrățișa păcatul 
desfrânării, între care de mare gravitate este prostituţia, Sfânta 
noastră Biserică și-a fixat principiile de conduită morală în 
anumite canoane. Dintre canoanele ce se referă la adulter, 
amintim canonul 58 al Marelui Vasile, care opreşte de la 
împărtăşanie 15 ani pe cel ce a săvârşit acest păcat, precum şi 
canonul 81 al aceluiași Sfânt Părinte, care opreşte de la cele 
sfinte pe preotul căzut în adulter. Din toate canoanele bi- 
sericești privitoare la desfrâu, curvie şi preacurvie, reiese cu 
limpezime adevărul că Biserica a ţinut din totdeauna în mod 
strict la curăția dinainte de căsătorie, ca și la cea specifică 
vieţii conjugale. 

E. Argumente privind  netemeinicia  presupoziţiei 
instituționalizării prostituţiei ca un „rău necesar“ 

a. Argumente medicale. Sunt de remarcat cuvintele 
d-lui Dr. Pavel Chirilă, dintr-o Scrisoare deschisă către 
medicii participanţi la întâlnirea cu Primul Ministru și cu 
Ministrul Sănătăţii (Snagov, decembrie 2001): „Vă rog să stu- 
diați statisticile americane (unde prostituția este ilegală) și pe 
cele vest-europene (unde prostituţia este legalizată) și veți 
putea observa că rata sifilisului primar şi secundar nu diferă 
semnificativ“. în ce privește SIDA, care își găsește în prosti- 
tuție una dintre căile cele mai favorabile de propagare, ea se 
alătură în chip înfricoşător bolilor venerice tradiționale, 
întregind tabloul sumbru al marilor flageluri sociale. S-a sta- 
bilit de către specialiștii onești că există posibilitatea infestării 
cu HIV chiar și prin folosirea impudicului obiect care este 
prezervativul. Căci acesta, care este atât de răspândit astăzi, 
prezintă microfisuri de 5-50 microni, pe când virusul HIV este 
mult mai mic, având 0, microni, ceea ce înseamnă că poate 
penetra învelișul prezervativului. Prin SIDA, moartea trans- 
formă viața într-un destin tragic, punând rapid capăt zilelor. 
Acela care nu ascultă de porunca „Să nu fii desfrânat!“*, deşi 
se poate afla la începutul vieţii sale, este silit să o părăsească 
în chinuri fizice şi morale. 

b. Argumente psihologice. Argumentele de ordin 
sufletesc sunt de luat cu precădere în seamă, mai ales pentru 
că mijloacele controlului medical nu pătrund până acolo unde 
păcatul desfrâului atacă ordinea interioară a vieţii omului. lată 
experienţa tristă a necurăţiei: ea îi oferă omului, cu o mână, o 
plăcere de o clipă, dar îi răpește, cu cealaltă, o comoară 
neprețuită. Caracterul se pierde, viaţa interioară se destramă, 
memoria slăbeşte, inima se sălbăticește. 

Cc. Argumente sociologice. Argumentele furnizate de 
numeroasele cercetări de sociologia şi istoria comportamentu- 
lui sexual „deviant“ dovedesc categoric faptul că motivele 
prostituţiei nu sunt de ordin economic și ca atare nu aparţin 
unei necesități umane, după cum nu sunt nici de ordin pur bio- 
logic, ci își au rădăcinile în suflet şi în voinţă, fiind determi- 
nate în mare măsură de ambianța comunitară. 

2. Complicitatea la instituționalizarea prostituţiei în țara 
noastră 

A. Desacralizarea vieţii contemporane prin iluminism, 
materialism, ateism și nihilism 

Desacralizarea vieții contemporane este un fapt de expe- 
riență curentă, ceea ce aduce cu sine diminuarea sau chiar 
pierderea conștiinței păcatului - și în primul rând a păcatului 
desfrânării. Când dispare simțirea tainică a lui Dumnezeu din 

lume, atunci dispare şi cunoașterea de sine omului, după cum 
dispare şi răspunderea faţă de sine, faţă de semeni și faţă de 
lucrurile înconjurătoare. Mai întâi este vorba despre întuner- 
icul orbilor în care s-a scufundat omul de astăzi din pricina fal- 
sului „iluminism“, a materialismului și nihilismului de care 
este dominat. Sacralitatea vieţii — care așează o frână în fața 
fărădelegii, inclusiv a prostituţiei, ce are implicații atât grave 
în ordinea socială - e pusă sub semnul întrebării, ceea ce lasă 
loc desacralizării, inclusiv complicităţii iresponsabile la insti- 
tuționalizarea prostituţiei. 

B. Colaborarea avortului, a adulterului și a divorțului 

în colaborare cu adulterul se găsesc aceste două practici, 
avortul și divorţul, la care se pot adăuga pornofilia și contra- 
cepția, toate acestea nefiind decât părți conexe ale unui sistem 
complet şi coerent de ruinare a familiei din zilele noastre. Cu 
multă ușurință omul de astăzi este ispitit să uite ceea ce face 
esenţa căsătoriei și a familiei, așa cum a voit-o Dumnezeu, şi 
astfel o consideră o afacere privată. Partenerul devine, aşadar, 
un simplu instrument de plăcere. Dintr-un mijloc se face un 
scop, căutându-se căsătoria „perfectă“ în metodele cele mai 
rafinate de satisfacere a pornirilor subnaturale. 

C. Motivele instaurării sterilității voluntare în viaţa con- 
jugală și consecințele lor 

Dreptul la plăcerea făcută artificial sterilă se descoperă cu 
inevitabile consecinţe. Ar fi și dreptul de a justifica desfrâul, 
care în cele din urmă se îndreaptă spre prostituție. Despre 
practicile sterilităţii voluntare se poate repeta ceea ce s-a zis cu 
privire la divorţ: precum simpla posibilitate de schimbare duce 
la schimbare, tot la fel simpla posibilitate de instalare a 
sterilității voluntare duce la sterilitate. De la această practică la 
adulter nu este decât un pas, iar de la adulter la căderea în 
mreaja prostituţiei poate fi iarăşi un singur pas. Păcatele se 
ajută între ele, iar de aici și o anume influență pe care exercită 
o fărădelege asupra alteia, producându-se de obicei o reacție 
în lanţ. 

D. Participarea la campania de opinie în favoarea 
legiferării permisive a prostituţiei 

E vorba despre o participare care aduce cu sine o culpă 
bine definită din punct de vedere creştin, cunoscută cu denu- 
mirea de „însușire a unor păcate străine“. Instituționalizarea 
prostituţiei este o acțiune de ordin legislativ și, în calitate de 
cetăţean, se cuvine să-ți spui cuvântul în stabilirea normelor de 
convieţuire socială, fără să-ți trădezi conștiința morală. în nici 
un mediu de existenţă legea civilă nu se poate însă substitui 
conștiinței și nici nu poate dicta norme care-i depăşesc com- 
petența. Angajarea, fie și numai la nivel de „opinie“, în 
favoarea legiferării permisive a prostituţiei te pune în conflict 
cu însăși legea morală: adică nu numai cu tradiția omenească 
şi cu majoritatea care o urmează, dar și cu Dumnezeu Însuși. 

E. Indiferenţa corpului eclezial și a credincioșilor de 
rând fații de legiferarea prostituţiei 

în condiţiile scontatei legiferări la care ne referim, indifer- 
ența față de acest act legislativ nu este doar o formă de respon- 
sabilitate indirectă, ci și una de complicitate directă. Pentru ca 
răul să triumfe este destul ca factorii ce sunt în măsură să 1 se 
opună să rămână indiferenți. în faţa adevărului că prostituția 
înseamnă un mijloc de surpare a vieții unui neam, clerul, în 
primul rând, nu poate să rămână nepăsător. EI este chemat să 
trezească și să ghideze conștiințele fiilor ce alcătuiesc 

Biserica, departe de a crede că nu mai e nimic de făcut. în 
redescoperirea vieţii curate se află marea noastră nădejde. De 
fapt, ea se află în viața integră în care este prezent Hristos, 
biruitorul morții. Căci vrednicia acestei vieţi este moartea 
tuturor plăcerilor vinovate și învierea marilor idealuri ale 
sfințenie și ale desăvârșirii existenței noastre, singurele în 
stare să atragă după ele regenerarea neamului, de care avem 
nevoie azi mai mult decât oricând. 

3. Responsabilitatea generală și cea specială faţă de 
fenomenul instituţionalizării prostituţiei 

A. Porunca „Să nu fii desfrânat!“ analizată în conținutul 
ei negativ (drept culpă), dar şi în cel pozitiv (ca imperativ al 
castității) 

Degradarea erotică, desfrânarea, este considerată de Bi- 
serică, după cum am arătat pe larg mai sus, ca având o gra- 
vitate deosebită. Ea se înfățișează ca un puternic factor de dis- 
trugere şi tocmai de aceea Sfântul Apostol Pavel ne vorbeşte 
despre o „taină a fărădelegii“ (7 Tesa-loniceni 2, 7). Răspun- 
derea faţă de acest păcat, prin săvârșirea efectivă sau prin sim- 
pla complicitate, este una enormă. Sfântul Apostol ne atrage 
atenția că răul produs de păcatul desfrânării nu este inevitabil, 
drept care ne revine datoria de a-l demasca, de a-i descoperi 
legăturile „oculte“ cu orice formă de prostituție, mai ales când 
aceasta devine publică. Desigur, în cuprinsul acestui păcat se 
pot identifica grade diferite de răspundere, atunci când ne 
referim direct la persoanele vinovate sau la felul de consumare 
a actului ruşinos. în cazul prostituţiei, gradul de răspundere 
atinge cote de complicitate reciprocă și de participare la o 
lucrare ce se răsfrânge asupra neamului întreg. Depinde de noi 
să nu ne facem părtași ai fărădelegii și să-L cinstim pe 
Dumnezeu prin apărarea castității bineplăcute Lui. 

B. Culpa baiaderelor și mijloacele Bisericii de a le salva 

Culpa celor care întrețin viciul desfrânării este indis- 
cutabilă. Ele nu împrumută „clienţilor“ numai delicii sen- 
zuale, ci trece asupra acestora și vina propriilor lor fărădelegi. 
O ieșire din această situaţie nu le-o poate aduce decât trezirea 
conștiinței păcatului. De salvarea sufletului lor se cuvine să se 

ocupe în mod special Biserica, ea având cult pentru atâtea 
sfinte ce s-au ridicat din rândurile desfrânatelor, înălțându-se 
prin pocăință. Înființarea unor oficii speciale pentru recupera- 
rea lor, după cea mai bună tradiţie ortodoxă, cât şi o instituție 
specială pentru prevenirea prostituţiei - iată donă imperative 
de căpătâi ale vremii noastre. 

C. Culpa „clienţilor “ și descoperirea responsabilităţii lor 

A măsura culpa „clientului“ nu este un lucru mai puțin 
important pentru îngrădirea fenomenului. Degradarea unei 
femei, abuzând de ea, este tot atât de gravă în condiţiile de sta- 
biliment ca şi în cele ale altor situații obişnuite. Dacă nu chiar 
mai gravă. Prostituata este expusă cu predilecție înjosirii 
sociale, ceea ce îi creează şi nebănuite prejudicii de ordin spi- 
ritual. Faptul are loc nu numai faţă de femeie, ci şi în sufletul 
celui care abuzează de ea. EI face ca prostituţia însăși să se 
perpetueze, deoarece se împacă, în gândirea și simțirea lui, cu 
ea. Aceasta are apoi o răsfrângere asupra întregii sale vieți, 
căci s-a făcut părtaş la cea mai mare necinste ce se poate 
închipui, a trupului și a sufletului deopotrivă. Deși femeia şi 
bărbatul au responsabilități morale specifice, acesta din urmă 
se încarcă, adesea, şi cu o responsabilitate ce-i revine din ca- 
litatea sa de „cap al femeii“ (7 Corinteni 11,3). 

D. Scara răspunderilor, urmând o paralelă a factorilor 
de răspundere față de fenomenul pro-avorționist şi 
prostituționist 

Pe lângă fiecare prostituată, ca şi pentru cea care a 
săvârşit un avort sau mai multe, există numeroase alte per- 
soane care au contribuit la păcatul, la suferința și mai ales la 
înrobirea ei. Lista este mare și ne rezumăm aici doar la indi- 
carea unor repere: 

a. politicienii care au votat legiferarea prostituţiei; 

b. judecătorii și avocaţii care folosesc sistemul judiciar în 
apărarea prostituţiei; 

c. membrii mass-media care ascund gravitatea păcatului 
şi consecințele lui sociale; 

d. susținătorii propagandei  pro-avorţioniste și 
prostituționiste, care au de câştigat în urma practicării acestei 
fărădelegi; 

e. cei care lucrează în stabilimentele respective şi/sau le 
susțin într-un fel sau altul; 

f. toţi cei ce susțin o organizație aparent fără legătură cu 
prostituția, dar care o sprijină. 

E. Marea răspundere a Bisericii și a fiilor ei față de 
imperativul salvării neamului românesc 

Datoria Bisericii de a se opune ferm legalizării 
prostituţiei, în numele apărării zestrei spirituale a neamului, 
sau de a lupta pentru abrogarea unei asemenea legi, în cazul în 
care ea există, este un fapt de la sine înţeles, consfințit prin 
înseși temeiurile dumnezeiești ale credinţei şi vieţii creştine. 
Nu mai puțin, însă, Biserica este chemată, prin însăși pilda lui 
Hristos, să se apropie de aceste biete ființe omenești, care sunt 
prostituatele, și să le aducă pe calea cea dreaptă. Preocuparea 
ei majoră ar trebui să fie aceea de a le aduce pe acestea la pace 
cu ele însele şi cu Dumnezeu, înlăturându-le amăgirea că ar fi 
nevrednice de iertare şi de mântuire, căci mare este mila lui 
Dumnezeu și puterea pocăinței. Rolul Bisericii este de a căuta 
autenticele cauze ale depravării, care nu privesc doar pe 
baiadere, ci şi pe „clienţii“ acestora, în vederea salvării lor și a 
asanării morale a întregii societăți. m 

Extinderea NATO, un eveniment cu o încărcătură simbolică extraordinară în 
destinul meandric al României, a fost întîmpinată, dacă nu cu un entuziasm 
generalizat, măcar cu un consens tacit al românilor. Cinismul fatalităţii 
internaţionale a făcut nu doar să fim învinși de alianţa care ne-a fost ostilă 


40 de ani, dar și să implorăm absorbţia în NATO, văzând în aceasta soluția universală 


pentru problemele României. 


Cum arătau însă raporturile între români și Alianţa Nord-Atlantică în 1949, 
în momentul semnării Tratatului de la Washington? 


România între anti şi pro-NATO (2) 


Paul NISTOR 





Cititorilor români, asupra cărora se 
exercitau presiuni constante prin promova- 
rea imaginii războinice a Apusului, li se 
oferea o minimă satisfacție, prin înglobarea 
lor în marea mișcare pentru pace și prin par- 
ticiparea la salvarea omenirii. Impresia unui 
uriaș val pacifist care se revărsa peste lume 
era generalizată în ziarele bucureştene. 
Românii ar fi trebuit să se simtă solidari cu 
muncitorii italieni care demonstrau contra 
NATO la Roma, Milano și Torino, cu olan- 
dezii care nu doreau să lupte într-un nou 
război mondial și cu francezii care nu 
acceptau să cedeze către Statele Unite 
bazele militare. Titlurile articolelor reflec- 
tau într-un tempo crescător opoziţia față de 
„pactul morţii“: „Lupta popoarelor împotri- 
va pactului agresiv al Atlanticului se 
întețește“, „Prin meetinguri și manifestări 
de mase popoarele își arată împotrivirea 
față de Pact“, „Imperialiştii nu pot înfrânge 
voința de pace a popoarelor“, „Mari mani- 
festații de protest în toate țările în urma 
semnării Pactului Atlantic“, „Un enorm val 
de indignare întâmpină Pactul Atlantic“ etc. 

O discuție asupra moralității interna- 
ționale, văzute din perspectiva presei româ- 
ne, se poate încadra în cele două tipuri stu- 
diate de Morgenthau: supraevaluarea idea- 
listă a eticii în politica mondială și ignora- 
rea moralităţii,prin promovarea de către di- 
plomaţi și șefi de state a unei politici de 
putere structurate doar pe considerente 
materiale și ideologice. Cele două tipuri 
erau însă inversate și golite de conținut, în 
condițiile în care ziariștii români aveau pre- 
tenția că statele estice se ghidau după înalte 
repere etice în plan internaţional, iar politi- 
cienii occidentali ignorau propria opinie 
publică din țările atlantice. 

Mai mult, problema era pusă de așa na- 
tură încât comentariile aminteau de lipsa de 
realism a analizelor interbelice, făcute de pe 

poziţiile utopicului curent idealist, născut în 
relațiile internaționale după primul război 
mondial. Deşi acest curent fusese pe deplin 
infirmat de ineficiența Ligii Naţiunilor și de 
lansarea celui de-al doilea război mondial, 
se păstra interpretarea greșită conform 
căreia politicile de putere sau ghidate de 
obiectivul obținerii de mai multă securitate 
puteau fi condamnate moral și echivalate cu 
intenții demonice în relațiile interstatale. 

Criticele aduse tratatului, din această 
perspectivă, indicau temerile transformării 
disputelor ideologice în dispute armate, din 
momentul constituirii blocurilor politico- 
militare. Principiile de funcționare ale 
NATO, expuse în textul documentului, erau 
din start etichetate drept paravan pacific 
pentru intenții războinice, deși statele occi- 
dentale optaseră, cu grijă, pentru formulări 
lipsite de echivoc. 

Explicaţiile presei române pentru înfi- 
ințarea NATO se mulau pe punctele forte 
ale teoriilor sovietice în domeniul relațiilor 
internaționale. Adevăratele cauze ale coa- 
gulării comunității Nord-Atlantice ar fi fost: 
„dorința de stopare a mișcării muncitoreşti, 
de stopare a eliberării coloniilor, de agresi- 
une contra Estului și de extindere a influen- 
ței economice la nivel mondial“. Astfel, 
pactul avea valenţele unui instrument al re- 
presiunii interne, care trebuia să înăbușe ce- 
rințele legitime ale comuniștilor și muncito- 
rimii, grupa toate metropolele într-o conspi- 
rație mondială războinică, în momentul în 
care coloniile alegeau calea independenței, 
era cu certitudine îndreptat contra Estului, 
deoarece modelul socialist, model al păcii 
ŞI prosperității, tindea să elimine capitalis- 
mul în multe regiuni ale globului. Cea mai 
gravă acuzaţie era însă aceea de subminare 
a Organizaţiei Naţiunilor Unite. Încrederea 
în capacitățile ONU de gestionare a situației 
internaționale se afla într-un punct culmi- 
nant la sfârșitul anilor '40 ai secolului tre- 
cut, iar constituirea unei alianțe în afara 


Naţiunilor Unite era un semn de frondă 
politică și lăsa impresia formării unui nou 
Consiliu de Securitate, ale cărui obiective 
se abăteau de la cele general acceptate de 
umanitate. Făcându-se vinovată de atâtea 
interese ascunse, pentru NATO se găseau 
analogii nu numai în recenta Germanie 
nazistă, care intenționase să domine lumea, 
ci și în construcțiile moderne, Pactul 
Atlanticului fiind rebotezat de către ziariștii 
de la „Scânteia“ drept „Sfânta Alianţă a 
celor mai întunecate forțe ale reacţiunii“. 

Dezlănţuirea de furie a presei române 
avea însă o țintă precisă: Statele Unite ale 
Americii. Arareori, și numai atunci când se 
vorbea de capitalul internațional, Anglia era 
făcută și ea responsabilă de noua situație 
mondială încordată. În rest, toți membrii 
NATO fuseseră plasați în postură de captivi 
ai Americii. Articolele subliniau rolul de 
„dirijor al războinicului concert atlantic“ pe 
care îl deținea SUA și „poziția de suzeran a 
Statelor Unite față de partenerii lor“. Statele 
europene, dintre care Franţa și Italia erau 
cele mai menajate de presa bucureşteană, 
apăreau doar ca victime ale superputerii 
americane, vasali trimiși să se războiască 
pentru interese străine lor, sateliți transfor- 
maţi în piață de desfacere pentru armamen- 
tul american. 

Pentru creșterea repulsiei cititorului 
român față de America, superputerea atlan- 
tică era permanent așezată în tandem cu o 
Germanie militarizată și dominatoare. Ro- 
mânului de rând, obișnuit să se raporteze la 
un inamic impozant, i se prezenta un nou 
pol al urii, printr-un transfer de ostilitate 
dinspre vechiul inamic către noul rival ide- 
ologic. Statele Unite preluau, așadar, imagi- 
nea hegemonului despotic, imagine conso- 
lidată prin sublinierea complicităţii ascunse 
dintre conducerea de la Washington și foştii 
guvernanți naziști. Astfel, americanii erau 
protectori ai criminalilor de război, menți- 
neau elemente pro-hitleriste şi militariste în 

sectoarele administrativ şi economic ale 
Germaniei de Vest şi duceau o „politică ge- 
nerală de sprijinire și încurajare a elemente- 
lor fasciste, de reînviere a unui stat reacțio- 
nar și agresiv al Germaniei de Vest, pion 
principal în planurile războinice ale impe- 
rialismului american“. Argumentul pueril 
adus în sprijinul acestei teze și utilizat obo- 
sitor în primăvara anului 1949 era ignorarea 
repetării unei agresiuni germane în Apus. În 
timp ce toate tratatele URSS cu statele esti- 
ce aveau faţada unei alianțe care se preîn- 
tâmpine un posibil atac german, într-un vii- 
tor apropiat, textul NATO nu ridica această 
problemă, semn că occidentali ar fi fost 
preocupați mai mult de o acțiune ofensivă 
decât de una defensivă. Așa cum Germania 
păstrase, între 1940-1944, doar prin teroare 
ordinea în domeniul ei european, și Statele 
Unite, înainte de cucerirea lumii, inițiau 
represalii în perimetrul intern al vasalilor, 
deoarece „Pactul Atlantic reglementează 
intervenția imperialistă americană pentru 
înăbuşirea mișcărilor de eliberare națională 
şi socială în țările marshalizate“. 

Aceste atacuri furibunde împotriva 
imaginii Statelor Unite ne apar ridicole în 
condiţiile în care un stat mic și epuizat, pre- 
cum România, încerca să aducă prejudicii 
intereselor unei superputeri, de pe poziţiile 
apărării echităţii internaționale și în numele 
suportului oferit statelor slabe și claselor 
defavorizate. Servind în primul rând intere- 
selor Uniunii Sovietice, aceste articole din 
presa română conturau însă și o strategie a 
comuniștilor români, care doreau să cultive 
ameninţări externe inexistente, ca posibili- 
tate de a demonstra eficiența regimului în 
protejarea cetățenilor față de un eventual 
atac inamic. 

Comentariile agenției române de ştiri 
RADOR se plasau pe poziții absolut dile- 
tante, apelând mai mult la explicații emo- 
ționale decât la analize profesioniste, și se 
înscriau, în general, în spiritul curentului 
idealist, proaspăt sucombat. Mult timp, pre- 
sa română nu a avut o poziţie proprie, fapt 
ce reflecta o anume confuzie existentă la ni- 
velul conducerii politice. Reacţia la prezen- 
tarea proiectului de tratat NATO se limita, 
la început, la preluarea argumentelor din 
presa sovietică și la comentarea „Memo- 
randumului guvernului sovietic cu privire 
la Tratatul Atlanticului de Nord“. Chiar și 
analizele ulterioare s-au dovedit lipsite de 
originalitate, deoarece repetau la infinit po- 
ziția sovietică din Memorandum. Multiple- 
le reacții „populare“ au suplinit lipsa unei 
reacţii politice oficiale a guvernului 

României. Diverse organizații și asociaţii 
înfierau cu mânie proletară agresivitatea 
imperialismului american. Deturnat prin 
vox populi, răspunsul conducerii comuniste 
încerca să dobândească legitimitatea care 
provenea de la națiune și să obțină credibi- 
litatea pe care guvernul nu o avea. 
Exemplul cel mai elocvent îl aflăm în 
numeroasele comentarii de politică externă 
care se făceau la „Congresul intelectualilor 
din RPR pentru pace și cultură“. Secretarul 
Comitetului Centru al PMR, losif 
Chișinevschi, încrezător în viitorul comu- 
nist al omenirii, atenţiona că ,... imperialiș- 
tii nord americani, englezi şi lacheii lor, cu- 
prinşi de spaimă și spumegând de furie, în- 
cearcă, dacă nu să oprească cursul dezvol- 
tării istorice dar cel puțin să o întârzie“. 
Zaharia Stancu, preşedintele Uniunii Serii- 
torilor din RPR, considera că „Pactul Atlan- 
ticului este un program de acțiune politică, 
militară, strategică, al cărui obiectiv este 
statornicirea dominaţiei în lume a imperia- 
lismului anglo-american“. Lucrările Con- 
gresului intelectualilor ocupau spaţii largi în 
publicaţiile românești și încercau să ofere 
un semn de respectabilitate luptei contra 
înființării NATO. Rezoluţia votată în plenul 
congresului concluziona: „Ajutat de tot ce 
este mai reacționar în lume, imperialismul 
american pune la cale încheierea Pactului 
Atlanticului de Nord, cu scopul vădit de a 
dezlănțui împotriva omenirii însetate de 
pace urgia unui al treilea război mondial. 
Momentul 1949 reactualiza, în viziu- 
nea de politică externă românească, o dublă 
frustrare: plasarea în poziţia de învins (nere- 
cunoașterea cobeligeranței) și interzicerea 
accesului în ONU. Această dublă frustrare, 
combinată cu sentimentul permanentei in- 
securități pe care îl avea nomenclatura co- 
munistă, a transferat angoasele unei minori- 
tăţi la nivelul manifestărilor oficiale de po- 
litică externă. În condiţiile date, Statele 
Unite fiind vinovate de umilințele interna- 
ționale la care fusesem supuși, România și 
conducerea ţării nu au ezitat să inițieze o 
strategie absurdă, de tensionare a relațiilor 
cu superputerea occidentală. Articolele pre- 
sei bucureştene lasă impresia unei dispute 
pe picior de egalitate cu Washingtonul, în 
care românii inițiau o rivalitate ideologică 
mondială, vorbind în numele Estului şi a 
valorilor umane, în general. Ridicolul situa- 
ției transpare din asimetria actorilor, deoa- 
rece Bucureştiul a nu sesiza că reprezintă 
un stat mic şi ignorat în plan internațional, 
iar obiectivele afișate erau prea mari pentru 
o țară epuizată de război. Guvernul Petru 


Groza lupta contra Statelor Unite, a Pactu- 
lui Nord-Atlantic, contra imperialiștilor și 
monopoliştilor din întreaga lume. Lipsa de 
realism a discursului de politică externă 
arunca o nuanță cel puțin hilară asupra lid- 
erilor români. 

Este foarte probabil că Bucureştiul își 
permitea asemenea barbarisme diplomatice 
şi datorită proaspetei semnări, la 4 februar- 
ie 1948, a „Tratatului de prietenie, colabo- 
rare şi asistență mutuală între URSS și 
RPR“. Acest tratat rezolva chestiunile de 
insecuritate resimțite de comuniștii români 
şi, în schimbul garantării sprijinului militar 
sovietic, Bucureștiul se transforma doar în 
ecoul vocilor autorizate de la Moscova, par- 
ticipând la susținerea mondială a cauzei so- 
vietice și la iritarea oficialităților americane. 

Pentru a replica într-un mod oficial 
formării Pactului Atlantic, guvernul Groza 
trimitea guvernului SUA, la 31 martie 
1949, o notă de protest referitoare la împie- 
dicarea restituirii bunurilor românești jefui- 
te de naziști și aflate în zona americană a 
Germaniei. În acest context, americanii 
erau acuzaţi de încălcarea tratatului de pace 
şi de accederea la un statut de jefuitori inter- 
naționali. Iritate de răspunsul legației ame- 
ricane, care reproşa României lipsa de res- 
pect arătată drepturilor omului și libertăților 
fundamentale, oficialitățile române înaintau 
o a doua notă, care nu reflecta în nici un fel 
eleganța și înțelepciunea conceptului de 
diplomație. Statele Unite erau acuzate de 
sprijin pentru inamicii regimului, legionari 
şi ţărănişti, de spionaj contra intereselor 
României, de „ațâţarea la război și politică 
de pacte agresive, întreținerea focarelor de 
război şi susținerea bandelor fasciste care 
ucid în masă femei și copii, care ele consti- 
tuie cu adevărat o violare brutală a drep- 
turilor și libertăţilor fundamentale ale omu- 

lui“. Descoperind activitățile de spionaj 
desfășurate la legaţiile americană și brita- 
nică, autoritățile române concluzionau că 
centrul de greutate al luptei împotriva 
intereselor naționale se mutase acum. în 
exterior, americanii sabotând primirea 
României în ONU, inspirând abuzuri ale 
guvernelor francez şi elveţian contra 
cetățenilor români și intenționând să 
impună o blocadă economică. 

Mai mult decât atât, solidaritatea 
socialistă conducea deja la un corespondent 
estic al celebrului articol 5 din Tratatul 
NATO, România simțindu-se datoare să 
intervină în apărarea Moscovei. Interesele 
noastre se identificau, dintr-o dată, cu 
interesele generale ale Estului și 
Bucureştiul avea tendința să acționeze ca o 
mare putere. Pentru susținerea teoriilor 
marxiste asupra relațiilor internaționale 


(ideea dominației în scopul transmiterii 
profitului de la periferie către centrul lumii 
capitaliste) erau rememorate vremurile în 
care firmele „Standard Oil“, „Royal Dutch- 
Shell“, „Westminster Bank“, „Hambros 
Bank“ sau „Wickers Ltd.“ aveau poziții 
solide în România. Lupta contra unei 
ipotetice exploatări economice devenise 
motor al politicii de ură pe care regimul 
comunist român o ducea contra Vestului și 
posibilitate de justificare a strângerii 
relațiilor cu Estul. 

Însuşindu-și teoria marxistă a relaţiilor 
internaționale, românii căpătau obsesia 
confruntării cu imperialismul occidental și 
totalitatea relațiilor internaționale devenea 
subordonată economicului. Monopolurile 
americane, concurând pentru obținerea 
supremației pe piaţa mondială, creau teorii 
șI structuri politico-militare, care să joace 


rol de paravan și exercitau presiuni asupra 
propriilor state, în direcția expansiunii și a 
războiului. 

Interpretarea dată de autorităţile 
române evenimentelor internaționale, din 
1949, poate fi uşor decodificată, dacă 
aplicăm o paradigmă de securitate. Aceasta 
ne dezvăluie un stat român slab, aflat în 
plină criză internă, cu obsesii de perma- 
nentă insecuritate, frustrat datorită statutu- 
lui internațional modest și care folosea false 
amenințări externe pentru introducerea unei 
ordini interne despotice. şi, ceea ce era mai 
grav, interesul nomenclaturii comuniste era 
propulsat la rang de interes naţional, în 
detrimentul cetăţenilor de rând. În aceste 
condiții, politica externă era utilizată ca 
instrument de consolidare a regimului 
comunist și de discreditare a unei posibile 
opoziții interne. m 


Pălrintala Caleiu closore 








SISLEINU RE pe SI VAGON Stă) 


în dialog cu Nicolae Stroescu-Stinişoară 


În octombrie 1994, dl Nicolae 


Stroescu-Stînișoară a purtat un lung dialog 

cu Părintele Gheorghe Calciu despre 

„reeducarea“ de la Pitești, dar și despre alte 
mijloace de represiune folosite de regimul comunist 
împotriva opozanților săi. Considerăm că această 
mărturie a Părintelui Calciu are valoare de document 
pentru un, sperăm, cît mai apropiat proces al 


comunismului. 


Nicolae Stroescu-Stînișoară: Intrăm într-o altă 
fază a vieții dumitale, în care, aşa cum mărturiseai, te 
așteptai că o să înceapă represiunea directă și închisoa- 
rea, pe care o cunoști așa de bine. 

Știu că în perioada respectivă s-a înființat un 
Comitet internațional de apărare a libertăţii religioase și 
de conștiință, în care ai fost cooptat și dumneata. Mai 
știu că s-a înfiinţat în 1979 SLOMR-ul, Sindicatul Liber 
al Oamenilor Muncii din România. Aș vrea să avem de la 
dumneata ceva despre acest sindicat, făcând precizarea 
că, din perspectiva noastră, de aici din Occident și de la 
Europa Liberă, și a mea, care mă ocupam de programul 
Lumea creștină, se ridicase demult problema, nu numai 
pe plan intelectual, dar și în conștiința noastră, a nece- 
sităţii unei doctrine sociale a Bisericii. Și aceasta nu 
dintr-un spirit de imitație, pentru că se știe că Biserica 

Romano-Catolică are o doctrină 
socială oficială, care, în mare, se 
poate spune că a fost critică și faţă de 
colectivism și socialism, dar și faţă de 
un capitalism nestrunit. Noi ne gân- 
deam că Bisericii noastre i s-au 
ani de tăcere de a-și elabora o pro- 
prie doctrină cu privire la atitudinea 
pe care urmează Să o ia Biserica faţă 
de problemele sociale, muncitorești 
erc. și a apărut acest sindicat. Aș vrea 
să știu care a fost întâlnirea dintre dumneata și acest 
sindicat. 

Părintele Gheorghe Calciu: În perioada de perse- 
cuţie, Europa Liberă m-a susținut foarte mult. Făcea 
cunoscut cazul meu în ţară. Și am început să fiu contactat 
de tot felul de persoane, sute de persoane, care îmi dădeau 
telefon sau îmi scriau. Probabil că au fost mult mai mulți 
cei care ar fi vrut, dar nu puteau să ajungă la mine. Unele 
scrisori veneau chiar oficial. Sigur că erau controlate de 
Securitate. Erau diverse moduri: oameni care veneau pe 
la vecini, despre care ştiau că erau oameni buni și le 
dădeau scrisorile; mă contactau la telefon — până la urmă 
telefonul mi-a fost tăiat. 

Și în jurul meu s-a creat atunci această șansă ca oa- 
menii să se poată cunoaște sau să poată să aibă sentimen- 
tul unei solidarități, prin faptul că se adresau aceleiaşi per- 

soane. În perioada aceasta am fost contactat de dr. Ionel 
Cană și de domnul Gheorghe Braşoveanu. S-a născut în 
noi ideea constituirii unui sindicat, a unei asociaţii, care 
să apere drepturile omului, dar în special ale celor mai 
mărunți: intelectuali bineînțeles, dar în primul rând 
muncitori. 

Dr. Cană lucrase la o întreprindere şi cunoștea toate 
abuzurile care se făceau cu muncitorii. Şi am început să 
discutăm. Ei veneau la mine. Erau urmăriți, dar nu se 
temeau. Sigur, în același timp, noi eram supravegheați 
prin telefon şi prin diverse aparate care erau montate 
undeva în casă, nu ştiu unde. Și Securitatea era la curent 
cu tot ce discutam noi, până când am hotărât să înființăm 
acest sindicat. Dr. Cană a primit misiunea să redacteze 
corpul articolelor de constituire a Sindicatului Liber. 

Nicolae Stroescu-Stînișoară: Deci un statut. 

Părintele Gheorghe Calciu: Un statut, da, pe care 
trebuia să-l lansăm brusc prin Radio Europa Liberă, îna- 
inte ca Securitatea să aibă cunoștință de el. Această redac- 
tare a articolelor a făcut-o doctorul Cană, sfătuit de mine 
şi de domnul Braşoveanu. Însă acest lucru îl făceam în 
scris, fiindcă Securitatea n-a avut cunoştinţă de constitui- 
rea acestui statut. Statutul mi l-a dat mie dr. Cană şi eu 
m-am întâlnit cu John Crossley, într-o împrejurare, şi 
John Crossley ne-a scos statutul din țară și l-a dus la Eu- 
ropa Liberă. Lansarea declarației de constituire şi a statu- 
tului a fost într-adevăr un fel de trăsnet. Asta se întâmpla 
înaintea înființării Sindicatului Liber din Polonia! 

Nicolae Stroescu-Stînișoară: Tocmai. Vreau să pre- 
cizez că, în acest itinerar al represiunii dumitale, dl 
Crossley a apărut ca o figură foarte luminoasă. Nu 
numai în împrejurarea aceasta. El făcea parte dintr-o 
organizație din Statele Unite care se ocupa cu Ssuprave- 
gherea respectării sau nerespectării libertăţii religioase 
în răsăritul Europei și despre el va mai veni vorba în 
naraţia noastră. lar, în ceea ce priveşte sindicatul și 
cronologia acestor mișcări, într-adevăr trebuie să 
reținem că inițiativa unui sindicat liber a fost mai întâi 
în România şi pe urmă în Polonia. 

Părintele Gheorghe Calciu: Sigur că da. Numai că 
la noi în ţară vestea a fost uluitoare. În clipa în care s-a 
transmis la Europa Liberă această declarație de con- 
stituire a sindicatului, au început să curgă telefoanele și 
scrisorile şi veneau cetăţeni care se înscriau în sindicatul 
nostru. Sute și sute de oameni! Nu mai ţin minte, s-au 
transmis la Europa Liberă. Prin mine se transmiteau toate 
aceste lucruri. Şi, după ce am fost noi arestaţi, s-a declan- 
şat şi valul mare de arestări a celor care se înscriseseră sau 
anunţaseră că se înscriu sau trimiseseră adeziunea lor prin 
poştă. Se invoca pretextul parazitismului. Și am cunoscut 
în închisoare, am văzut atunci, mi-a ajuns la ureche: o 
serie întreagă de oameni, sute de inși, care fuseseră ares- 
taţi şi condamnaţi fără nici un fel de judecată. Erau che- 
maţi în fața instanţei şi li se spunea: „Popescu, un an și 
jumătate!“ fără nici un fel de instrucţie făcută de către 
acuzare. Simplu, erau chemaţi în fața instanţei și li se 
dădea sentinţa de condamnare. 

Şi astfel a fost nimicit acest sindicat, prin arestarea 
noastră şi arestarea altor sute de oameni. 

Nicolae Stroescu-Stînișoară: S-ar putea spune că 
era un sindicalism cu etică de esență creștină. A fost un 
sindicat creștin. 

Părintele Gheorghe Calciu: Absolut. 

Nicolae Stroescu-Stînişoară: Ce a urmat? 

Părintele Gheorghe Calciu: Arestarea. 

Nicolae Stroescu-Stînișoară: Cum s-a procedat? 

Părintele Gheorghe Calciu: Într-o dimineaţă a venit 
Securitatea — așa cum se făcea și înainte, nu era nici o deo- 
sebire —; au blocat intrările, n-au mai dat voie la nimeni să 
iasă sau să intre din și în blocuri și apartamente. M-au luat 
pe mine și au rămas după aceea și au tras jaluzelele, ca să 
nu se vadă de afară, pentru a face o percheziție amănunțită, 
în care mi-au luat tot ceea ce se putea lua. Lucruri care nu 
erau grave, de fapt, pentru că nu ţineam în casă nimic grav. 
ȘI, cu ocazia aceasta, au luat-o pe soția mea, au ţinut-o ore 
întregi la Securitate, sub anchetă, sub ameninţări, încer- 
când să smulgă de la dânsa declaraţii împotriva mea. Au 
luat vecini, au luat oameni despre care ştiau că au venit pe 
la mine. Încât încercau atunci să construiască un fel de 
complot în jurul meu, scopul fiind ca oamenii aceia să facă 
declaraţii denigratoare sau să mă acuze de orice. Era per- 
mis orice, să se inventeze orice. De altfel, unii dintre cei 
care mă vizitaseră şi care au fost aduși martori la noi la 
proces m-au acuzat de tot felul de lucruri, minciuni, pur şi 
simplu, din care se vedea că oamenii erau îngroziţi. O sin- 
gură persoană a fost de un curaj nemaipomenit, o doamnă, 
Elena Ștefănescu, care fusese pe la mine şi care a intrat 
acolo în instanță fără să se teamă, cu un curaj nemaipo- 
menit. Ea și fetele ei fuseseră terorizate, ca să smulgă de la 
dânsa acuzaţii nedrepte împotriva mea, pe care acum le 
contesta și spunea că adevărul este cu totul altul, acuzând 
mai departe în fața instanței regimul de teroare al lui 
Ceauşescu ş.a.m.d. Bineînţeles că declarația nu i-a fost 
luată în seamă şi procesul și-a urmat cursul lui. 

Nicolae Stroescu-Stînişoară: Cât a durat procesul? 

Părintele Gheorghe Calciu: A fost o singură ședință 
de câteva ore. Nu era propriu-zis un proces, era numai o 
înscenare. Prima instanță mă încadrase la pedeapsa cu 
moartea, fiind considerat instigator şi agent al unei puteri 
străine. Nu precizau care era puterea străină. Ei se refe- 
reau la America, bineînțeles. Ca spion. Nu trebuia să adu- 
că nici un fel de dovadă pentru acuzaţia asta: ei te înca- 
drau pur și simplu. Trebuia condamnare! Dar, datorită 
faptului că mai multe organizații din străinătate au înce- 
put să lupte pentru mine, mi-au schimbat încadrarea și 
mi-au dat o pedeapsă mai mică, la 15 ani. 

Nicolae Stroescu-Stînișoară: Acuzația finală 
fiind care? 

Părintele Gheorghe Calciu: „Acțiune dușmănoasă 
împotriva ordinii de stat în serviciul unei puteri străine“. 

Nicolae Stroescu-Stînișoară: Ți s-a asigurat un 
avocat din oficiu? 

Părintele Gheorghe Calciu: Da, mi s-a acordat un 
avocat din oficiu, care, îmi pare rău s-o spun, a fost mai 
acuzator decât procurorul. Om fără caracter (şi după 
aceea am auzit că a murit). Îmi pare rău că în instanță am 
fost dur cu el, dar... atunci era o tensiune prea mare, ca să 
poți să te stăpâneșşti. (va urma) 

glasul monahilor 


Sfințenie şi infailibilitate (2) 





Am cunoscut și am văzut cu ochii mei oameni 
sfinţi, oameni de a căror simplă prezență te 
înfiorai — fără să fi rostit vreun cuvînt, fără să 
fi făcut nici cel mai mic gest —, oameni la a 


căror apropiere simțeai cu duhul o lume mai presus de 
fire, mai presus de minte. Sînt dator să vorbesc despre 
ei, deoarece chiar și atunci cînd ajungem să cunoaștem 
asemenea purtători de Duh rătăcim în neputința noastră 
încurcînd Duhul lui Dumnezeu cu duhul acestei lumi. 
Am arătat pînă aici care sînt roadele Adevărului, ale 
Sfîntului Duh, și roadele celui rău, pentru a ști să-i 
deosebim pe cei ai lui Hristos de vrăjmașii Săi. 


Monahul FILOTEU 





Împărţind un pic lucrurile, recunoaș- 
tem pe cel sfint după viaţa sa şi după învăţă- 
tura sa. Vieţile Sfinților ne sînt cea mai bună 
pildă de împlinire a Evangheliei, de urmare 
a lui Hristos. În ele vom găsi chipul în care 
sfinții au înțeles să-i urmeze Domnului, să 
pună în lucrare poruncile Sale. Pe lîngă 
Vieţile Sfinților, sfinții ne-au lăsat de multe 
ori şi scrieri, un ocean de scrieri. Pînă aproa- 
pe de vremile noastre creștinii ortodocși au 
numit Sfintele Scripturi nu numai Noul şi 
Vechiul Testament, ci și toate scrierile/scrip- 
turile sfinților. De ce? Pentru că din toate iz- 
vorăşte sfințenia, din toate acestea izvorăște 
Duhul Domnului, Duhul Celui Sfînt. 

Pentru aceea, ca să înțelegem cum se 
cuvine sfințenia, se cuvine să înțelegem că 
omul se face o icoană a înțelepciunii atunci 
cînd mărturiseşte pe Dumnezeu atit cu via- 
ţa, cît şi cu învățătura sa. Ce este al omului 
şi ce este al Domnului în săvirşirea sfinţeni- 
ei? „Puterea Mea se desăvîrșeşte întru ne- 
putință“, i-a vestit Domnul Apostolului nea- 
murilor (2 Corinteni 12:9). Și neputința 
omenească se găsește la fiecare dintre 
sfinții care au petrecut pe pămînt pînă azi. 
Mai presus de sfinți s-a ridicat Maica 
Domnului, pe care Cel întrupat dintru ea, 
Hristos Mîntuitorul lumii, a învrednicit-o a 
se ridica mai presus decit firea îngerilor și 
decît tot neamul omenesc, căci Maica 
Domnului nu a greșit și nu a păcătuit nici 
măcar cu gîndul. Neputinţa omenească se 
regăseşte însă la fiecare din sfinți, atît în 
viața, cît și în învățătura sa. „Desăvirşirea 
pământească este o desăvirşire nedesăvîrşi- 
tă“. Dacă s-ar fi scris toate cîte au făcut 

sfinții pe pămînt și toate cele pe care le-au 
rostit, cu adevărat, încurcată ar fi fost 
înțelegerea sfințeniei. De ce? Pentru că am 
fi văzut neputințe pretutindeni și însăși 
neputința minții noastre nu ne-ar mai fi lăsat 
să vedem lucrarea dumnezeiască a lui 
Hristos cu fiecare din ei, ci ar fi lăsat loc 
diavolului să ne arate mai vîrtos neputințele 
şi scăderile lor. 

Și tocmai pentru a înţelege că numai 
Hristos a fost fără de greșeală, că numai 
Dumnezeu nu poate greşi, vom aduce aici 
cîteva pilde de alunecări și scăderi. 


Și sfinții greşesc 


Astfel, îl avem pe Sfîntul Apostol 
Petru, pe care Sfîntul Pavel l-a mustrat îna- 
intea tuturor pentru fățărnicia de a se osebi 
de cei care din netăierea împrejur au primit 
Botezul. ÎL avem pe Sfintul Grigorie de 
Nissa (numit de Sfinții Părinți ai celui de-al 
patrulea Sinod Ecumenic „Părintele Părin- 
ților““), care a scris că muncile celor păcătoşi 
vor avea sfirşit. ÎL avem pe Sîntul loan Gură 
de Aur, care a spus despre Maica Domnului 
că bolea de slavă deșartă cînd ea și fraţii Lui 
L-au chemat afară, fiind mulțime multă. ÎL 
avem pe Avva Serapion, care s-a întristat 
tare aflînd că Dumnezeirea nu are miini, 
picioare, nas și urechi, ci doar enipostasul 
Fiului a luat acest chip, și a început să plîn- 
gă: „Vai mie, nenorocitul! Mi L-au luat pe 
Domnul meu, iar pe Cel pe care-L am acum 
nu-L văd, și nu ştiu nici pe cine rog, nici pe 
cine chem“ . ÎL avem pe Sfintul Simeon 
Stilpnicul, care a primit cu aceeași deschi- 
dere atit pe ortodocșii, cît și pe monofiziții 


din vremea sa. Îl avem pe Sfîntul loanichie 
cel Mare, care după o viață petrecută în 
aspre nevoinţe, venind prigoana împotriva 
icoanelor, nu doar că nu a mărturisit învăţă- 
tura ortodoxă, dar a și propovăduit împotri- 
va ei pînă în ziua în care un alt om cu viață 
sfintă i-a luminat ochii minţii. ÎL avem în 
zilele noastre și pe Părintele Cleopa, care în 
tinereţe s-a alăturat cu știința sa măsurilor 
de forță ale statului ateu care îi prigonea pe 
„stiliști“ (simpli mireni, preoţi şi călugări 
care apărau Predania Bisericii împotriva 
modei), iar mai apoi, la bătrîneţe, cunoscînd 
greutatea şi păgînătatea rătăcirii ecumenis- 
te, nu a mustrat-o cu toată tăria în fața celor 
ce și-au lăsat minţile robite de ea, ci doar 
rareori, cînd era întrebat de cei apropiaţi o 
făcea. De asemenea, și Părintele Dumitru 
Stăniloae a avut cîteva abateri de la adevă- 
rul Ortodoxiei (cum ar fi împărtășirea de 
harul sfințitor și de lumina Dumnezeirii nu 
numai a ortodocșilor, dar și a ereticilor, sau 
vorbirea despre Hristos ca Învățător, 
Arhiereu și Împărat, preluată nu de la Sfinţii 
Părinţi, ci din învățăturile ereticului Lu- 
ther). Mulţi învățători și dascăli ai Bisericii 
lui Hristos nu și-au cîştigat locul între sfinți 
nu atît pentru viaţa pe care au dus-o, ci mai 
ales pentru aceste depărtări de la adevăr; 
astfel, Fericiţii Augustin, episcopul Ipponi- 
ei, Theodorit, episcopul Kirului, Theofilact, 
arhiepiscopul Ohridei și alţi mulţi, pentru 
abaterile de la Ortodoxie nu au fost 
proslăviţi de Biserică, chiar dacă scrierile 
lor rămîn pentru veșnicie, în cea mai mare 
parte a lor, un dreptar al Bisericii. Cugetul 
Bisericii a osîndit chiar prin blestemul veş- 
nic, prin anatema, pe cei care, deşi şi-au pe- 
trecut viața în mari nevoințe, s-au rătăcit de 
la adevăr crezîndu-și minții lor și ames- 
tecînd învățătura Bisericii cu minciunile 
păgîne (precum au pățit nevoitorii egipteni 
Evagrie din Pont și Didim cel Orb). 

Toate aceste pilde nu știrbesc cîtuși de 
puţin din măreţia Sfinților Bisericii, ci vin 
să dea mărturie pentru cuvîntul Sfintului 
Isaac: „Desăvîrşirea pămîntească este o 
desăvirșire nedesăvîrșită“, mai ales că de 
multe ori greșelile făcute au fost greșeli ce 
au venit din neputința minţii de a strînge 
neîncetat cu chingile fricii de Dumnezeu 
cuvintele pe care le rostim ori le scriem. 
Pentru aceea se şi întreba Sfîntul Vasilie cel 
Mare: „Cine este omul care să grăiască 
multe și să nu greşească?“ O altă pricină a 

scăderilor sfinților a fost dorința de a 
îndrepta pe alții; ea i-a făcut pe mulți să 
rătăcească,  depărtîndu-se de lumina 
Adevărului. Neştiința și uitarea, doi uriași 
vrăjmași a1 mântuirii noastre, au fost iarăși 
pricină a rătăcirii. De multe ori, după cuvîn- 
tul Sfîntului Varsanufie cel Mare, mulți din 
învățătorii Bisericii s-au avîntat pe un ocean 
pe care nu aveau puterea de a-l străbate fără 
vătămare. Și totuşi, mila lui Dumnezeu este 
împreună cu omul care ÎL caută pe EI şi îl 
îndeamnă pururea să înseteze după Adevăr. 
Dar iconomia dumnezeiască nu rînduieşte a 
se da daruri ale Duhului Sfînt celor care nu 
au fost botezați ortodox şi care nu mărturi- 
sesc drept credința în Hristos. Și chiar 
atunci cînd din neștiință ortodocșii se ră- 
tăcesc, nici atunci nu-i lasă singuri, ci le tri- 
mite pe cineva să le lumineze ochii minții. 


O erezie: infailibilitatea 


Minunată este pilda bătrînului care 
Liturghisea întotdeauna împreună cu Sfinții 
Îngeri pe care îi vedea și cu care putea chiar 
să vorbească, dar care din neștiinţă luase 
rânduiala Proscomidiei de la eretici. Aces- 
tuia un diacon i-a spus că Biserica nu pri- 
meşte slujba eretică. Atunci, bătrînul, tulbu- 
rîndu-se, i-a întrebat pe Îngeri: „Diaconul 
îmi grăiește mie în acest chip. E adevărat ce 
spune?“ „Ascultă de el, căci are dreptate“, 
i-au răspuns Îngerii. „Dar pentru ce nu 
mi-aţi spus voi mie aceasta?“ a întrebat 

bătrînul. „Așa a rînduit Dumnezeu“, au 
spus ei, „ca om pe om să se îndrepte“. 

Ferestrele omului către lumea văzută 
ŞI către cea gîndită sînt simțurile sufleteşti 
(mintea, cugetarea, părerea, închipuirea și 
simţirea) şi simțurile trupești (văzul, auzul, 
gustul, mirosul, pipăitul). Prin toate acestea 
pătrunde în suflet înşelarea. Prin dum- 
nezeiasca Iconomie, Predania Bisericii a 
învistierit în învățăturile sale dogmele cele 
mâîntuitoare, așa încît cei ce vor să se mîn- 
tuiască să primească prin credință din 
vistieria Predaniei învățătura descoperită 
nevoitorilor ce au dobindit de sus cunoș- 
tința. Numai această cunoștință a Adevă- 
rului (harul) împreunată Sfintelor Taine ale 
lui Hristos Adevărul dăruiește omului Viaţa 
cea adevărată, Viaţa cea neînșelată. 

Omul de azi, ajungînd la vârful rătăcirii 
şi înșelării întregii istorii a omenirii, a 
început să fie părtaş, în nesimțirea lui, uneia 
din cele mai mari înșelări și rătăciri a nea- 
susține ea? Că un om (la început papa de la 
Roma, iar mai apoi din ce în ce mai mult 
fiecare din noi) nu poate greși. Ce este 
această erezie? Vîrful trufiei neamului ome- 
nesc, virful îndrăcirii minții noastre. Și 
întrucît pe verhovnicul lumii eretice con- 
temporane, papa, lumea îl numește „Sfîntul 
Părinte“, hrănindu-i neîncetat trufia minții, 
de aici începem și noi să ne raportăm la 
Sfinții Părinți ai Bisericii lui Hristos precum 
ereticii apuseni la actualul papă. Și 

adăugînd la rătăcirea minţii noastre un 
cuvânt al Sfintei Predanii, că orice cuvînt al 
Sfinților Părinți are putere canonică, sîntem 
gata să ascultăm fără dreaptă măsură orice 
ni s-ar zice de către vreun cleric. Și de aici 
repede cădem în rătăcirea de a ne lăsa, noi, 
orbii, călăuziți de orbi. 

Dar nu despre aceasta să vorbim, ci 
despre părinții cei îmbunătățiți ai vremii 
noastre, faţă de care facem greșeala de a-i 
socoti infailibili. Acest cuget satanic ne 
depărtează de Hristos cu toată dragostea ce 
ne-ar purta-o ei înaintea lui Dumnezeu. 
Suntem datori să le urmăm cuvintele şi sfa- 
turile cu toată ființa atâta vreme cât ele nu se 
depărtează de Predania Bisericii; dar pentru 
asta suntem și noi datori să cunoaștem 
această Predanie. Neștiinţa nu este o faptă 
bună, ci un păcat. Cu adevărat, pentru 
ascultarea noastră plină de dragoste, de 
multe ori Dumnezeu îndreptează greșelile 
celor ce ne povăţuiesc, dar nu se mai întîm- 
plă aceeași atunci cînd ei se îndepărtează de 
la învățătura Bisericii. Căci atunci ne lăsăm 
ŞI pe noi rătăciţi și suntem de două ori vino- 
vaţi: întîi pentru că ne-am călcat conștiința 
în picioare cînd ne striga să cugetăm cu 
cugetul Bisericii, nu cu al nostru, nici cu al 
povăţuitorului nostru, și al doilea pentru că 
nu i-am spus adevărul, în frica Domnului, 
celui ce ne abătea de la Adevăr. Este greu să 
găseşti într-un om și bătrînețea înțelepciunii 
pe care Sfinţii au dobîndit-o în zeci de ani 
de nevoințe, și tinerețea duhului, care să-L 
plieze pe Hristos (aşa cum EI Însuşi vrea!) 
vremii în care trăim, prin Care să dobîndim 
răspunsuri adevărate, care să ne apere 
curăţenia duhului și a trupului de răutatea 
care veşnic se umflă și se întărește; tinerețea 
duhului ni-L dăruiește pe Doctorul 
sufletelor şi al trupurilor, Care niciodată nu 
dă vreunei boli alt medicament decit cel ce 
îndeamnă să nu-l mai urmăm Domnului 
lisus Hristos Mîntuitorul lumii, ci celui pe 
care mintea noastră îl proclamă „Sfintul 
Părinte“. Amar, amar, și 1arăși vai!, celor ce 
şi-au proclamat astfel de „Sfinți Părinți“ 
mai ales din cei ce confundă astăzi Biserica 
lui Hristos cu partidul unic la putere, căci 
s-au făcut de bună voie vase ale pierzaniei. 
„Mi-e prieten Platon“, spunea un înțelept 
din vechime, „dar mai prieten adevărul“. 

Ce spune „omul infailibil“ despre 
omul sfînt? „Întotdeauna eu am fost așa ca 
el, și chiar mai mult decît atit“. Ce spune 
sfîntul despre „omul infailibil“? „Dintre 
păcătoși, cel dintii sunt eu“. 
= 

glasul monahilor 





Mussnisi la 
Vlumtalo Arinos 


Arhim. Ghervasie PARASCHEVOPOULOS 





Ne aflăm în epoca în care Bizanțul urmărea unirea 
Bisericii Ortodoxe Răsăritene cu ereticul papă 

de la Roma. Și aceasta pentru că împăratul de atunci 
al Constantinopolului — Mihail al VIII-lea Paleologul 
(1259-1282), aștepta de la papa Urban al IV-lea 
(1261-1264) să ajute politic Imperiul Bizantin. 

Cu toate acestea, această încercare a împăratului 

a întâmpinat o statornică împotrivire din partea 
patriarhului Iosif 1 (1267-1275). 

Dacă în alte situații patriarhul era foarte credincios 
împăratului, în momentul în care împăratul a pus 
problema unirii, s-a împotrivit „și a declarat cu jurământ 
că în nici un caz nu va semna unirea cu ereticul papă“. 
Niciodată nu va recunoaște autoritatea papei 

care este potrivnică Evangheliei, Sfintei Tradiţii 

şi canoanelor bisericești. 


Pretenţiile papei 
următoarele: 

|. Jurământ de credință din partea tuturor clericilor față 
de papă; 

II. Catehizarea poporului să se facă în acord cu 
credința papei de la Roma; 

III. Cu precădere adaosul „Filiogque“ în Simbolul 
Credinței, adică învăţătura că Sfântul Duh purcede „şi de la 
Fiul“, iar nu numai de la Tatăl; 

IV. Papa să fie socotit ca aşezat de Dumnezeu să jude- 
ce şi să hotărască irevocabil şi fără drept de apel în orice 
chestiune dogmatică. Fără drept de apel, adică să nu se poa- 
tă anula sau contramandata (dejuca) orice hotărâre a sa! 
„Să fie, cu alte cuvinte, autoritate bisericeasă supremă“. ȘI 
cum rămâne cu Sinoadele bisericeşti, locale sau ecumeni- 
ce?! Ei, acestea trebuie aerisite, deoarece papa a fost — după 
cum zic catolicii — mai presus și superior Sinoadelor locale 
şi ecumenice. Dumnezeul meu, ce înălțare luciferică!!! 

Aceleaşi convingeri le nutrea şi succesorul papei 
Urban al IV-lea, papa Clement al IV-lea (1265-1268). Dar 
şi urmașul lui Clement, papa Grigorie al X-lea (1271- 
1276). Statornic crez al tuturor papilor! Aceleași pretenţii! 
Aproape aceleaşi condiţii pentru unire pe care le ceruse 
stăruitor şi împăratul. 

Împotrivirii faţă de unire a patriarhului Iosif 1 s-au 
alăturat şi mulți teologi. Biserica toată. Dar această 
împotrivire l-a mâniat din cale afară pe împărat. şi într-o 
aşa măsură, încât a început prigoana. Pe unii i-a chinuit, pe 


în legătură cu unirea erau 


* . . . - 
traducere din grecește din revista „Palami“ 

alții i-a surghiunit, iar altora le-a confiscat averile. şi un alt 
lucru: cel mai ieşit din minte dintre toate. Deși tot poporul 
Constantinopolului era împotriva unirii cu ereticul papă, 
împăratul orbit de pizmă, a cerut de la locuitorii orașului 
imperial impozitele pe 10 ani în urmă! 

De ce aceasta? Pentru că împăratul redobândise 
Constantinopolul de la franci înainte cu 10 ani şi pentru 
aceasta se considera pe sine ca proprietar al oraşului! 

După aceea, delegaţii săi s-au dus la Lyon, în Franța, 
unde papa convocase un sinod „unionist“ şi de unde aceștia 
s-au întors cu propunerile de unire ale papei gata semnate. 

Care erau propunerile pe care le-au semnat? Aceleași 
pe care le-a cerut întotdeauna fiecare papă: adaosul 
„Filioque“ în Simbolul Credinței, recunoașterea 
supremației papei și dreptul papei de a fi pomenit de către 
patriarh la Dumnezeiasca Liturghie! 

Urmarea? Semnarea acestor pretenții ale papei a stâr- 
nit în poporul ortodox al „Împărătesei cetăților“ un val de 
indignare și revoltă. Aproape toţi s-au împotrivit. Desigur, 
patriarhul Iosif 1 pentru că s-a opus pe față, a fost izgonit 
din scaunul patriarhal. 

Și atunci?! O, atunci a fost ales patriarh 
latinocugetătorul Ioan al XI-lea Vekkos (1275-1282)! 
Imediat s-au ridicat împotriviri din rândurile clerului și ale 
poporului. Împotriviri din partea tuturor ortodocşilor! S-au 
împotrivit şi s-au remarcat diferite persoane: Evloghia, sora 
împăratului, Andronic Paleologul, loan Paleologul, Manuil 
Paleologul, toți trei rude ale împăratului şi viitori împărați 
şi Isaac Raul. Împăratul şi patriarhul au început să-i 
silească pe toţi spre acceptarea unirii prin cele mai tiranice 
mijloace. Înfricoșătoare mucenicii: închisori, schingiuiri, 
orbiri, tăierea limbii, ucideri... Un autor fizic şi moral al 
acestor mucenicii fără de omenie era şi patriarhul 
Vekkos!!! 

Dar ne-am îndepărtat de subiect! Trebuia totuşi. Nu se 
putea altfel. Numai aşa putem acum să înțelegem și 
prigoana părinţilor de la Sfântul Munte Athos. Când 
împăratul şi patriarhul au aflat de împotrivirea acestui cas- 
tru al Ortodoxiei, a Sfântului Munte, și-au ieşit din fire de 
mânie. Puse stăpânire pe ei patima oarbă a răzbunării. Auzi 
colo! Să îndrăznească să se opună rasa călugărească por- 
firei împărăteşti! Și alta! Fesul călugăresc al simplilor și 
smeriților monahi de pe Athos să desconsidere mitra patri- 
arhală! Prigoana aşadar. Prigoană şi împotriva monahilor 
de la Athos, care dacă s-au dovedit aroganți și au conside- 
rat trădare unirea cu antihristul papă, n-aveau decât să 
plătească această împotrivire a lor cu sânge. Astfel trimișii 

latinocugetători ai împăratului și fanaticii latini, înarmați cu 
dispoziţii stricte și cu o puternică garnizoană, au ajuns la 
Sfântul Munte și au început crudele mucenicii și executări 
ale stareților și părinţilor „reacționari“. 

Sfânta Mănăstire Vatopedi. Oprire a sângelui și a 
muceniciei. Când, la propunerea lor de a se alătura unirii 
toți monahii, latinocugetătorii au întâmpinat hotărâta lor 
împotrivire, au început schingiuirile părinților. Detaşamen- 
tul mulțimii de soldați s-a dedat fără nici o ezitare la cele 
mai neauzite torturi conform cu dispoziţiile pe care le 
aveau. 

Dar viteji părinți! 

Pentru credinţa ortodoxă au considerat ca pe o favoare 
făcută lor a fi supuși acelei mucenicii fără de omenie. şi cea 
mai mare cinste pentru ei era să-şi verse sângele pentru 
Sfânta Ortodoxie. 

Doisprezece monahi, viteji mărturisitori, eroi şi 
apărători ai Ortodoxiei, care s-au împotrivit cu mare 
impetuozitate trădării curatei şi nefalsificatei predanii a 
Domnului nostru lisus Hristos, au fost conduşi pe o colină 
din vecinătatea mănăstirii. Acolo, latinocugetătorii au 
înălțat o spânzurătoare. Unul câte unul vitejii monahi au 
fost spânzurați după cum o arată icoana zugrăvită în 
amintirea muceniciei lor. Luându-și rămas bun unul de la 
altul, s-au suit pe eșafod și de acolo la cer, în dulceaţa și 
desfătarea raiului, unde se și odihnesc sfintele lor suflete. 

Starețului i-au rezervat alt chip de mucenicie. Alt fel de 
moarte. Nu spânzurarea. Cu cât îl vedeau pe bătrânul 
Eftimie, care deși fusese martor al atâtor de multe și de 
crunte schingiuiri la care fuseseră supuși monahii săi, con- 
tinuând să se împotrivească și să protesteze cu toată tăria sa 
sufletească împotriva unirii cu ereticul papă, cu atât dele- 
gaţii împăratului și ai papei se umpleau mai mult de mânie. 
Turbau și scânteiau de furie. Cum să se răzbune pe el? Ce 
moarte să-i aleagă? Inaintea mănăstirii era marea. Călăii 
l-au ridicat,au mânat corabia în larg şi acolo — legat fiind cu 
lanţuri — l-au înnecat în mare. 

Misiunea lor (!) se sfârșise aici. Urmau acum alte 
mănăstiri. 

Plutonul soldaţilor latini și latin-cugetători — reprezen- 
tanţi ai împăratului — a poruncit adunarea în Kareia a tutu- 
ror monahilor care locuiau în chiliile din împrejurimile 
Kareii. Scopul adunării era de a-i obliga pe monahii 
athoniţi şi pe întâistătătorul lor — pe Sfântul Protos Cosma 
(n.tr.) — să accepte unirea cu „biserica“ papei. Să „cugete 
latinește“ şi să primească dogmele latine. 

Totuşi, propunerii unei astfel de trădări s-au împotrivit 
toți. Şi Protosul şi monahii. Cu un singur cuvânt şi cu o sin- 
gură inimă au răspuns că sunt pregătiți să şi moară 
muceniceşte pentru credința ortodoxă,unica şi adevărata 
credință. În zadar reprezentanţii latinocugetători ai 
împăratului i-au amenințat pe monahi cu muncile şi 
chiar cu moartea, iar pe Protos cu spânzurătoarea. 

Cu îndrăzneală şi cu hotărârea de a muri mucenicește 
au vorbit împotriva unirii cu reprezentanţii papei. Nu se pot 
împăca — spuneau — lucrurile de neîmpăcat. Poate să se 
împace Hristos cu  Veliar, Hristos cu diavolul? „Ce 
înțelegere este între Hristos şi Veliar?* (II Cor. 6,15). Nici 
o împărtăşire nu poate exista între Răsărit şi Apus. De la 

Răsărit ne-a venit luminarea, iar de la Apus întunericul. 

Dialogul a fost considerat de prisos de către 
latinocugetători. Și aici, în Kareia, călugării aghioriți s-au 
dovedit de neînduplecat. Stânci neclintite. De aceea și 
vrăjmaşii Ortodoxiei începuseră muncile. Dar cu cât mai 
mult monahii erau chinuiți, cu atât mai mult mărturiseau 
credința ortodoxă cu toată puteea lor. Pentru aceasta li s-a 
şi hotărât moartea. O moarte cruntă: spânzurarea şi 
junghierea. ștreangul pentru Protosul Sfântului Munte, 
ieromonahul Cosma, iar decapitarea pentru monahi. S-a 
înroşit de sânge pământul sfânt al Kareii. 

În Sfânta Mănăstire a iviriţilor, una din cele mai mari 
mănăstiri din Sfântul Munte şi cu un număr la fel de mare 
de monahi, latinii şi latinocugetătorii au întrebuințat la 
început toate mijloacele pașnice. Păreau buni și amabili. 
„biserica“ papală: „Asta o vrea Dumnezeu. Astfel este voia 
Lui: „ca toți să fie una“ (loan 17,21). Dar nici amabilităţile 
lingușitoare ale latin-cugetătorilor, nici argumentele lor 
n-au putut să-i ispitească pe părinții iviriți. Iviriţii ştiau 
foarte bine ce înseamnă papa. Cunoşteau istoria. Cunoșteau 
câte răutăți făptuise în anii ce se scurseseră. ştiau că pri- 
mirea „unirii“ înseamnă cea mai mare trădare. O, nu! În 
nici un caz nu vor primi o astfel de trădare, ce va fi o pată 
neagră asupra întregii lor vieți... pe pământ şi în cer. 

Rezultatul a fost același ca și la celelalte mănăstiri 
athonite. A fost sângele, mucenicia, moartea. și las” că doar 
şi ei sunt creștini!... 

Ce-au făcut așadar? Au poruncit garnizoanei de soldați 
ridicarea tuturor călugărilor. Porunca a fost executată ime- 
diat și, desigur, într-un chip neomenos, barbar, sălbatic. Așa 
a vrut-o „Sfântul Părinte“ de la Roma. „Scopul sfințește 
mijloacele“. lar acest mijloc de arestare era permis doar cu 
scopul unirii. Și doar ridicarea monahilor?! Nu, ci şi toate 
celelalte ce aveau să urmeze în continuare. 

Pe toți câţi îşi aveau obârşia în Georgia (Iviria) i-au 
luat ca sclavi în Italia sau, după alţii, i-au surghiunit în 
Italia. Ceilalți monahi — părinți și frați — au fost duși de 
garda militară, după cum primise poruncă, la arsanaua 
mănăstirii Iviron. Acolo, i-au urcat într-o barcă având 
porunca explicită de a mâna în larg și acolo să deschidă 
niște orificii în vasul în care se aflau părinţii iviriți pentru 


Marmora din Protaton 


În afara bisericii Protaton, spre nord, se află 

0 oarecare marmoră, deasupra căreia se spune 
că latin-cugetătorii patriarhului „unionist“ 

loan Vekkos I-au decapitat pe Cuvioşii Mucenici 
din Kareia, care s-au dovedit „antiunioniști““ 

şi au rămas ortodocși. 

Se spune că în timpul iernii, atunci când cade 
zăpada și acoperă întreaga regiune, pe această 
marmoră zăpada nu se așterne deloc, ci se preface 
în apă și astfel rămâne întotdeauna curată. 

(Din Limonariu athonit al monahului Vlasie, 
Editura Frăției creştin-ortodoxe „Lydia“, 
Tesalonic, 1998, p. 151) 

CAP IEEE 


Peştera celor afurisiți 


În părţile de răsărit ale ținutului 
pustnicesc Vigla și în hotarele Marii 
Lavre există o oarecare peșteră 

pe o latură prăpăstioasă de deasupra 
mării, care astăzi este și ea închisă și 
zidită cu pietre. Acolo — mai demult — 
conform tradiției ce s-a păstrat, 

au existat trei cadavre înfiorătoare la 


cu latinocugetătorii. 


ca aceştia să fie înnecați. Astfel s-a și întâmplat. Toţi Sfinții 
Cuvioși Mucenici — Părinți și frați mărturisitori — din 
Mănăstirea Iviron au fost înnecaţi în mare și și-au dat 
sufletele lor sfinte Aceluia care a zis prin gura Apostolului 
şi Evanghelistului loan: „Fii credincios până la moarte și 
iți voi da cununa vieții“ (Apoc. 2,10). 

În acea zi și în acea oră îngerii lui Dumnezeu, ţineau 
cununi după numărul mucenicilor și mărturisitorilor 
Bisericii Domnului nostru lisus Hristos, Bisericii celei 
Una, Sfinte, Sobornicești şi Apostoleşti, Bisericii 
Ortodoxe. Pomenirea lor se săvârşeşte pe 13 mai. 

În Sfânta Mănăstire Zografu, papistaşii întrebuințează 
prima lor armă ca să „ardă“ crezul ortodox al părinților. 
Care armă? Arta retorică. Părinţii sunt chemați să-l 
recunoască pe papă cap al Bisericii universale în schimbul 
a mult aur și a milei papale. 

Dar ce replică au dat părinţii la această propunere a la- 
tinilor? Replica dată a fost mărturisirea credinţei ortodoxe. 

lată răspusul lor: „Și cine v-a spus că papa al vostru 
este capul Bisericii? De unde aveți voi o astfel de 

arătare și umilate ca toba ale 
călugărilor ce au slujit împreună 


Într-o oarecare carte se relatează 
că monahul Lazăr Dionisiatul, 
trecând cu barca pe dedesupt, 

i-a arătat peştera celor afurisiți 
vestitul duhovnic și fericitul părinte 
Malakis (probabil ieromonahul 
Malahia) în anul 1922. 


Cadavrele celor afurisiți se aflau mai 
înainte în cimitirul Mănăstirii Marea 
Lavră, dar din pricina întâmplărilor 
neplăcute au fost aduse în peştera 
Viglei. Acolo, deoarece leșinase 

un oarecare închinător bolnav 

cu inima când a văzut stârvurile 
celor afurisiţi, Marea Lavră a fost 
obligată să închidă peştera. 
(Limonariu athonit, pp. 137-138) 


învățătură? La noi Capul Bisericii este Hristos! Mai uşor 
ne hotărâm să murim decăt să cedăm şi să se spurce acest 
loc sfânt de silnicia și tirania voastră! Nu deschidem 
porțile mănăstirii! Plecați de aici!“ 

Atunci catolicii papistași, ieşindu-şi din fire, între- 
buinţară cea de-a doua armă de care au dispus dintotdeau- 
na. Care armă? Rugul, focul. Întotdeauna rugul a fost o 
armă a papei. Câţi nu au murit pe rug? Reprezentantul lui 
Hristos — după cum se numeşte papa — această armă o între- 
buinţează împotriva tuturor acelora care nu-și pleacă capul 
înaintea lui şi nu i se închină. Focul! În foc să se piardă 
aşadar și cei douăzeci şi şase de părinţi zografiți! În foc, ca 
să ardă! Astfel la curajoasa mărturisire a părinților 
mănăstirii, catolicii papistașii răspund: „și prin urmare, 
dacă tot o vreți, atunci muriți!“. 

Fără să mai piardă timpul, latinii catolici aleargă care 
mai de care ici şi colo, adună vreascuri şi lemne, alcătuiesc 
un morman uriaș, dau foc şi îi ard pe părinții mărturisitori 
ai Ortodoxiei! Părinţii au preferat să mărturiseasă credinţa 
ortodoxă şi să moară, decât să trăiască și să se 
papistășească. Biserica noastră 
l-a așezat în ceata Cuvioşilor 
Mucenici şi cinstește pomenirea 
lor în fiecare an la 22 septembrie. 

Fraților, 

Nimeni şi niciodată nu va 
izbuti unirea cu ereticul papă, 
pentru că unirea înseamnă 
supunerea față de papă cu dezas- 
truoase urmări pentru Ortodoxie 
şi neamul nostru ortodox. O 
garanție sigură pentru integri- 
tatea Ortodoxiei de azi şi de 
mâine constituie cei ce în zilele 
noastre sunt apărători ai 
Ortodoxiei „în putere“ și „în 
lucrare“: poporul nostru ortodox, 
dar și castrul Ortodoxiei — acest 
Sfânt Munte către care întot- 
deauna cler şi popor au privit ca 
şi către un scut al Ortodoxiei. 
Întotdeauna, dar şi astăzi. Nu, în 
nici un caz nu vor deveni 
trădători ai Ortodoxiei părinţii de 
la Sfântul Munte Athos, chiar 
dacă s-ar şi găsi unul, doi care 
poate întâmplător vor accepta o 
astfel de dezastruoasă unire. m 

Suntem tentaţi adeseori să 
apreciem pe cei de lângă noi 
după capriciile în care am fost 
crescuţi, după măsura 
duhovnicească la care ne aflăm. 

Astfel, cei ce trăiesc lumește, neavând 

ca îndreptar al minţii și faptelor lor pe 
Hristos, Evanghelia și Biserica, rareori te 
înţeleg și mai rar sunt de acord cu faptele 


sf 


tale, simțindu-se incomod când le stai 

în preajmă. Și nu sunt puţini. 

Alţii mai „rigoriști“, ştiutori de citate 

şi definiţii, posedați şi răpuși 

de neînduplecatul duh al normelor și 
formulelor, dând sentinţe ce te aruncă 

în deznădejde, sugerează că cine nu e 
instruit, învăţat, cult cu greu se va mântui. 
Nici aceștia nu sunt puţini! 


Complexele unora 
dintre preoții de mir 


Ieroschimonah HRISTOSTOM 





Împlinind ori cunoscând teoretic 
pravile şi rânduieli, purtând grijă de 
anumite nevoi bisericeşti, socotiți, 
aşadar, „oameni ai Bisericii“, mulți 
dintre aceştia rămân totuşi lumești, 
neschimbați în fire şi gânduri, neîn- 
noiți duhovnicește, robiți vechilor 
deprinderi, deşi „zilnic“ în biserică. 
Dintre aceştia fac parte și unii slujitori 
ai Sfântului Altar, clerici ce nu se sfi- 
esc să-și arate disprețul faţă confrați, 
dispreţ ce vizează îndeobște aspecte 
ale ortodoxiei tradiționale, mai precis 
unele detalii ce țin de „pravoslavni- 
cia“ sănătoasă dar anacronică a unui 
preot: păr mare, barbă netunsă, tot- 
deauna cu reverendă (dacă e monah 
cu dulamă și rasă), simplitate în ținută, 
naturaleţe în gesturi și priviri, vorbire 
hotărâtă și fără ocolişuri, slujbe 
„lungi“, „necenzurate“, săvârşite cu 
cuvenita evlavie, lipsiţi de malițioasă 
grandoare ori de ştiuta indiferență. 
Dacă acest preot face parte din cinul 
monahal, frate în Hristos, preotul de 
mir se va simţi cu atât mai îndreptățit 
să-l dispreţuiască. 

Când repudiatele virtuți (cândva 
fireşti, astăzi rar întâlnite) ale respec- 
tivului preot sunt însoțite de trăirea în 
sărăcie, înfrânare, asprime, adăugând 
şi neabsolvirea studiilor superioare 
(„păcat capital“), atunci omul lui 
Dumnezeu e „depășit“, iremediabil 
„ratat“ în ochii „doctoranzilor“. 
Astfel de sentințe nutresc îndeobşte 
unii preoţi de mir (şi nu numai) față de 
monahi şi de preoţii monahi socotiți 

paraziți ai societăţii, analfabeți şi in- 
culți, arborând faţă de aceştia o mină 
sobră şi distantă, eventual „înțele- 
gându-i“ cu superioară îngăduință. În 
opinia acestor confrați mănăstirile 
sunt asociate cu oarece cătune preis- 
torice, iar călugării confundați cu vreo 
specie de inguși trăitori în rezervaţii. 
Faptul că mulți dintre monahi duc 
un trai auster, se poartă modest 
îmbrăcați, lipsiţi de rafinamente „cul- 
tural-artistice““, vorbesc nepretenţios, 
adoptând uneori atitudini naive 
trădează mai degrabă dreaptă 
socoteală, delicateţe și mărime de 
suflet, nicidecum blazare, ignoranță, 
mitocănie, cum vor să se înțeleagă 


„Ssubțirii“ înnoitori. 
Mândria lumească şi mireneasca 
deşteptăciune este înaintea 


Mântuitorului Hristos — disprețuit de 
emancipaţii gnostici, cândva numiţi 
„cărturari“, acum „teologi“ —, orgo- 
lioasa venerare a deducţiilor, silogis- 
melor și ideilor tributare cunoașterii 
intelectuale, simptome ale gnozei 
„încreștinate“ de clerici deopotrivă cu 
scolastica atât de fecundă în facultățile 
teologice, al fel ca şi în biserici. 
Iscodirea umanistă, omeneasca 
mintoşenie antihristică numită capaci- 
tate, ştiinţă, cunoaștere, cultură etc. 
într-un cuvânt, emancipare, luând în 
Biserică locul smereniei și pocăinţei 
statornicite de sfinţi atât turmei, cât și 
păstorilor (deci inclusiv clericilor și 
teologilor), a devenit astăzi piatră de 
poticnire pentru „intelighenţia“ orto- 
doxă (?!) prinsă în capcana părerii de 
sine cu ajutorul „marilor idei“ 


slobozite în minţile tuturor de duhul 
trufiei și al slavei deșarte. 

Dobândirea pe cale intelectuală a 
cunoștințelor teoretice despre cele ce, 
fiind lucrări duhovnicești, cer a fi 
cunoscute pe cale duhovnicească, 
adică prin făptuire, naşte între clericii 
„emancipați“ înșelarea potrivit căreia 
viețuirea duhovnicească (în duh, 
asemenea „duhurilor““, îngerilor) ar fi 
un privilegiu al celor preocupați de 
studiu și intelectuala cunoaștere, a 
titraților, licenţiaților şi împătimiţilor 
de cultură. Dacă ar fi fost cu putință 
mântuirea și înduhovnicirea prin cul- 
tură, mintea omenească ar fi fost 
proclamată infailibilă încă din rai, 
Adam s-ar fi împotrivit cu puterea 
propriei capacităţi cerebrale ispitirii 
şarpelui, iar întruparea Mântuitorului 
Hristos pentru neamul omenesc n-ar 
mai fi fost necesară. Dacă, încă din 
primele veacuri creştine, cultura ar fi 
fost calea către cer, pustnicii s-ar fi 
nevoit în universități, pustiurile ar fi 
fost transformate în academii, iar 
mucenicii s-ar fi jertfit „intelectual“, 
murind teoretic, iar nu prin muceni- 
ceasca chinuire a simțurilor trupului. 

Datorită  înşelătoarei „culturi 
duhovniceşti“, proestoşii, deveniți 
sclavi ai trândăviei duhovniceşti prici- 
nuitoare de nepricepere duhovniceas- 
că, se refugiază în ortodoxia universi- 
tară a duhovniciei teoretice prin inter- 
mediul facultăților teologice. 

„Compensând“ lipsa ortodoxiei 
lăuntrice a viitorului preot, ortodoxia 
instituțional-administrativă oferă 
tânărului student nu doar iluzia de a se 

fi izbăvit de trauma sterpiciunii 
duhovnicești înrădăcinată în suflet, ci 
chiar șansa de a se „angaja“ şi 
„munci“ în ortodoxie ca funcționar, 
respectiv „salariat“ al  vieţuirii 
duhovnicești (îngerești). Așadar sluji- 
torul altarului cel întocmai cu îngerii 
slujește lui Hristos Cel Prigonit pentru 
că e plătit, înduhovnicind sufletele cu 
cunoștințe teoretice pe care le ştie 
fiindcă le-a învăţat. 

Un astfel de cleric, complexat de 
sindromul instruirii, va iubi tot ce ţine 
de învăţare, de prolifica învățătură a 
minții căzute a umanităţii. Se va simți 
atras de multele științe, descoperiri, 
cercetări, studii, reguli de politeţe, 
maniere, fast, eleganță, rafinament, 
diplomaţie, galanterie etc; mode, 
tradiţii, obiceiuri, datini, ceremonii, 
marile înfăptuiri ale omenirii din toate 
timpurile înmănuncheate în ceea ce 
numim „cultură“. 

Impresionat de felurimea titlurilor 
şi premiilor (printre care se numără și 
licenţa în teologie), adevărate dovezi 
de recunoştinţă oferite _truditorilor 
minţii hipnotizaţi de marile idei, 
tânărul preot-mercenar al ortodoxiei 
publice nu se va lăsa ispitit de 
viețuirea proscrisului Hristos, nici nu 
va ezita să-și dispreţuiască confratele, 
care, conștient şi voluntar ori din 
obișnuința firii, nu iubeşte nimic din 
„frumusețile“ culturii şi odihna traiu- 
lui înstărit — fapte pentru care va fi 
socotit nătărău, învechit, om de nimic. 

Biruit de ceea ce într-un cuvânt 
numim complexele deșteptăciunii, 
cărturarul preot, nutrind „fireşti“ 
rețineri faţă de tagma monahală, este 
prezent totdeauna acolo unde este 
lăudată „mintea“: la festivaluri, cena- 
cluri, simpozioane, întâlniri literare, 
expoziții de artă etc., însă rar ori deloc 
la ușile marilor duhovnici trăitori în 
mănăstiri. 

Optând pentru titlul pretenţios de 
„personalitate culturală“ şi om al 
„cetății“ neştiutele virtuţi monahale 
ale pribegilor de prin munţi și păduri 
nu-i răscolesc firea spre a rupe cât de 
puțin din tihna de popă chivernisit 
dator să-și agonisească ceva din sfân- 
ta neliniște a celui neîmpăcat cu cele 
lumești — virtute atât de rară între 
cucernicii preoți ucenici și urmași al 
Celui ce nu avea «unde să-și plece 
capul». 

glasul monahilor 





Este bine să se ştie că mulți mo- 
nahi, deși la prima vedere par 
„depășiți“ de evenimente, „întârziați“ 


ori „săraci cu duhul“ având o 
înfăţişare deseori „ştearsă“, „comună“ 
în „simplitatea“ lor ascund virtuţi ce 
scapă trufiei „cărturarilor“, virtuți care 
dacă ar fi etalate spre cinstire ar com- 
plexa cu siguranță pe „înalții 
cugetători“. Monahul se silește să fie 
neîncetat și fără a-și pretinde pentru 
aceasta merite deosebite, gazdă gen- 
eroasă tuturor pelerinilor (inclusiv 
celor care îi privesc infatuat, cam „de 
sus“ pe monahi adresându-li-se dese- 
ori ca unor slugi de casă prea-înda- 
torate înalților oaspeți) în orice oră de 
zi şi de noapte, neplângându-se și 
nereproșând acestora „îndrăznelile 
necreștineşti și de departe antimona- 
hale de care mulți dintre ei adesea sunt 
vinovaţi (ținută, gălăgie, pretenții de 
confort, strigăte, alergări, muzică în 
incinta mănăstirii, alarme, claxonări 
declanșate în vremea când monahii se 
roagă ori se odihnesc în „liniștea“ 
schitului, îndrăciţi şi bolnavi mintal ce 


tulbură liniștea obștii, fumători și 
beţivi ce nu-și întrerup nici în aceste 
locuri urâtele patimi etc.). Monahul 
își ia asupră-și crucea răbdării unor 
astfel de „oameni“, deși la fel ca 
„domnii intelectuali“ și preoţii cu 
obraji catifelați posedă la rându-i 
dovada absolvirii unor studii supe- 
rioare, „slăvita“ diplomă atât de des și 
penibil invocată orișiunde, lăsând în 
urmă poate o carieră profesională și o 
situaţie prosperă nu chiar de lepădat și 
acceptându-și împăcat umila şi 
neînsemnata treaptă de „rândaș,, 
nebăgat în seamă. lată dar suficiente 
motive pentru ca monahului să i se 
dea cinstea ce i se cuvine, chiar dacă 
el nu-și revendică acest drept, 
încredinţat fiind de deșertăciunea 
aprecierilor omenești (atât de 
„Zgârcite“ faţă de el şi iluzorii toto- 
dată) şi de dobândirea bărbăției 
sufletești totodată pricinuită de ati- 
tudinea unora dintre frații lor 
liturghisitori cu suflete mici şi cugete 
înalte. 

a 

